
صكريم. 
وإلى سلمى.. 


لحكما كل عمرى.. وحباتى.. ورحلتيى.. 

ع©؟- الصندوق 
0- ما تصدقش كل حاجة إنت مصدقها 
5 الكاريير شيفت 


/اظ>؟- ‏ إنت مين؟ 

4 الصورة الكاملة 
6 جهاد الجيناتث 
٠‏ علاقات خطرة 


2-1١‏ العلاقة مع شخص نرجسي 
25 العلاقة مع شخص اعتمادي 
- عَلاقة التقديس 

5- علاقة العمى 

20 العلاقة مع حد موسوس 

1- العلاقة مع اللاشيء 

م العلاقة اللي تحير 

4- العلاقة اللي تجنن 

4- العلاقة مع سيكوباث 

-٠‏ العلاقة اللي ما تتسماش 

2-0 علاقة الضحية والجاني والمنقذ 

-١ 5‏ العلاقة اللي تكون فيها دايمًا متهم 
١‏ العلاقة مع مدمن 

-١‏ العلاقة الجزئية 

6- علاقة الحبل السري 

-١1‏ العلاقة مع شخص تمثيلي 

>)-١17‏ علاقة التقمص 

-١48‏ العلاقة مع مجموعة سوم 


6-> علاقة كبش الفداء خف 
ل علاقة تحقيق النبوءة 9١ع-‏ 
-"1١‏ علاقة البلع يثفذاا' 
0-55 العلاقة مع شخص انطواني هع 
77 العلاقة مع نسخة قديمة من نفس الشخص لاع ؟ 
5 0-7 علاقتك بدورك في المجتمع حا 
64- العلاقة مع شخص مستغل 0 
11-> علاقة التقمص الإسقاطي 0 
2-07 علاقة الزواج ٠‏ 4" 
6- العلاقة الجنسية ينه 
65-- إيه فيك اللي بيعمل علاقة؟ 1 
--٠‏ العلاقة الحقيقية َك 

مُمكن تكون أعقد حاجة في الدنيا هي العلاقات بين البشر.. 
العلاقات بين البشر زي ما هي أحد الأسباب المهمة للسعادة 
والبهجة والإقبال على الحياة.. ساعات بتكون أحد أهم مصادر 
التعاسة والألم.. ممكن علاقة تطلعك سابع سماء وعلاقة تانية 
تنزلك سابع أرض.. اللي بيبوظ ويشوه ويؤذي الناس علاقة.. 
والاي بيصلح ويغير ويعالج الناس برضه علاقة.. إحنا بنكبر من 
خلال علاقاتنا مع بعض.. 

فيه دراسة اتعملت في جامعة هارفارد واتنشرت قريب.. الدراسة 
دي استمرت 5لا سنة, أجيال من الباحثين وأجيال من البسشر.. 
كانوا بيشوفوا هو إيه اللي فرق في حياة الناس بعد السنين 
الطويلة اللي عاشوها هما وأولادهم وأحفادهم.. معظمهم 
كانوا متصورين في الأول إن اللي هايفرق في حياتهم هو الفلوس 
والشهرة وغيرها.. 


للمزيد من الروايات والكتب الحصرية 

بس اكتشف الباحشون في آخر الدراسة إن أكتر حاجة فرقت 
في صحة الناس النفسية والجسدية. وطول أعمارهم ومدى 
سعادتهم وقدرتهم على مقاومة الأمراض والأحزان والشيخوخة 
وغيرها.. هي وجود علاقات طيبة في حياتهم.. علاقات فيها قرب 
وحب وتراحهم وتفاهم.. علاقات كان الطرف التاني فيها متاح 
وموجود في عزالأوقات الصعبة.. وعلى العكس.. الناس اللي ما 
كانش عندهم علاقات بالشكل ده في حياتهم.. أعمارهم كانت 
أقصر.. نسبة إصابتهم بالأمراض المختلفة كانت أكتر.. قدرتهم 
على تحمل الأم النفسي والجسدي كانت أقل.. وجالهم كمان 
ألزهاهر في شيخوختهم.. 

العلاقات الطيبة هي أكسير الحياة.. وهي الترياق الوحيد ضد 
الذيول الروحي.. والموت النفسي.. | 


. في كتاب (علاقات خطرة) هانتكلم عن أنواع وأشكال كتير من 
العلاقات.. بدءًا من علاقتك بنفسك.. وانتهاء بعلاقتك بكل اللي 
حواليك.. علشان كده الكتاب مقسم إلى خمسة أقسام.. 


القسم الأول (الفصول من ١‏ إلى *) يخص تركيبتك أنت شخصيًا.. 
اللي مهم تعرفها وتبقى واعي بيها قبل ما تعمل أي علاقة مع 
أي حد.. هانتكلم عن علاقتك بجسمك.. وعن تكوينك النفسي 
الرجولي والأنثوي.. وعن التلات أشخاص اللي عايشين جواك.. 


القسم التاني (الفصول من 6 إلى )١‏ عن بعض الحاجات المهمة 
جدًا في علاقتك بالآخرين.. هو إنت في العلاقة دي بتكون نفسك 
واللا بتكون حد تاني؟ طيب هو إنت شايف اللي قدامك زي ما 
هو واللا بتتعامل مع حد غيره في صورته؟ طيب اللي قدامك 
نفسه نيتعامل معاك كما أنتء واللا بيلبسك صورة حد غيرك؟ 

القسم التالت (الفصول من 7 إلى )٠١‏ هانشوف فيه نتيجة 
اضطراب ولخبطة بعض علاقاتنا مع الآخرين.. خاصة القريبين 
مننا.. وإزاي ده ممكن يخلينا نرجع في تاريخنا النفسي للخلف 
بحثّا عن لحظة واحدة كنا حاسين فيها بالأمانء أو نغرق في 
حيالات وأوهام أو أفكار ووساوس مالهاش أي علاقة بالواقع. أو 
نتمنسىي حتسى الرجوع للرحم وحياة الجنين علشان نتنفصل عن 
الدنياء ونبعد عن أذى الناس. 


القسم الرابع (الفصول من ١١‏ إلى )١9‏ عن التغيير.. عن الشفاء 
والالتئام النفسي.. عن قبول كل مشاعرك وأجزاءك من غير نقص 
أو تشويه أو اختزال.. عن قبول الحياة وقبول ال موت.. عن امتلاء 
كل الفراغات النفسية اللي جواك.. والخروج من الصندوق الضيق 
المظلم المغلق عليك من سنين.. عن إنك تكون نفسك.. وتسيب 
كمان أثر طيّب وراك.. وطبعَّا التغيير ده مسش هايحصل من 
غير ما تشوف الصورة الكاملة لكل اللي فات من حياتك قدام 
عينيك. وتقرر إنك تفضل طول عمرك في جهاد نفسي شريف لا 
يتوقفء. في مواجهة كل ما قد يصيب نفسك بسوء.. حتى لو 
كانت جيناتك.. 


وأخيرا.. وبعد ما شوفت وحسيت واتحركت واتغيرت.. وبعد ما 
اتفكيت واتجمّعت واتلملمت والتأمت.. هانستعرض في الفصل 
العشرين والأخير بعض أنواع وأشكال العلاقات اللي مهم تاخد 
بالك منها في رحلة حياتك.. علشان تبقى واعي بيهاء وتعرف 
تلقطها وتشوفها كويسء وتحمي نقفسك منها نكل شجاعه 
ومسئولية.. مهما كان التصن.. 

الكتاب عبارة عن وجبة نفسية دسمة. يُفضل تناولها على فترات» 
وبجرعات مناسبة.. ولو حسيت في أي لحظة بمشاعر زيادة مش 
عارف تتصرف فيهاء أو لقيت جواك أسئلة صعبة مش لاقسي 
ليها إجابة, أو اكتشفت إن عندك مشكلة نفسية محتاجة علاج.. 
أنصحك وقتها إنك تقعد تفضفض مع أقرب طبيب نفسي.. زي 
ماسحصل في كل دول العام المسدم 


وزي كتاب (الخروج عن النص) اللي ما كنتش متوقع نجاحه 
الكبير ولا متصور انتشاره الواسع.. (علاقات خطرة) مكتوب 
بالعاميّة المصريّة. للتبسيط والتيسيرء وتوصيل الأفكار والمعلومات 
النفسيّة العميقة والمعقدة في بعض الأحيانء, باستخدام لغة 
سهلة ومفردات بسيطة وقريبة.. أنا بكتبلك وكأنى قاعد معاك.. 
وبكلمك بنفس طريقتىء ونفس لهجتسى» ونفس كلامسى.. 


عاوز أقولكم حاجة مهمة.. كل الفضل فى هذا الكتاب وفى كل ما 
سبقه أو تلاه من كتب أو مقالات أو محاضرات يرجع للراجل 
اللى علمنى وربانى وساعدف إنى أتغير خطوة ورا خطوة ويوم 
بعد يوم.. الراجل اللى علم آلاف الناس غيرىء وعالج آلاف 
أخرى بأشكال وطرق مختلفة مباشرة وغير مباشرة.. وصنع حركة 
علمية علاجبة نفسية حقيقمة وعصقه فى مصر والعام العرنى 
خلال الكام سنة اللى فاتوا.. وأنا -فقط- أحد نواتجهاء ولست 
أحسنها.. الراجل ده أنا مدين ليه بعمرى وحياق وعلمى وكل 
عملى الحقيقي الطيب.. لأنى اتعلمت منه يعنى إيه حيساة, 
ويعنى إيه علم. ويعنى إيه عمل.. ا 

كل ما تقروا كلمة من كلامى أو تسمعوا منى محاضرة أو ندوة 
أو لقاء فى أى سياق.. اعرفوا إنى بالظبط زى (البوسطجى).. مش 
باعمل أى حاجة أكتر من إفى أوصل رسالة من صاحبها إلى 
مستقبلها.. وافتكروا إن الصاحب الحقيقي والأصيل لكل الرسايل 
اللى بوصلها اسمه (د. رفعت محفوظ).. أستاذى وأنى الروحى.. 
اللى قاللى فى يوم من الأيام "لو عاوز ترد لى الجميل.. علم الناس 
اللى أنا علمتهولك".. واللى أحد أهم مبادئه ف التعليم والعلاج: 
"أنا مصدق إن أى حد من اللى بعلمه أو أعالجه هايكون فى يوم 
من الأيام أحسن منى.. وده نجاحى الحقيقي".... احفظوا الاسم 
ده كويس.. و ادعوله بكل خير.. 


2 لين 


أخيراً.. 

الكتاب ده عنك.. 

وعن اللي حواليك.. 

وعن اللي بينكم.. 

الكتاب ذه.. مش ها يفارقك.. 

لأنه بكل بساطة.. 

ها يبقى حتة منك.. 

واحتمال تكتشف مع آخر صفحاته.. 
إنك شاركت في كتابته.. 

يا للا بينا.. 

بتحب جسمك؟ 


سؤال غريب.. مش كده؟ 
غالبًا أول مرة حد يسألهولك.. 
بالرغم من إنه رفيق عمرك وصاحبك من يوم ما اتولدت.. 


وبالرغم من إنك ساكن فيه حتى من قبل ما تتولد.. وبالرغم 
من إنه ياما شاف واستحمل معاك! 


بتحبه ؟ 

طيب بتكرهه؟ 
قابله؟ 

مش قابله؟ 
بتحترمه ؟ 
بتحتقره ؟ 

نتهتم نية؟ 
بتهمله؟ 

واللا أقولك.. بلاش إنت.. خلينا فيكي إنتي.. 
حاسة بجسمك؟ 
حاسة بوجودةه؟ 


حاسة إنه جزء منك وإنك جزء منه؟ 

حاسة إنه بينتمي ليكي وإنك بتنتمي ليه؟ واللا بتتعاماي معاه 
على إنه حاجة طالعالك كده ومضطرة تتعايشي معاها؟ 


حاسة إنه فخر ونعمة وجمال واللا بلاء ونقمة وعار؟ 
إمتى آخر مرة سمعتيه؟ 

أو إمتى آخر مرة حاورتيه وأخدتي وإديتي معاه؟ 
نجيب من الآخر؟ 

هو فيه علاقة بينك وبين جسمك من أصله؟ 

طبب.. 


© »# 

جسمك أصدق منك.. 


آه.. يعني ممكن بكل بساطة تقول بالكلام إنك مطمن بس 
رجلك اللي بتتهز عمال على بطال تقول في نفس الوقت إنك 
مليان خوف.. ممكن لسانك يقول (صباح الخير) بس وشك 
المكشر بيقول (صباح الشر).. ممكن تدّعي إنك واثق جذدا 
من نفسك.. لكن هزة صوتك ورعشة إيدك تفضحك.. علشان 
أي تواصل بينك وبين حد. الكلام مش بيوصل فيه أكتر من 
/ا في المية بس من الرسالة.. وكل الباقي بيوصل بالطريقة اللي 
اتكلمت بيهاء ووضع وحركة وتعبيرات جسمك وإننت بتتكليم.. 
تصور! 


؟" للمزيد من الروايات والكتب الحصرية 

سيجموند فرويد قعد أكتر من ٠‏ سنة يحلل في الناس عن 
طريق الكلام اللي بيقولوه وهما ممددين قدامه على الشيزلونج.. 
واكتشف في آخر حياته إن بعض اللي كان بيحكهوله مرضاه 
ومريضاته عن صدماتهم الجنسية في طفولتهم كان محض خيال.. 
وبعدها بدأ الألماني (فريتز بيرلز) يدور على مصدر أصدق 
من الكلام لمعرفة تركيبة النفس البشرية ومحتوياتها وأمراضها 
وعلاجها.. لغاية ما لقى ضالته في (الجسد).. ولغته.. ومعناها.. 
وعمل مدرسة كاملة في العلاج النفسي اسمها (الجيشتالت). 


واكتشف (بيرلز) إن كتير منناء كلامهم منفصل عن جسمهم. 
منفصل عن مشاعرهم. منفصل عن أفكارهم.. يعني كلامك في 
حتة. وجسمك في حتة تانية. ومشاعرك في حتة تالتة, وأفكارك في 
حتة رابعة.. وكل حاجة منهم بتقول معنى غبر التاليء وماشية في 
اتجاه غير التاني. وغالبًا مش بيتقابلوا.. وإننا لو عاوزين نكون 
أصحاء نفسيًا.. يبقى مهم إن اللي أفكر فيه. يمشي مع اللي 
حاسه. وإن اللي بقوله بلساني يكون هو اللي بقوله بجسمي.. 
يعنى أكون كل واحد صحيح.. مش أجزاء متفرقة.. كل جزء فيهم 
شغال لوحده.. وعايش مع نفسه.. وما لهوش دعوة بغيره.. 


(بيرلز) كان بيعالج مرضاه بإنه يعرفهم على جسمهم من أول 
وجديد.. ويصالحهم عليه.. ويرجعلهم اللي فقدوه منه ومن 
نفسهم خلاله (وطلع بعدها العلاج بالحركة والعلاج بالرقص 
والعلاج بالفنون التعبيرية).. 


كان بيسألهم ويخليهم يسألوا نفسهم: 


للمزيد من الروايات والكتب الحصرية 

جسمك بيقول إيه؟ 

جسمك عاوز يعمل إيه؟ 

جسمك ملك مين؟ 

جسمك ملك مين؟ 

حسمك ملث منتسييي؟ 

تيجي تسأل نفسك السؤال ده.. اسأل كده: جسمي ملك مين؟ 
احتمال تكتشف إنك عشت طول عمرك مسلم عقد ملكية 
جسمك لحد تاني.. أبوك.. أمك.. المجتمع.. جوزك.. الناس اللي 
ماشية في الشارع!! 


4 


ما تستغريش لا أقولك إن جسمك ده فيه متحف حفريات؟ آه.. 
جسمك فيه متحف حفريات.. مليان تحف غالية وتماثيل قديمة 
ولوحات من عصور سابقة.. 


إزاي؟ 


كل مرة كنت راجع من اللعب في الشارع ورجلك مش نضيفه 
ومامتك وقفتك على الباب وقالتلك: "إوعى تدوس على 
السجادة".. رجلك خزنت الطاقة اللي كانت فيها واحتفظت بيها 
لغاية النهاردة.. : 


غ ؟ 

كل مرة كنت هاتمد فيها إيدك على الأكل وإنت في زيارة مع 
عيلتك لحدء وأبوك بصلك البصة اللي نشفت إيدك مكانها.. 
عضلات إيدك قررت تفضل فاكرة الذكرى دي لغاية دلوقست.. 


كل مرة جلتسي للمسفي الفستان وتوريه لمامتك (وإنتسي عنيدك 
خمس سنين) وقالتلك عيب يا بنتث ده ضهره عريان.. ضهرك 
لسه فاكرصا.. 


كل مرة حبيتي تكتشفي أي حتة في جسمك (وإنتي عندك تلات 
سنين). وأخدقي قلم محترم على وشك.. عضلات وشك مش 
ناسسياها.. 


كل مرة حد حاول يقرب من جسمك بشكل غريب وغير مريح.. 


وتجسر الأيام.. وتعدي السنين.. ونكبر.. وكل حتة في جسمنا فيها 
ذكرى.. وكل خلية فيها حكاية.. وكل منطقة ليها تاريخ.. وكل 
واحد وحظه.. وكل واحد وطريقة تعبير جسمه عن ذكرياته 
وآلامه القديمسة.. 


اللي يجيله قولون عصبي.. واللي يحصله صداع مزمن.. واللي 
طريقة مشيته كأنه متخشب.. واللي إيده تترعش قدام الناس.. 


اللي تكره جسمها فتهينه وتبهدله وتعرضه للبيع:. والاي ترفضه 
فتسيبه يزيد ويتنفخ.. اللي تحتقره فتبطل تاكل أو تتقيأ الأكل 
اللي بتاكله.. واللي مش طايقاه ومش طايقة فيه نفسها فتقطعه 
بالمشرط أو تخربشه بضوافرها لغاية ما يسيل دم.. 


للمزيد من الروايات والكتب الحصرية 
انضموا لجروب ساحر الكتب /1/1017125/52.761:.191150601 
او زيارة موقعنا 1112.13 نا تناع[ 3.1 1 © "2ه 





واللي تقرر تنتقم من كل اللي أذوها طول حياتهاء بأنها تنتقم 
منهم في جسمهاء وتنقل معركتها معاهم لأرضه.. 

اللي مش شايفة جمالهاء واللي مش مصدقاه. واللي مستكتراه 
واللي بتستغر ب4.. 

اللي شعرها يسقط بدون أي سبيب لسري واضح.. أو دورتها 
الشهرية تتلخبط بدون أي تفسير.. أو بشرتها تقوم بشورة عليها.. 
أو تتجنن لو وزنها زاد كام جرام.. 

آلام مزمه فى كل حتة في جسمه رغم كل الفحوصات والتحاليل 
السليمة.. واللي وشه يتملى تجاعيد قبل الأوان.. وفي الآخر.. اللي 
جسمه يقرر يخونه ويقع ويهدم نفسه بنفسه بجلطة في المخ أو 
مرض من أمراض (المناعة الذاتية).. 

جسمك مش بينسى.. 

جسمك له كيان.. وله وجود.. وله ذاكرة.. 

جسمك.. 

له.. 

هيبة.. 


٠ هه‎ 


5" للمزيد من الروايات والكتب الحصرية 





437 


من أكتر الأمراض النفسية ننجيو في مصر نوع منها اسمه 
(الأمراض النفس- جسدية).. يعني الأمراض اللي فيها المريض 
واد امي نو وجي ره ميم 
عسو 6 


الأمراض دي بتنتشر فى بعض ال مجتمعات اللي بيكون فيها التعبير 
عن الألم النفسي أو المشاعر النفسية الحقيقية غير مقبول.. علشان 
عيب . . أو غلط.. أو محن. . أو قلة أدب.. فيضطر فيضطر الجسم شخصيًا 
إنه يعبر عن الألم النفسي.. بس بلغتته الخاصة.. 


كتير أوى مين الأطباء المصريين في جميع التخصصات تقريبًا 
بيلاحظوا ظاهرة شهيرة جدًا في العيادات وال مستشفيات: إن العيان 
مش بيخف (رغم صحة التشخيص والعلاج). أو مش بيبطل 
يشتكي (رغم إنه إكلينيكيًا خف). أو إنه بمجرد ما يظهر عليه 
بوادر تحسن يبطل العلاج (رغم تنبيه الطبيب عليه).ء أو إنه 
يخف فعلا بس يتعب تاني قبل يوم واحد من زيارة الطبيب 
للاستشارة!.. والسيب ورا ده بسيط جندا.. وهو إن الاحتياج 
النفسي الإنساني البسيط اللي الجسم عير عنه بال مرض (النفس- 
جسدي) أو مع المرض (الجسدي) لسهم يشبع.. الاحتياج ده 
اسمه: الاحتياج للاهتمام.. الاحتياج إني أتشاف.. وأتسمع.. وألاقي 

الزوجة اللي زوجها مشغول عنها طول الوقت. شوية في شغله. 
وشوية بيقرا الجرايدء وشوية بيشوف الأخبار.. عقلها الباطن عارف 
كويس قوي إنه غير مسموح ليها تعبر عن تذمرها وضيقها 
(وإلا اللي حواليها وأولهم أهلها وناسها ومجتمعها هايستنكروا 
ده ويطلبوا منها تحمد ربنا على اللي هيه فيه).. فيختار جسمها 
إنه يعبر عن اللي جواها بألم في كل حتة. ومشاكل في الهضم 
والتنقفس وبذل اللجهود.. وصعويات عضلية وحسسة وسناعات 
كتير جدًا جنسية.. 


التلميذاللي أهله مش شايفين منه غير درجاته ونتيجته في 
الثانوية العامة. مش هايقولهم (ارحموني) أو (شوفوني أنا مش 
نتيجتي) أو (حرام عليكم اختزلتوني في أرقام يا ولاد ال.....).. لا.. 
جسمه هايتكلم بدلا منه وهايجيله (صداع) ما لهوش تفسير 
ولا عسلاج.. 


البنت اللي اتعرضت للتحرش والانتهاك البدني في مجتمع (متدين 
بطبعه) بيوصل للبنت كل لحظة إن جسمها (عار) لازم تخجصل 
وتتكسف منه.. وإن وجودها غير مرغوب فيه من أساسسه.. 
هاتخاف تعبر عن غضبها وإحباطها ورغبتها إنها تاخد حقها 
على مرأى ومسمع من الجميع.. فجسمها يقرر يقوم بالمهمة دي 
بدالها ويعلن عن عصيانه ليهاء وليهم.. 


ونلف على العيادات.. ونعمل تحاليل.. ونصور أشعات.. وتتلخبط 
العلاقات.. وتبوظ الجوازات.. وتنتهي العائلات.. ولا حول ولا قوة 
إلا بالله.. 


لم ؟" 

كتير جدًا من التشبيهات والاستعارات اللغوية هي في الحقيقة 
أوصاف جسمانية.. فسو, إحنا صن كتر ما بنستخد مها .. نسينا 
أصلها.. 


يعني في (فكرة حلوة).. كلمة (حلوة) دي بتوصف طعم.. أصله 
حاسة التذوق.. وفي (راجل خشن).. الخشونة دي ملمس.. أصله 
حاسة اللمس.. وفي (صارخة الجمال).. كلمة (صارخة) دي بتوصف 
ضوت عالي جدًا.. أصله حاسة السمع.. وغيرهم كتير.. 


إشمعنا؟ إيه دخل الكلام ده في الموضوع؟ 
في الحقيقة.. هو ده الموضوع.. هو ده كل الموضوع.. 


الموضوع إننا نسينا الأصل.. وانشغلنا بالفرع.. الأصل هو جسمك.. 
اللي وجوده وتعبيره سبق بكتير جدا وجود أي لغة كلامية 
لفظية.. والئي هو الوعاء اللي ربنا اختارهولك علشان بستودع 
فيه نفسك وروحك.. البحر الواسع اللي بتمشي فيه شرايينك 
وتسستقر فيه أعضاؤك.. ا منجم الغالي اللي هاتفضل تستكشف 
اللي جواه طول عمرك.. 


بس إحنا نسينا جسمنا لغاية ما بعدنا :نه وبقي غريب علينا.. 
قمنا بعقوقه بمنتهى الصفاقة. ومش بنبطل نقوله (أف لك) ليل 
ونهار.. حرمنأه مننا.. وحرمنا نفسنا منه.. 

تيجي نفتكرهة؟ 
طيب ياللا.. اسأل نفسك تاني: 


بتعامل جسمك إزاي؟ علاقتك بجسمك إيه؟ إيه الرسايل اللي 


وصلتك عنه.. مرة باسم التربية ومرة باسم المجتمعخ ومرة 
باسم الدين- زورًا وبهتانا؟ إيه الرسايل اللي بتوصلك منه؟ وإيه 


الرسايل اللي انت بتوصلهاله؟ 
بتسمعه؟ بتعرف تسمعه؟ بتعرف تفهم هو عاوز يقول إيه؟ 
بيصرخ إزاي؟ بيبئي إمتى؟ بتحس هو محتاج إيه؟ بتشوف 


قراراته واختياراته؟ قادر تستوعب حكمته وفلسفته؟ 

اقبليه الأول.. هايخس بعدها بمنتهى البساطة, وبأقل مجهود. 
ومن غير دكاترة ولا برامج دايت.. 

بلاش تتعامل مع جسمك عاى إنه (ثور) في ساقية: تحمل عليه 
دايمًا وماتسمحش له إنه ياخد حقه ف الراحة والاستجمام.. 
إوعى تصدقي إن جسمك (عار). وإنه جرمة. وإنه قلة أدب 
وإنه هدفه الوحيد في الوجود هو متعة وإشباع كائن اسمه 
(الرجل).. 


افهم جسمك.. واحترمه.. 


اسمعي جسمك.. وحسي بيه.. 


عاملوا أجسامكم بما تستحق.. لأنها تستحق.. 

بيولوجيًا.. كل واحد فينا فيه هرمونات ذكورة وهرمونات أنوثة 
بغفضص النظر عن جنسة.. 


يعني الراجل فيه -بشكل طبيعي- نسبة معينة من هرمون 
الذكورة (تستيستيرون) ونسبة أخرى أقل من هرمون الأنوثة 
(استروجين).. وكذلك المرأة فيها نفس النوعين من الهرمونات 


ده على مستوى التكوين الجسدي البيولوجسي.. ومعظمنا عارف 
الكلام ده من أيام دراسة الأحياء في ثانوية عامة.. 


لكن اللي مادرسناهوش في الأحياء ولا في غيرها ومش عارف ليه 
أو إزاي لغاية دلوقت.. هو إن كل واحد فينا جواه على ال مستوى 
النفسي نفس التركيبة دي بالظبط.. 

يعني -نفسيًا- الرجل جواه رجولة وأنوثة, وال مرأة جواها رجولة 
وأنوثة.. بس بمواصفات ومعاني ووظائف نفسية مختلفة.. والكلام 
ده معروف ومكتوب ومنشور من أيام الحضارات الإنسانية 
القديمة لغاية يومنا هذاء مروراً بعلماء نفسيين كبار زى كارل 
جوستاف يونج ودونالد وينيكوت وهارى جانترب.. 


إيه النكتة الظريفة دي؟ 


إيه الكلام الغريب والصعب ده؟ 





في الحقيقة هو مش نكتة ولا كلام غريب ولا صعب.. بس إحنا 
اللي ساعات بنتجاهل أبسط الحقايق وأوضحها.. ده إحنا حتى 
راجل).ء و(راجل منسون).. 


إيه الموضوع؟! 


الموضوع ببساطة هي إن الرجولة (النفسية) اللي جوه حضرتك 
(كذكر). هي المسئولة عن صفات زي الشجاعة. والجدعنة, 
والشهامة. والإصرارء والتحدي.ء والمثابرة. وما إلى ذلك.. والأنوثئة 
اللي جوه حضرتك (برضه كذكر). مسئولة عن صفات زي الحنية 
والقرب والمودة والرحمة والطيبة ورقة القلب وغيرها.. 


نفس الكلام بالنسبة ليكي (كأنثى).. الرجولة (النفسية) الاي 
جواي هي اللي بتخليكي في بعض الأوقات والمواقف شجاعة 
وجدعة ومسئولة ومش بتيأسي وعندك استعداد تحاربي وتتحدي 
الكون كله علشان توصلي لهدفك.. والأنوثة اللي جواي. هي اللي 
في مواقف تانية بتطلع منك الحنان والحب والعطف والقرب 
والأمومة والرقة والطيبة والسماح.. 


ده بفرض إن حضرتك (رجل طبيعي). وحضرتك (أنثشى طبيعية).. 
وساعتها بنسمي دى (رجولة .حقيقية)ء ونسمي دي (أنوثة 
حقيقية).. ويكون موجود جواك وجواقي خليط متناسب من 
الاتنين.. فتكون شجاع وفي نفس الوقت حنينء شهم وفي نفس 
الوقت خجولء تعرف تشيل المسئولية وفي نفس الوقت متسامح.. 
متحدي وفي نفس الوقت قريب وودود.. وهكذا.. 

وإنتي تكوني طيبة وفي نفس الوقت حدودك واضحة. حنينة بس 
صارمة عند اللزوم.. رقيقة وفي نفس الوقت جدعة.. عطوفة وفي 
نفس الوقت مش بتسيبي حقك.. وهكذا.. وهكذا.. وهكذا.. 


وكل ما تكون (كرجل) قريب من (الأنوثة الحقيقية) اللي جواك.. 
كل ما تكون صفاتها جزأ لا يتجزأ منك. ومش صعب عليك في 
وقت من الأوقات التعامل بيهاء وكل ما تكوني (كأنثى) قريبة 
من (الرجولة الحقيقية) اللي جواق.. كل ما تكون خصائصها جزءًا 
أصيلًا من مكوناتك الشخصية. وتستخدميها في أوقاتها المناسبة.. 


كل اللي فات ده هو الطبيعي.. اللي من المفترض يكون عندنا 
كلنا.. بشكل تلقانئي وفطري وسليم من ساعة ما بنتولد.. 


وآ١111!1آاه‏ على اللي بعد لكن.. 
ندخل على الوجع بقى.. 

:١ مشهد‎ 


- طضل عنده © سئوات.. حد من أصحابه ضربه وهو بيلعب 
معاأه.. 


- الأب: إوعى تعيط. الرجالة مش بتعيط.. البنات بس اللي 
بتعيط! خليك راجسل.. خليسك خشسن.. 


- يتكرر هذا المشهد مرات كتيرة وفي سياقات مختلفة.. 


- بعد سنة.. الطضل ياخد قرار نفسي داخلي إنه يدفن ملامح 
أنوثته الحقيقية اللي جواه علشان وصله من أبوه إنها ضعف. 
وإن الضعف الإنسانى شيء غير مقبول.. وبما أن الأنوثة الحقيقية 
والرجولة الحقيقية مرتبطين (ومتعشقين) في بعض بشكل فطريء. 
فهو كمان هايدفن رجولته الحقيقية ويستبدلها (برجولة 
مزيفة).. يعني يطلع راجل خشن. قاسيء. بيستعرض عضلاته 
وقسوته وصوته العالي وافتراءه وعنجهيته على خلق الله. عمال 
على بطال.. 


مشهد "7: 


- بنت عندها " سنواتء لابسة فستان جميل بحمالاتء. وفرحانة 
بشعرها وجمال جسهها.. 

- الأم: إيه يا بنت اللي إنتي لابساه ده؟ بلاش مسخرة وقلة 
أدب.. أمال لما تكبري هاتعملي إيه؟ 


- وفي مرة أخرىء. حد من قرايبها أو أصحاب باباها أو جيرانها يمد 
إيده على جسمها بشكل حيواني سافل.. 


- بعد شوية. ومع كمية رسايل في نفس الاتجاه. تصل البنت 
إلى استنتاج بسيط جذاء وهو إن الأنوثة عيبء أو الأنوثة حرامء 
أو الأنوثة (عار)ء وإن (الأنوثة) بتجيب المشاكلء وتجيب الكلام, 
وتشجع الناس إنهم يمدوا إيديهم عليها ويتحرشوا بيها ويسيئوا 
استشلالها.. 


- تاخد البنت قرار نفسي داخلي تفضل عايشة بيه طول عمرهاء 
وهو إنها تدفن أنوثتها الحقيقية وتعيش بأنوثة مزيفة علشان 
تتعايش مع اللي حواليها.. وكمان تدفن رجولتها الحقيقية. 
»نستبدلها برجولة مزيفة.. 


- نفس البنت عندها ٠١‏ سنة. قاصة شعرها قصة رجالى. 
بتتكلم بأسلوب فج. لابسة قميض كاروء على بنطلون شبيه جذا 
بالبنطلونات الرجالي.. وعندها يقين (معذورة جدًا فيه) إنها لو 
ما عملتش كده. وعاشت راجل (مزيف طبعًا) في هذا ال مجتمع., 
فهي مش هاتاخد حقهاء وهايتداس عليهاء وهاتتبهدل.. 


- بنت شبهها واتعرضت لنفس التجربة بالظبط.. تغيش بأنوثة 
(مزيفة). مليانة ميوعة ومياصة وإغواء وصوت سافر وضحكة 
تجيب آخر الشارع.ء لأنها قررت بعقلها الباطن تنتقم من كل 
اللي آذوها بأنها تخليهم (يريلوا) من الجري وراها با معنى 
الحرفي.. 

قبل ما الدنيا تتلخبطء وتفقد تركيزك.. أنا هالخصلك الكلام ده 


إحنا كلنا بنتولد وجوانا رجولة حقيقية (الجدعنة والشجاعة 
والإصرار وغيرهم). وأنوثة حقيقية (الحنية والقرب والمودة 
وغيرهم).. والرسايل اللي بتوصلنا من التربية وال مجتمع وساعات 
الفهم غير الصحيح للدين بتخلينا ناخد قرارات نفسية مصيرية 
عند سن معين بدفن أحدهما أو كليهما (لأنهم مرتبطين ببعض) 
واستبدالهم برجولة مزيفة (قسوة وخشونة وافترا)..أو أنوثة 
مزيفة (ميوعة ومياصة وإغواء سافر).. أو الاتنين.. وده بيحصل 
عند الستات والرجالة على حد سواء.. 


زه بسح 
إنت اسمك مكتوب؟ 
لقيتي اسمك برضه مكتوب؟ 


اكتشفت أي حاجة جديدة في نفسك أو في حد تعرفه؟ 

مجتمعنا الجميل.. 
بيوتنا الرا 6 

إعلامنا المثالي.. 

بيوصل لينا إيه من الرسائل النفسية بخصوص الموضوع ده؟ 


بيقبل صفات الأنوثة اللي المفترض تكون موجودة بشكل طبيعي 
في الرجالة؟ 


بيقبل صفات الرجولة اللي مهم تكون موجودة بشكل تلقاني في 
الستات؟ 


بيشجع على الرجولة الحقيقية واللا بيزرع فينا الرجولة المزيفة؟ 


بيحترم الأنوثة الحقيقية واللا بيدفنها ويخلق مكانها الأنوثة 
ا مزيفة وبكل إصرار؟ 


أنا مش هاجاوب.. 


علشان الإجابات أنتم عارفينها أكتر وأحسن مني.. 

من أجمل أوصاف الأنوثة (الحقيقية طبعًا) إنها هي ال عصاء8. 
يعني الوجود.. ليها علاقة بأصل الوجود الإنسافي وكينونته.. 
ولو لاحظت هاتلاقي كل صفات الأنوثة (الحقيقية) اللي قلناها 
مرتبطة بنوعية وجود إنساني معين (الحنية. الودء القسرب.....)2 
وفي ا لمقابلء» بتتوصف الرجولة (الحقيقية برضه) بأنها مرتبطة 
بال عم«ذه12. يعني الفعل.. وليها علاقة بالحركة وطاقتها (الإصرار. 
الشجاعة. التحدي.......). والأجمل والأجمل إن الفعل ما ينفعش 
من غير وجود.. يعني مهم أكون موجود وأحس بوجودي الأول 
علشان أقدر أتحرك وأفعل وأنفذ بعد كده.. 


الرجولة: مالهاش أي معنى أو وظيفة لو مش مبنية ومتأصلة على 
وجود وكيان أنثوي حقيقي.. 


علشان كده دور الأم في التربية مهم وسابق جِدًا عن دور الأب.. 
والأم هي اللي بتقوم في أول سنتين من عمر الطفل (سنوات 
الرضاعة) بترسيخ وزرع شعوره بكيانه وبوجوده من خلال كيانها 
ووجودها وقربها الجسماني والشعوري والحسي منه.. وبعدها 
يجي دور الأب اللي بيزرع فيه طاقة الفعل ورد الفعل والحركة .. 


أول سؤال هايقفز لذهنك دلوقت هو إزاي يكون الكلام ده 
صحيح بالرغم من إن حواء خُلقت بعد آدم, وخحُلقت من ضلعه؟ 
اللي كان (موجود) من يوم ما ربنا (بثُ) فيه من روحه.. 





ره) 


زي ما فيه رجولة وأنوثة في الأفراد.. أنا بأفترض إنه فيه رجولة 
وأنوثة في المجتمعات.. بمعنى إنه فيه مجتمع (ذكوري- مش 
هاقول رجولي):. ومجتمع (أنثوي- وده لسه ما عرفهوش أوي).. 
وطبعًا إنتوا عارفين الكلام اللي جاي: 


مجتمعنا (ومجتمعات تاني كتير) قرر -من زمان جذًا- يرفض 
الأنوثة ويحاربها ويشوهها ويدفنهاء مرة باسم التريبة. ومرة 
باسم العادات والتقاليد. ومرة باسم الفهم المغلوط للدين.. 
مجتمعنا قرر يستبدل الأنوثة الحقيقية. بأنوثة مزيفة ثُرضي -في 
الظلام- رجولته القاسية المتسلطة (المزيفة برضه).. 


مجتمعنا -فى رأبي- قرر -وبكل بساطة- يحب مر نفسه من أجمل 
مافيه. ويشوه أروع خلقه. وينتقم من نفسه.. في نفسه.. 


إحنا بنخاف من المرأة.. بنخاف من الأنوثة.. علشان كده 
إحنا مرعوبين من وجودها وقدراتها وحيويتها.. علشان كده 
بنموتها بالحياة.. . 

إحنا مهددين من إحساسنا بالضعف قدامها.. علشان كده 
ا سمتقوي ونفتري عليها.. 

بنوصفها إنها متقلبة المزاج.. رغم إن الطبيعة نفسها متقلبة 
المزاج.. وفيها ليل ونهار وصيف وشتا.. الأنوثة برضه فيها 
ليل ونهار.. وصيف وشتا.. لأن وجودها مرتبط بوجود الطبيعة 
وكانها وصفاتها.. 

بنشوه جسمها باسم الدين كذبا وزورا وبهتانا وافتراء.. علشان 
نحرمها من مجرد الشعور بجسمها واحتياجاته. اللي بنعتبرها 
مش من حقها.. 

بنفرض عليها بوصايتنا الغاشمة طريقة كلام وطريقة شغل 
وطريقة عيشة. هي أقرب للعبد في حضرة السيد.. علشان نتغلب 
على إحساسنا العميق بالخوف والضعف والتهديد من مجرد 
وجودها وكيانها وحياتها.. 


بنطفيها.. لأننا خايفين نتحرق من نورها.. 
بنخنقها.. لأننا مش قادرين نستحمل انطلاقها وحريتها.. 


الأنوثة هي الإبداع.. 
هي الؤلهام.. 
هي الحرية.. 

هي الوجود.. 
والجمال.. 
والنور.. 


هي طعة العين.. ونبضة القلب.. وشهقة الدهشة.. 
هي الأرض الخصبة.. والسماء المحتوية الساترة.. 
هي البداية.. والنهاية.. والرحلة.. 


الأنوثة هي رحم الحياة.. 


يا رجال.. 


ما تحرموش نفسكم من أنوثتكم.. 


للمزيد من الروايات والكتب الحصرية 

رم 
التلاته اللي عايشين جواك 

باختصار شديد.. ومن غير أي مقدمات.. فيه تلات بني آدمين 
غير بعض عايشين جواك في اللحظة اللي بكلمك فيها دلوقت.. 
يعني جسمك عامل زي ما يكون شقة مفروشة فيها تلات أوض 
منفصلة.. كل أوضة فيهم عايش فيها بني آدم غير التاني.. وكل 
واحد فيهم ليه حياته وذكرياته وتصرفاته الخاصة بيه لوحده.. 
وفي كل موقف في حياتك. واحد من التلاتة دول بيمسك زمام 
الأمور.. ويكون ليه الغلبة والسيطرة على الاتنين التانيين.. 
وهمكذا.. 


اللي بيطلع منك وأنت في حفلة, أو فرح. أو رحلة مع أصحابك.. 
اسمه (الطفل) بتاع حضرتك.. ساكن جواك من أيام طفولتك, 
وبيطلع ويشم نفسه وقت اللعب والهزار والفرح والتنطيط.. 
الطفل ده هو نسخة منك وأنت صغيرء. متخزنة جواك وبتمسك 
زمام نفسك في الوقت المناسب.. وقتها الطفل ده بيلبسك (زي 
العفريت كده).. يعني بتكون طفل.. بتكون فى حالة طفولية 
سائدة.. تسمع وتشوف وتفهم وتستقبل وتتصرف زي ما كنت في 
طفولتك بالظبط.. تتحرك بمرونة وليونة وحرية. تفهم وتستوعب 
بالراحة ومن غير تشنج ولا تعصب.. تتصرف بتلقائية وعفوية.. 
تلعب وترقص وتسرح بخيالك وتبدع بدون حدود.. 


الشكل ده من الطفل الداخلي بتاعك اسمه حالة الأنا الطفلية 
©5626 مم5 14نطن.. أو (الطفل الحر).. علشان هو فعلا حر.. زي 
ما خلقه ربنا على فطرته.. قبل ما يتربى ويتشوه ويتكيف على 
اللي أبوه وأمه عاوزينه.. ساعتها هايكون ليه اسم تاني.. وشكل ' 
تاني.. اسمه (الطفل المتكيف) أو (الطفل المذعن).. وده برضه 
موجود جواك.. بس دي النسخة اللي حضرتك جيت عند سن 
معين وقررت تتنازل فيه عن تلقائيتك وفطرتك وحريتك وصوتك 

العالي وحقك في الاعتراض والاختيار والقبول والرفض.. وتتحول إلى 
طفل لطيف ظريف بيسمع الكلام ويشرب اللبن وما يقولش 
(لأ) علشان اللي حواليه يسقفوله ويقبلوه ويحبوه ويهتموا بيه 
ويرضوا عنه.. الطفل ده صوته واطي.. وقعدته منحنية.. وعينه 
مكسورة.. وحضرتك بتلبسه برضه لما الظروف اللي حواليك تكون 
قاسية وصعبة وإنت مش عارف تعمل معاها أي حاجة غير إنك 
ما تكونش نفسك.. 


فيه شكل تالت للطفل الداخاي ده اسمه (الطفل المتمرد).. وده 
اللي دايا رافض لأي قواعد أو قوانين.. دايمًا في صراع أو منافسة 
مع غيره.. عنيد وصعب الانقياد وسريع الصد والرد. 


ده الساكن الأول.. اللي اسمه (الطفل الداخلي).. اللي ممكن يكون 
(طفل حر).. أو (طفل متكيف/مذعن) أو (طفل متمرد).. واللي 
بتتحول حضرتك لواحد منهم في مواقف معينة.. وبالمناسبة.. 
كلمة تتحول هنا معناها تتحول بجد.. بال معنى النفسي والحضور 
العقلي والسلوك الجسدي.. 


الساكن التاني.. اسمه (الوالد).. أو (حالة الأنا الوالدية) غمءعجدم 
521 مع8 زي ما (إريك بيرن) صاحب النظرية دي ما بيسميها.. 
وده بقى يا سيدي الأب (أو الأم).. اللي بيطلع من جواك وقت 
ما تكون في موقف يستدعي الحنان والأبوة (أو الأمومة) وسعة 
الأفق.. موقف محتاج سماح وعطف وتفهم وعطاء.. حالة 
مطلوب تكون فيها كبير.. بيسمع ويسمح ويطبطب وينصح 
ويرشد.. تحس بالاي قدامك وتراعيه وتساعده وتقدر احتياجاته.. 

بس زي ما الطفل اللي جواك ليه أكتر من صورة.. برضه (الوالد) 
اللي جواك ليه أكتر من صورة.. الصورة الأولى اللي وصفناها دي 
اسمها (الوالد الراعي).. وده شكل طيب وحنين من صورة الأب 
(أو الأم) اللي اتكونت عندك من صغرك. من خلال تعاملك مع 
أبوك وأمك ومدرسك وكل من كان يمثل (والد) بالنسبة لك.. فيه 
بقى صورة تانية للوالد ده ممكن برضه تكون اتكونت عندك 
من خلال والديك أو من يمثلهم اسمها (الوالد الناقد). وده لما 
بيطلع من جواك بيكون شخص قاسي وغاضب ومش بيعجبه 
العجحب. . حد مش بيبطل نقد ولا لوم ولا أوامر ولا تعليمات.. 

صارم وقاطع م ومش ) بسيرضى أبدًا.. الحالة دي بتلبسك في 


الممواقف اللي ١‏ زك وت 0 بره إطار التفهم 
والحكمة.. لأنك سا 26ج 5 يتَقهم ولا بتدي فرص 
أنت بتكون توم 5 تك َمل معاه أخد ولا 
سد ماتيا > 

عاوز أؤكد إن كلاث امايميزهامن 





طريقة في الكلام.. د أنبرة كو 3106 طرينة نز امرك ة وا مشي 
والجلوس.. شوية كلمات معينة خاصة بيها.. تعبيرات وش 
مختلفة.. طريقة في استقبال الأحداث والتعامل معاها.. وحتى 
بناء عصبي خاص في المخ.. وكأنها فعلا شخص منفصل بذاته.. 


يعني لما تكون في حالة (الطفل الحر).. بتتحرك ببساطة. بتستقبل 
بدون نقد ولا حكم., بتفكر بمرونة من غير كلاكيع ولا تعقيدات. 
كلامك بيكون فيه كتير من العفوية والفكاهة والبهجة والمرح.. 
بتعثير عن نفسك وعن سشاعرك تتلفانية ومن صير تحليتب.. ونا 
بتكون في حالة (الطفل المتكيف/المذعن)» بتكون هادي جذا.. 
منسحب.. بتسمع الكلام بدون مناقشة.. بتخاف تقول (ل١ا)..‏ 


للمزيد من الروايات والكتب الحصرية ا 

تستحمل الإساءة والإهانة من غير رد.. قعدتك منحنية.» صوتك 
واطيء معندكش أي استعداد للاعتراض أو الاختلاف أو النقد 
أو الإبداع.. كلماتك بتكون من قبيل (هو ليه بيحصل معايا 
كده؟).. (أنا حظي دايا وحش؟).. (أنا نفسي في كذا بكسر 
النون).. وما بتكون في حالة (الطفل المتمرد) بتعترض وتتمسرد 
على أي شيء وكل شيء.. 


ولو لبستك حالة (الوالد الراعي).. بتطبطب كتير على اللي 
حواليك. وبتستخدم كلمات زي (عاوز أساعدك).. (علشان 
مصلحتك).. (أنا أدرى منك).. وهكذا.. ولو كنت في حالة (الوالد 
الناقد).. كلامك بيكون مليان (لازم) و(المفروض) و(هو كده).. 
وبتشهر صباع (السبابة) كتير في وجه غيرك كتعبير عن اللوازم 
وا مفروضات والقواعد والغضب والصرامة اللي بتكون فيها.. 


فيه بقى حالة تالتة وأخيرة. ساكنة جواك زي إخواتهاء وبتطلع 
منك في مواقف مختلفة شوية.. الحالة دي اسمها (البالغ) أو 
(حالة الأنا الراشدة) ©5486 880 44:114... ودي بتطلع منك في 
ا مواقف اللي تستدعي تحكيم العقل ووزن الأمور والتعامل مع 
الحقائق والواقع بأقل قدر من المشاعر.. في الحالة دي إنت بتقدر 
تظبط انفعالاتك وردود أفعالك من غير تلقائية الطفل. ومن 
غير حنية أو قسوة الوالد.. إنت هنا كمبيوتر.. ما تعرفش غير 
ال منطق والحسابات والتجرد من العواطف علشان توصل لرأي 
أو تاخد قرار.. بتكون محايد.. صريح.. حكيم.. هادي.. متزن.. 
بتسأل أسثئلة مباشرة (ليه؟ إزاي؟ إمتى؟) علشان تفهم وتعرف 
وتستوعب.. وبتتكلم كلام واضح من قبيل (ده رأيي).. (أعتقد 
كذا).. (من وجهة نظري) علشان تتواصل مع اللي قدامك.. 

طبعّا الكلمات دي وغيرها ممكن تطلع من أي حد من الحالات 
التلاتة.. بس الطريقة اللي بتتقال بيها والمعنى المقصود منها 
وتعبيرات الجسم والوش اللي بتصاحبهاء بتختلف من حالة 


يبقى موجود جوه حضرتك دلوقت تلات حالات بنسميهم 
(حالات الأنا) 543©5 مم.. تلات بني آدمين منفصلين عايشين 
جواك.. كل واحد ليه تاريخه وصفاته وسلوكه.. وكل واحد فيهم 
بيلبسك في موقف معين.. وساعات ده بيكون بينك وبين نفسك 
في شكل صوت داخلي.. فكزة ملحة.. رغبة مجنونة.. إحساس 
بالذنب.. أو عند بعض المرضى وساوس أو هلاوس أو ضلالات.. 


بالمناسبة التلات حالات دول موجودين جوانا من وإحنا صغيرين.. 


يعني كلنا بنشوف البنت الصغيرة اللي بتتعامل بكل أمومة 
(حالة الوالد الراعي) مع العروسة بتاعتها (وساعات مع أمها 
وأبوها).. وكلنا بنشوف الطفل اللي عنده خمس أو ست سنين 
وهو بيعنف أخوه أو أخته الصغيرة ويرفع صباعه (حالة الوالد 
الناقد) وهو بيكلمها ويقولها المفروض تعملي كذا أو لازم تقولي 
كذا.. أو لما ساعات يلبس نضارة أبوه ويبدأً يتفلسف (حالة 
الراشد) ويسأل أسئلة منطقية ويقول كلام أكبر من سنه مليان 
وقائع وحقائق وكأنه حكيم زمانه.. 

هما في الحقيقة أكتر من كده بكتير.. بس دي العناوين الرئيسية 
والحالات المهمة.. 


وهنا السؤال: هو أنا مين فيهم؟ 


والإجابة هي إن حضرتك كلهم (على رأى شيرين- أنا كتير).. بس 
في كل موقف حضرتك بتكون واحد منهم.. وده الطبيعي والصحي 
والمفيد.. لكن لو طلع في موقف ماء حد من جواك غير مناسب 
للموقف.. يبقى ساعتها ده مرض نفسي ووضع غير طبيعي ولا 
صحيح.. يعنسي لما يطلع (الوالد الناقد) من جواك في حفلة أو 
رحلة ويقعد ينقد ويلوم ويتكلم بلغة (لازم) و(ال مفروض) 
يبقى ده مش طبيعي.. وما تلبس حالة (الطفل الحر) وإنت 
في المحاضرة وتقوم تتحزم وترقص يبقى ده برضه مش طبيعسي.. 
وما تتحول إلى (العاقل الراشد) وإنت قاعد مع حبيبتك وتكلمها 
بلغة الحقائق والأرقام والحسابات.. يبقى تطلع على الدكتور 
النفسي على طول.. 


أصحاب المدرسة دي في علم النفس (اسمها مدرسة التحليل 
المعاملاني) كنع لمث اددهقنغعهمهمد1.. بيشوفوا إن الاكتئاب هو 
(طفل مذعن) خاضع خانع طول الوقت.. وان الهوس هو (طفل 
حر) بزيادة شوية أو (طفل متمرد) قرر يشور على العالم وعلى 
اللي حواليه.. وإن الطبيعي إن التلات حالات يتكاملوا مع بعض 
تحت القيادة الحكيمة بتاع (الأنا الراشدة) اللي تسمح كل شوية 
بالتناوب وتبادل الأدوار.. 


١‏ للمزيد من الروابات والكتب الحصرية 
انضموا لجروب ساحر الكتب /1101012ئ8 ده 2:1:011125/52.7 /117 
او زيارة موقعنا 2 .1112 ناعط اج 1ع ".5 5 





طيب.. 


الكلام ده كلام نظري ومتخصص وممكن أي طالب علم نفس 
يقراه في أي كتاب أو مذكرة أو صفحة إنترنت.. مالنا إحنا ومال 
القصة دي.. 


أقولك.. 

القصة دي تخص حضرتك شخصيًا.. لأن التلاتة دول عايشين جوه 
كل حد فينا.. ومهم نعرف نفسنا بكل تقاصيلها وخباياها.. 
مش بس كده.. ده فيه حاجة في منتهى الخطورة والأهمية في 


الموضوع ده.. لدرجة إنه بيتم تدريسه للناس اللي شغالين في 
مجال الإعلانات والدعاية ورؤساء الشركات والمخابرات والمدربين 


وغيرهم.. وصي: 


مين بيكلم مين؟ 

م 

أيون.. 

مين من التلاتة اللي جواك بيتكلم على لسانك؟ 
مين عندك بيكلم مين عند اللي قدامك؟ 

إنت بتخاطب مين في غيرك؟ 

بتحرك مين في شريك أو شريكة حياتك؟ 
بتحضّر مين في صاحبك أو مديرك أو زميلك؟ 


مين من التلاتة اللي جواك بيتعامل مع مين من التلاتة اللي 
قصادك؟ 

كلام غريب ومجنون.. 
بس في الحقيقة.. هو عين العقل.. 


إزاي؟ 


بص با سيدي.. 


في كل تفاعل أو تعامل مع حد. واحد من التلاتة اللي جوانا 
بيكلم واحد من التلاتة اللي جوه الآخر.. والطبيعي والسليم إن 
اللي أوجه لهالكلام هو اللي يرد عليه.. مش أكلم حد ويرد 
عليا حد تاني.. لكن لو أنا كلمت حد ورد عليا حد تاني: ممكن 
تحصل قفلة وينتهي التواصل قبل ما يبدا.. 


يعني ما حضرتك تبقى راجع البيت بعد يوم شغل وتعب 
وإرهاق.. وتقول لمراتك بمنتهى الهدوء والعقل والواقعية (حالة 
الأنا الراشدة): أنا جعان جدًا.. عملتي الأكل؟ الطبيعى إنها ترد 
عليك ب (الأنا الراشدة) اللي جواها برضه.ء وتقولك: آه الأكل 
جاهز.. أو كنت مشغولة النهاردة ومالحقتش أجهزه.. ده اسمه 
تفاعل طبيعي.. لكن لما تروح رادة عليك بمنتهى الشعور بالظلم 
والإهانة وعدم التقدير وتقولك: هو إنت مش شايف غيري؟ ما 
فيش غير أنا اللي تتعب وتشقى وإنت جاي عاوز تاكل على 
الجاهز؟ مش تقدر تعببي شوية؟ حرام عليك!! يبقى (الطفل 
ا مذعن- المتكيف) اللي جواها بيرد على (الوالد الناقد) اللي 
عندك.. وده يعمل (قفلة) فورية في العلاقة.. ولو اتكرر بالشكل 
ده (من ناحيتها أو من ناحيتك) هايقطع التواصل بينكم من 
أساسه.. ويبقى اسمه تفاعل (متقاطع).. 

لوإنت طالب وبتمتحن امتحان شفوي.. والدكتور بيكلمك 
بحالة (الراشد) وبي سألك بمنتهى العقل سؤال بسيط.. فالطبيعي 
إنك ترد عليه رد برضه (راشد) ومنطقي وواقعي بالإجابة 
السليمة (أو حتى غير السليمة).. لكن لو رديت عليه وقولتله: 
معلهش يا دكتور أنا ما ذاكرتش مادتك كويس. ومش مستعد 
للامتحان.. يبقى إنت كده بتستفز فيه بكل وضوح (الوالد 
الناقد). وهاتلاقيه يرد عليك ويقولك منتهى الغضب: طيب 
خد الصفر ده وامشي يا شاطر.. 


تو ايدلة بيككنك ,بز العل اك الغم) الاي جواه وجقولك: من فيجعل 
تلعب معايا شوية يابابا.. هو بيكون عاوز (الوالد الراعسي- 
الحاني) اللي جواك يرد عليه ويقوله: وماله يا حبيبيء ياللا 
بينا.. لكنه أكيد مش عاوز (الراشد) بتاعك يقوله بمنتهى المنطق 
وبدون أي عواطف: أنا مشغول ومش فاضي دلوقت. 


يبقى مهم تعرف مين جواك بيكلم أو بيرد على مين جوه اللي 
بتتعامل معاه.. علشان ده ممكن يساعد جدًا على التفاهنم 
والتواصل (لو اللي بكلمه هو اللي بيرد عليا). أو يكون سبب في 
سوء التفاهم وقطع التواصل الما اللي يرد يكون غير اللي اتوجه 
له الكلام).. 


طبعًا فيه نوع أهم وأخطر من النوعين دول في التواصل.. اسمه 
(التفاعل الخفي).. وده فيه اتنين من عندك بيكلموا اتنين من 
عند اللي قدامك في نفس الوقت.. حد بيكلم حد بشكل ظاهر 
وواضح.. بس حد تاني من عندك بيوصل رسالة خفية وغير 
ظاهرة لحد تاني من اللي قدامك.. معلش استحملني في الجنان 
ده شوية.. 

يعني الأب بيقول لابنه ب(الوالد الراعسي) بتاعه: يا حبيبي ما 
يهمكش.. ذاكر واعمل اللي عليك. وادخل الكلية اللي إنست 
عايزهاء واللي يجيبه ربنا كله كويس.. بس من تحت لتحست» 
بيقوله بنظرات عينه وبتصرفاته عن طريق (الأب التاقد): إوعى 
تدخل غير كلية الطب. أو الأم تقول لبنتها بشكل واضح: اكبري 
بقى واتجوزي يا حبيبتى علشان نفرح بيكي.. بس في نضس 
الوقت وبشكل خفي (الطفل) اللي جواها بيقول للبنت: إوعي 
تكبري وتتخلي عني.. إوعي تكبري وتسيبيني.. الرسايل المتناقضة 
اللي بالشكل ده ممكن تجنن بجد.. 


أقولك نكتة بقى علشان نعيد ترتيب مخنا شوية بعد اللخبطة 
دي كلها.. الأجانب ما بيحبوا بعض.. بيدلعوا بعض.. هو يقولها 
يا(بيبي).. وهي تقوله يا (بيبي).. الطفل اللي جواه بيستدعي 
ويحضر ويخاطب ويطلع الطفل اللي جواها.. والعكس بالعكس.. 
أما عندنا بقى. تلاقى الاتنين الحلوين أول ما يتجوزوا.. هو 
يقولها يا (ماما).. وهي تقوله يا (بابا).. عرفتوا إحنا بنطلع من 
بعض إيه.. وبنستدعي إيه عند بعصض؟؟!! 


مهم كمان نعرف إن كل حالة من دول ليها مفتاح.. وكل شخصية 
فيهم ليها مدخل.. يعني لما يكون واحد قافش وزعلان وقرفان 
من نفسه. وعايش حالة (الوالد الناقد) أو (الطفل المذعن- 
ا متكيف).. لما تيجي تكلمه تعمل حسابك إنك تخاطب فيه 
(الطفل الحر).. تهزر معاه.. تزغزغه.. كده يعني.. مش تقفش 
عليه وتلومه وتعاتبه وتكرهه في نفسه أكتر ما هو كارهها.. 

وما تكون مراتك فرحانة وبتدلع وتهزر وتتنطط قدامك. وماليها 
(الطفل الحر) بتاعها.. ما ينفعش حضرتك تكلمها ب(الراشد) 
الحكيم الفيلسوف المنطقي اللي جواك. ولا تنقدها أو تحكم 
عليها ب(الوالد الناقد) بتاعك.. 

في تعاملاتك مع مرءوسيك.. مهم تكون ساعات والد وساعات 
راشد وساعات طفل حر.. ومهم تحرك فيهم وتستدعي كل دول 
برضه من عندهم وقت اللزوم.. 


تفتكر بقى الناس بتوع الدعاية والإعلانات بيكلموا ويستدعوا 


الطفل الحر طبعا.. 


بيكلموه بالأغاني والموسيقى والإبداع.. بيستدعوه بخفة الدم 
والرشاقة والجمال.. بيحضروه بالألوان والرسومات والأشكال 
امطبهجة.. علشان (الطفل الحر) ده هو اللي عنده رغبة وتطلع 
وحب استطلاع.. وهو اللي هايشتري.. ده ما منعش طبعًا إنهم 
في بعض الأوقات القليلة بيكلموا (الوالد) أو (الراشد).. 


نكتة تاني.. 
فيه ظاهرة مشهورة في الشعر الجاهلى وبعض الشعر الحديت.. 
وهى إن الشاعر بيفتتح أشعاره بحاجة بيسموها (مخاطبية 
الصاحسين).. تعلى يوجه كلامه وشعره (لاتنين) زي مثلا: 
00 0 6و 0 8 2 
(اختلاف النهار والليل ينسي.. اذكرا في الصيا وايام انسي).. 
للمزيد من الروايات والكتب الحصرية 

لغاية النهاردة ما حدش عنده تفسير واضح للحكاية دي.. ليه 
اتنين. اشمعنا يعني؟ طيب مين هم الاتنين دول؟ وليه الحكاية 
دي بتتكرر كتير؟ متهيألي إن أوضح تفسير للظاهرة دي بعد الكلام 
اللي فات هو إن الشاعر بيكون في حالة من التلات حالات دول 
(الطفل/الوالد/الراشد) وبيكلم (بعقله الباطن) الاتنين التانيين 
اللى جواأه.. 

فيه حاجتين مهمين قبل ما أخلص.. 

أولا.. ياريت تكون شوفت إنت علاقتك إيه بأجزاءك الداخلية.. 
عامل إيه مع الناس اللي عايشة جواك؟ حالات الأنا بتاعتك 
متفاهمة ومتناسقة وبتحب بعض وبتعرف تخرج إمتى ومع 
مين؟ واللا إنت في خناقة داخلية عنيفة.. فيها أجزاء نفسك 
كارهمة بعضها وإنت رافض دي ومقاطع دي وعاوز تخلص من 
دي؟ قابل نفسك كلها على بعضها بكل حالاتها وأحوالها واللا 
مقسمها ومجزءها ومخليها حتت مالهاش علاقة سبعض؟ 


ثانيًا.. اسأل نفسك: مين بيطلع من جواك؟ وإمتى؟ ومع مين؟ 
شوف إنت بتكلم مين في الشخص اللي قدامك؟ 

اعرف إنت بتوصل إيه على المكشوف؟ وإيه من تحت لتحث؟ 
اكتشف.. مين بيتكلم على لسانك؟ 

اتعلم عن نفسك.. واعرفها.. واتعلم عن نفوس الآخرين واعرفهم.. 


علشان ده مفتاح مهم جذا.. 

(سيجموند فرويد) كان عنده صاحب وأستاذ اسمه (بروير).. 
بروير كان برضه محلل نفسي واشتغل وكتب مع فرويد شوية.. 
وكان عنده مريضة مهمة جذا في تاريخ التحليل النفسي اسمها 
(أنا) بتشديد النون.. كانت بتعاني من أعراض نفسية كتيرة 
وصعبة اصطلح على تسميتها وقتها (هيستيريا).. 


(أنا) خلال رحلة علاجها حست مشاعر حب وانجذاب ناحية 
الدكتور بتاعها.. والمشاعر دي فضلت تزيد لغاية ما تحولت 
لرغبة جنسية وأحلام بالزواج.. (بروير) كان بيحلل ده نفسيًا 
ويحاول يحله ويعالجه بهدوء. لغاية ما (أنا) تصورت إنها 
حامل منه وبدأت تطارده.. الراجل توقف عن علاجها وحوّلها 
للمستشفى.. ويقال إنه من وقتها ساب المهنة كلهنا.. 


اللمهم.. فرويد كان شريك بروير في الشغل والتحليل النفسي.. 
وكان بيتاسع تحليل وعلاج حالة (أنا).. وقدر من خلال ده إنه 
يكتشف إن كل المشاعر اللي كانت (أنا) بتحسها ناحية (بروير) 
هي في الحقيقة مشاعر قدمة ومتخزنة جواها ناحية حد تالي 
خالص.. افترض إنه أبوها.. وإن ال مشاعر دي فضلت كامنة ساكنة 
جواها لغاية ما جه شخص في حياتها يمشل دور الأب (اللي هو 
كان المعالج النفسي).. واتحركت المشاعر دي تانيء وتم إسقاطها 
(طرحها) على شخص (بروير). وبقت حاسة إنها بتحبه وبقي 
عندها الرغبة الطفولية في إنها تعيش حياتها معاه على طول.. 


حالة (أنَا) بالإضافة لكتير من الحالات اللي كان بيعالجها غرويد 
وبروير ساعدت على صياغة مفهوم اسمه (الطرح) ودخوله عام 
التحليل والعلاج النفسي لغاية النهاردة.. 

(الطرح) معناة ببساطة إعادة توجيه مشاعر وأفكار وساعات 
سلوكيات ناحية حد معين في الحاضر (بشكل غير واعي) في حين 
إن أصلها ناحية حد تاني خالص في الماضي.. وليه صور كتير جدًا.. 
ممكن حب.. ممكن كره.. ممكن غضب.. ممكن تقدبسس.. 


وغيره وغيره.. 


المفاجأة بقى إن ظاهرة (الطرح) دي مش بتحصل بس في حجرة 
العلاج النفسسي.. لا.. دي بتحصل ف البيست.. وفي الشارع.. وفي 
الشغل.. وفي أي حتة.. 


أويا١!١١١!11ااا!11!!|!ا|لللاء.‏ 
إيه الكلام ده؟! 


حد.. وهي ف الحقيقة ناحية حد تاني خالص !! 


ها حضرتك تشوف واحدة في الشارع لأول مرة.. وتحس ناحيتها 
بحب مفاجئ وقوي وسريع ورهيبييييب.. وتشوف فجأة إنها 
أفظع بنت في الدنياء وأروع كائن في الوجودء وإنها مليانة حنية 
ورقة وملائكية. من غير حتى ما تكلمها كلمة واحدة.. يبقى 
ساعتها فيه احتمال كبير إن المشاعر دي تكون قدهمة ومتخزنة 
جوالك ناحية حد تاني خالص.. حبيبة سابقة.. مدرستك زمان.. 
صورة والدتك المثالية في ذهنك.. وهكذا.. ْ 

بلاش كده.. لما رئيسك أو مديرك في الشغل يعدي من قدامك 
وينسى يقولك صباح الخير.. تقوم حضرتك تحس بغضب شديد. 
أو خوف غير مبررء وتبدأ تتعامل معاه بشسكل مليان جفاء 
وعنفء أو رهبة ورعب.. يبقى غالبًا المؤقف ده حرك فيك 
مشاعر قدهة ناحية حد تاني في حياتك.. من أول مدرسك في 
ثانوي.. لغاية أبوك.. 


انا نويا بستكا وتاغطل تناك وبتين: شراتناة'امناظلاظية'اعاذينة معدا 
لأي سبب تافه.. وتلاقي منها رد فعل قوي وعنيف وغير متناسب 
مع الموقف أو السبب.. يبقى هي غالبًا مش بتكلمك إنت.. دي 


وما فيش أشهر من المثل المتكرر كل يوم بين الزوجة وحماتها.. 
اللي بتقوم فيه الزوجة عادة بشكل غير واعي بطرح كل 
مشاعرها السلبية الكامنة في عقلها الباطن ناحية أمها (واللي 
ممكن هي نفسها ما تكونش عارفة إنها موجودة ولا عسبرت 
عنها قبل كده) وتعيد توجيهها ناحية حماتها.. في مشهد متكرر 
بشكل يثير الدهشة في معظم البيوت تقريبًا.. من غير ما حد 
يسأل: هوده أصلة إيه؟ 


بعض عمالقة التحليل النفسي بيقولوا إنه ما فيش علاقة تخلو 
في مرحلة من مراحلها من جزء (طرحي).. وإن الثمو الصحي 
للعلاقات بيخلي الجزء ده أقل ما يكون.. والجزء الحقيقي هو 
الأكبير والأغلب.. 


للمزيد من الروايات والكتب الحصرية 
انضموا لجروب ساحر الكتب /15/1017125/52.761:.191150601 
او زيارة موقعنا 1112.13 نا تاع[3.1 -1© ".2ه 





بالمناسبة.. أكتر وأشهر أنواع العلاقات اللي بتسهل عملية (الطرح) 
دي هي العلاقات عبر الإنترنت أو التليفون.. اللي مش بتكون 
شايف فيها الطرف التاني وإنت بتكلمه.. وده بيساعد جدًا إنك 
ترمي عليه من جواك كل اللي متخزن ومش لاقي حد يترمى 
عليه.. 


طبعًا الموضوع أعقد من كده بكتير. لأن كمان فيه مسئولية 
بتقع على الجانب الآخر في تحريك وتنبيه وساعات إثارة بعض 
ا مشاعر المتخزنة جوانا وتوجيهها ناحيته.. إلى جانب إنه ممكن 
حد يتعامل معاك بمشاعره ناحية نفسه هو شخصيًا أو ناحية 
جزء بيحبه أو بيكره فيها.. 


إحنا غلابة جذدا.. 


تصور إنك في بعض الأوقات مش بتكون شايف اللي قدامك 
وإنت بتكلمه.. وبتكون ف الحقيقة شايف جواك حد غسيره.. 


وإن ساعات حد يكون بيتعامل معاك على إنك شخص تاني إنت 
ما تعرفوش أصلا.. 


وإن علاقاتنا مع بعض مش إحنا بس الشريك الأساسي فيها.. 

طيب.. أعرف منين إذا كانت مشاعري وأفكاري وسلوكيات ناحية 
حد طبيعية واللا (طرحية)؟ 


طبععا ده سؤال صعب وإجابته أصعب.. لكن باختصار.. أول ما 
تلاقي مشاعرك ناحية حد كتيرة جذًا.. وسريعة جذدًا.. وما لهاش 
أي مبرر.. اعرف فورًا إنك (غالبًا) مش شايف الحد ده. ومش 
بتتعامل في الحقيقة معاه هو.. إنت بتتعامل مع حد تاني. من 
خلاله.. طبعا فيه حاجات واحتمالات وتفاصيل تانية كتير.. بس 
مش وقتها.. 


فيه دعاء شهير بيقول: (اللهم أرنا الأشياء كما هي).. 


يا رب.. 


أرنا الأشياء كما هفي... 

الفصل ده هو الوجه الآخر للفصل السابق.. 


يعني هنا مش إنت اللي عندك مشاعر ناحية حد وهي أصلا 
ناحية حد تالي.. 


لذي 


هنا أنت الحد اللي بتترمى عليه المشاعر دي.. وهي أصلًا مش 
تبعكء. ولا تمت ليك بصلة.. 


بص يا سيدي.. 
لا.. بص ينحجك.. 


عاوزك كده بهدوء وببساطة تبص حواليك.. أو بصيغة أدق.. 
تبص على الناس اللي حواليك.. 


بالراحة كده.. 


قرايبك.. حبايبك.. جيرانك.. أصحابك.. مراتك.. جوزك..أي حد 


تاني.. 


كل واحد من الناس دي جواه (غالبًا) سيناريو قديم.. يعني 
مجموعة من الأحداث الحياتية اللي اتعرض لها في مرحلة من 
مراحل عمره. وما زالت عايشة جواه كما هي بنفس المشاهد 
والمشاعر والأفكار. كأنها لسه حاصلة حالاً.. يعني حد ما زال 
جواه شكل وتفاصيل علاقته بأبوه. وإزاي كان طيب وحنين 
وصبور.. حد لسه محتفظ مشاعر خوفه من أخووه الكبير.. حد 
مفتقد حبيبته الأولى.. 





واحدة مش قادرة تنسى نظرات الشك والارتياب اللي كانت 
بتشوفها في عين أمها ما ترجع البيت متأخر شوية.. واحدة لسه 
محفور جواها الأذى النفسي والبدني اللي اتعرضت ليه وهي 
صغيرة على إيد واحد جبان وندل استحل نفسها وجسمها.. 
واحدة تالقة مش قادرة تنسى الرعب اللي كانت حاسة بيه لما 
تاهت عن مامتها في السوق وهي صغيرة.. 


وغيره.. وغيرها.. 


دراما شغالة جوه كل واحد أو واحدة.. مبنية على أحداث قدمة 
عدى عليها الزمن وفات.. كل دراما من دول سايبة أثر.. وكل 
حدث أو مشهد أو حكابة من دول سايية رسالة نفسية مهمة 
وأساسية جذا في التكوين النفسى بتاع كل حد فينا.. رسالة 
بيعيش بيها عمره.. وبيبني عليها حياته.. وبيتعامل على أساسها 
مع الناس.. 


يا لهوي!! 
يعني إيه؟ 


يعسي حد وصلته رسالة مضمونها "إنت ما تستاهلش" بكل 
تنويعاتهاء زي "إنت ما تستاهلش تتحب" أو "إنت ما تستاهلش 
تفرح".. أو "إنت ما تستاهلش غير درجاتك في الثانوية العامة".. 
أو "إنت ما تستاهلش غير اللي أنا أسمحلك بيه".. 


حد تاني وصلته رسالة بتقول "محدش هايهتم بيك إلا لو كنت 
مريض".. وفي قول آخر "محدش هايعيرك أي اهتمام إلا لو كنت 
صانع للمشاكل".. وفي قول ثالث "عاوزانا نشوفك يبقى تجذبي 
انتباهنا على قد ما تقدري".. 


٠‏ /ا للمزيد من الروابات والكتب الحصرية 
انضموا لجروب ساحر الكتب /60مع0/2701125/58.76©1.1011ا1 / 
او زيارة موقعنا 2 . 1112نا تاعط[ له دع "نجه 





حد ثالث وصلته رسايل مجملها "ما ينفعش تعتمد على نفسك 
وأنا موجود".. أو "إنت ما تقدرش لوحدك".. أو "إنت هاتفضل 
صغير على طول".. 


وديا ارالسك اسبح واسا يال قلسن صو "أعمل كل حاجية تخلينسي 
أرضى" .. أو "أنا مش هارضى عنك أبذا". . أو "مهما عملت. . كأنك 


ماعملئتش حاجة" 5 
باصن المعو 


كتير من اللي وصلته رسايل بالشكل ده.. واللي جواه دراما 
عاملة كده. ما بيكونش قدامه وقت ما وصلته إلا إنه يصدقهاء 
لأنها غالبًا بتكون وصلته من أقرب الناس ليه.. وفي وقت وعمر 
وظروف تخليه ما يقدرش يعمل أي حاجة غير إنه يستسلم 


مش بس كده.. ده بيفضل طول عمره عايش بيها.. وممحور 
حياته حواليها.. وبيتصرف على أساسها.. 


والأصعب من كل ده.. هو إنه ساعات بيسعى طول الوقت إنه 
يحققها.. آه.. يحققها.. ويشتها.. وكأنها نبوءة.. ما بنفعش غير 
إنها تتحقق.. وده لسبب بسيط جد !|||||١اا..‏ هو إنه ما عرفش 
عن نفسه وعن اللي حواليه (وقتها) غير كده.. وما اتعلمش عن 
الحياة والعلاقات (ساعتها) غير ده.. وما كانش عنده أي بدائل 
يحمي بيها نفسه.. ولا أي اختيارات تانية يدافع بيها عنها.. 


طبعا ده شيء صعب وموم جذًا.. ومحتاج شهور وربمما سنوات 
من العلاج النفسي الحقيقي العميق أو العلاقات الجيدة الطيبة.... 

بس في الحقيقة مش هو ده اللي عاوز أتكلم عنه.. أو ألفيت 
الانتباه لي4.. 


اللي عاوز ا الانتباه ليه هو الطرف التاني من القصة.. 
الطرف اللي هاتتحقق النبوءة على إيديه.. أيون.. الطرف اللي 
صاحب النبوءة هايختاره علشان يكمل الحبكة الدرامية.. 


ماهو فيه رسايل وصلت.. وفيه مسرحية درامية متخزنة.. وفيه 
نبوءة لازم تتحقق.. وفيه بطل للقصة.. يبقى ناقص مين؟ قول 
إنت بقا ..|!!١١|١١ ١١‏ 


ناقص الشخص اللي هايختاره البطل علشان يلعب الدور اللي 
ناقص.. الشخص اللي هايحافظ على سير الأحداث في الخط 
المرسوم ليها.. الشخص اللي هايطمن البطل إن اختياره كان 
صحيح.. وإنه كان عغدور ما صدق اللي وصله.. وإنه ما كانش 
وما عادش ينفع إلَّا إنه يكون كده. ويفضل كده.. 


٠ 
.. . متتخحمى‎ 
١و‎ 


معظم اللي وصلته رسالة "إنث ما تستاهلش".. هايدور طول 
الوقت على شخص يعامله على إنه ما يستاهلش.. الشخص ده 
ممكن يكون صاحب أو صديق أو زوج أو زوجة.. 


ومعظم اللي وصلته رسالة "إنت ما تقدرش لوحدك" هايفضل 
طول انه يدور على حي بتستد عليه ويحتمد عل وده 
ومن قوم يمس إنه ضعيف للبل الحيل 2 والحد 3 لسن 
يكون رئيسه في الشغل أو مراته أو حتى ولد من أولاده.. 


؟كب؟ 

ومعظم اللي وصلته رسالة "أنا مش هارضى عنك أبدًا".. مش 
هايستريح غير لما يلاقي حد لا يرضى أبدًا مهما عمل أو بذل 
مجهود. ويعمل معاه علاقة. ويتشعلق فيه.. 


كل اللي فات ده بقى مقدمة.. ومقدمة مختصرة جذا للي جاي 
دلوقت.. اللي عاوز أقولك فيه وبكل وضوح: 


كتير أوي من الناس اللي حواليك بيدور على حد يلبسه أحد 
الأدوار المهمة والمؤثرة في مسرحية حياته.. خلي بالك أحسن حد 
يحاول يلبسك دور غير حقيقتك.. 


هاتلاقي حد بيقولك إنت أنانيء مش بتهتم بياء ومش شايف 
غير نفسك.. علشان يلبسك دور الندل الأناني الطماع.. ويؤكد 
لنفسه رسالة "إنت دايها مظلوم'.. 


ويتصيد ليك كل خطأ.. علشان يلبسك دور الشرير المتسلط 
ا مفتري.. ويؤكد لنفسه رسالة "كل الناس وحشين/أشرارء وأنا بس 
اللي طيسب ".. 


هاتلاقي حد بيشكرك عمال على بطال.. ويعبرلك عن كل الامتنان 
والعرفان من غير ما تعمل أي حاجة.. ما يتحركش إلا بإذنك.. 
وما يتنفسش إلا بمشورتك.. علشان يلبسك دور الشخص القوي 
الباسل المخلص.. ويفضل معتمد عليكء. ويؤكد لنفسه رسالة "ما 
ينفعش تعتمد على نفسك".. 





هاتلاقي اللي بيحاول يلبسك دور أبوه الطيب. ويحرمك من 
حقك في الغضب والحنق والرفض أحيانا.. هاتلاقي اللي بيحاول 
يلبسك دور حبيبته القديهة. من غير ما يشوفك ويشوف 
حقيقتك الأجمل والأحلى.. وهاتلاقي اللي بيحاول يلبسك دور 
المعتدي المجرم القاسي.. بدون أي وجحه حق.. 

هاتلاقي اللي يحاول يلبسك دور الجاني.. واللي يحاول يلبسك 


دور الضحية.. واللي يحاول يلبسك دور المنقذ.. وإنت ولا جاني 
ولا ضحية ولا منقذ.. إنت شخص عادي طبيعي غلبا !|ااان.. 


وفتح عينك كويس جد!!!|اا.. 

إوعى تلبس أي دور حد يحاول يلبسهولك.. 

إوعى تكون إنت الشخص اللي هايحقق النبوءة المشئومة.. 

إوعى تلاقي نفسك طرف في لعبة درامية بائسة..لا صضي بتاعتك.. 
ولا إنت قدها.. 

وإذا كان ده حصل فعلا.. فالحق بسرعة وبيبدون أي تردد.. اقلع 
الدور ده فورا!١|||||!||ااا..‏ وارجع نفسك اللي كنت تعرفها ومتأكد 


منها قبل ما تعرف الشخص ده مباشرة.. وما تسمحش له أو 
لغيره إنه يلبسك أي دور أو يدخلك في أي مسرحية حياتية هزلية.. 


إوعى تلبس.. 
إوعى تلبس.. 

هب 


ظبتي نفسك قبل كده وإنتي بتعملي نفس اللي مامتك كانت 
بتعمله معاقي وإنتسي صغيرة؟ 


كشفت نفسك في أي مرة وإنت في أحد المواقف أو التصرفات» 
نسخة طبق الأصل من حد غيرك؟ أبوك.. أخوك.. حد من 
أصحابك.. 


جربت الحكاية دي قبل كده؟ 

كشفت نفسك مرة وإنت حد فيه 

قفشت نفسك وإنت بتكرر نفس اللي اتعمل معاك. بس مع 
غيرك؟ 

كام مرة كنت (إنث) النهاردة؟ 

بص كده في المراية.. 

هو إنت مين دلوقت؟ 


إحنا ساعات لما بنحب حد. خاصة من المشاهير وإحنا في سن 
آل لشباب.. بنلسس زنه. نسرح نفس تسر بحتة. وهكذا.. بنعمل 6 
يشكل واعي وواضح.. وده اسمه (تقليد).. 


لكن ساعات بيوصل بينا الحب والشغف درجة كبيرة جذاء مع 
عدم قدرتنا على الوصول للي بنحيه. أو عدم اسشتطاعتنا إننا 
نكون زيه.. وقتها ممكن نعمل حاجة تانية غير (التقليد) اسمها 
(تقمص).. وده بيعمله عقلنا الباطن بدون وعي كامل مننا.. 
فنتكلم زي الحد ده. نهشي زيه. نفكر زيه. نستقبل زيه. نفهم 
زيه. نحس زيه.ء باختصار.. نتحول لنسخة منه.. نيقى (هو).. 

الحكاية دي مهمة جذا في بعض الأوقات.. مهم إن الولد في سن 
معين يتقمص أبوه علشان يحس إنه بينتمسي لعالم الرجال. 
ويتكون جواه الضمير الأبوي اللي هايستمر معاه طول حياته. 
وكمان مهم إن البنت في إحدى مراحل طفولتها تتقمص أمها 
علشان تحس إنها تنتمي لعاطم الإناث ويتكون برضه جواها 
الضمير الإنساني اللي هاتعيش بيه.. 


ساعات بنتقمص الناس اللي بنحبهم علشان نحس إننا قريبين 
منهم وكل حتة فينا تتونس بيهم.. ساعات بنتقمسص أساتذتنا 
وأصحابنا وإخواتنا وحبايبنا.. وغيرهم وغيرهم.. التقمص هنا 
بيكون مطلوب كشكل من أشككال القرب أو التعلم أو النمو 
النفسي.. باتقمص حد.ء أقرب منه أو تونس بيه أو أتعلم منه 
حاجة. وبعندين خلاص.. زي الجاكيت كده اللي ممكن ألبسه في 
وقت معين وأقلعه بعدها بشوية وألبس غيره وهكذا.. 


بس الغريب وامثير للدهشة.. هو إننا ساعات بنتقمص الناس 
اللي بنكرههم.. الناس اللي أذونا.. الناس اللي اعتدوا علينا 
وشوهونا وتركوا فينا آثار سيئة.. ده اسمه (تقمص ال معتدي).. 
أو (التوحد مع المعتدي).. 50#2دع2عم8ة3 16 طاتمر سمنادءقلغمعل1 


وهنا فصل الخطاب.. ومحور الكلام.. ولب الرسالة.. 

شوف شوية أمثلة.. 


طالب قٍ لجنة امتحان شفهي.. والدكتور كان غلس وقاسي 
وظام.. وطلع عين الولد وبهدله.. وكان هايسقطه.. تلف الأيام 
والسنينء. ويبقى الطالب ده في نفس مكان الدكتور وبيمتحن 
طالب عنده.. تلاقبيه بدل ما يكون لطيف ومنصف وعادل 
معاه.. يتحول بقدرة قادر إلى نسخة طبق الأصل من الدكتور 
الاي ظلمه.. وساعات يكون أقسى وأظلم منه.. 

طفل اتعرض لتربية صعبة وطريقة قاسية في التعامل من أبوه 
وأمه.. يجي لما يخلف ويكون عنده أولاد.. يتعامل معاهم 
في كتير من المواقف بنفس القسوة اللي اتعرض ليها.. وكأنه 
ستقمص أبوه أو أمه.. بدلا من عمل العكس.. 


حد اتعرض لقهر وعنف وذل.. أول ما تلف الأيام وتدور دورتها. 
وسمقى ف مكان اللى قهره وظلمه. يتحول لنسخة منه.. وربما 
لسرا 


إحنا ساعات بنتقمص اللى اعتدى علينا علشان معرفناش ناخد 
حقنا منه.. أو علشان ما نحسش بالضعف والعجز قدام نفسنا.. 
أو علشان في نفس الوقت اللي كنا فيه بنكرهه.. كنا برضه 

بص تاني كده في المراية.. واسأل نفسك كمان مرة.. 
كام مرة اتعاملت مع حد بنفس طريقة تعامل أبوك معاك؟ 


في كام موقف لقيتي نفسك بتكرري مع بنتك أو صاحيتك نفس 
اللي كانت والدتك بتعمله معاتي؟ 

إمتى آخر مرة تقمصت حد غيرك ولعبت دوره؟ 

إمتى آخر مرة كنت مش إنت؟ كنت اللي ظلمك واعتدى عليك؟ 

في الحقيقة أكبر ظلم ممكن تظلمه لنفسك هو إنك تكون 
نسخة من اللي آذاك.. 

وأكبر انتصار عليك من حد ظلمك.. هو إنه بحولك لصورة منه.. 

مش ئس كده.. 

ده كمان أكبر أذى ممكن يؤذيهولك حد بتحبه.. هو برضه 
إنه يخليك نسخة منه.. لأنه هامهسح شخصيتك فيه. ويدوّب 
ملامحك جواه. ويحرمك من اختلافك وتفردك.. هايخليك زي 
الوصف الموجود في أغنية أصالة (أنا إنتى).. وصف شكله جميل 
من بره. لكنه مليان تشويه وأذى من جوه (وباقفي الأغنية 
بيؤكد كده): 

أنا حبك.. أنا صاحبك.. أنا عقلك وتفكيره.. 

ما أنا منك.. وروح قلبك.. وأخوي للا تحكيله.. 

أنا فرحك.. ألم تعبك.. 


أنا في كل اللي بتحسيه حاسس بيكي.. 
ما أنا إنتي.. ما أنا إنتي.. 
وم 

مافيش تشويه أكتر من إنك تلاقي نفسك بتعيش بشخصية 
حد تاني.. مهما كان الحد ذه.. / 


بص في المراية مرة أخيرة.. 

واوعد نفسك.. 

إنك هاتفضل طول الوقت (أنت).. 

وإنك مش هاتكون في أي وقت أي حد تاني غيرك.. 


أي حد.. 

انتبه.. أنت ترجع إلى الخلف 

تفتكر إيه أصعب حاجة ممكن الواحد يعملها لما يتعرض 
لحدث نفسي هائل يفوق قدراته النفسية على التحمل: حادث 
مفاجئ.. خير وحش.. ظروف صعبة.. أذى بدلي أو معنوي 
شديد.. تربية قاسية.. فقد شيء أو شخص غالي أو عزيز (مع 
وجود بعض العوامل الجينية. وبعض الاضطراب الكيمياني بالمخ, 
وبعض الظروف الاجتماعية أو البيئية طبعًَا)؟ 


في الحقيقة هو ممكن يعمل (أو تحصل له) حاجات كتيرء منها 
إنه يصاب بمرض أو عَرَضٍ نفسي.. اكتئاب.. توتر.. اضطراب ما 
بعد الصدمة.. أو درجات مختلفة من غياب الوعي.. وساعات 
اضطراب في الشخصيةء وممكن جنون.. وغيرهم.. 


الأمراض النفسية ليها أشكال وأنواع كتير جذا.. لدرجة إن 
أساميها بتتغير كل شوية مع الاكتشافات الجديدة في عالم الصب 
النفسي.. لكن من وجهة نظر تحليلية معينة. بعض الأمراض 
النفسية هي في الحقيقة رجوع للخلف (نكوص/ 1682وععمعع11).. 


بمعنى.. إنه أمام الصدمة النفسية الشديدة اللي ممكن حد 
يقابلها أو يمر بيهاء بيقرر عقله - في بعض الأوقات- إنه يرجع 
لآخر مرحلة عمرية كان حاسس فيها بالأمبان والاتزان النفسي.. 
عادة بتكون المرحلة دي أثناء الطفولة.. يرجع سنة. اتنين. 
ثلاثة. عشرة. عشرين.. هو ونصيبه.. وبتظهر عليه وهو كبير 
كل المواصفات والخواص النفسية اللي كانت موجودة عنده في 
المرحلة العمرية الصغيرة دي (بس وقتها كانت موجودة بشكل 
طبيعي كجزء من تموه).. 

تصور بقى لوالمريض كل ما يرجع بعقله كام سنة لوراء يلاقي 
وهكذا.. 


ساعتها هايضطر يعمل حاجة صعبة جذدًا.. وهي إنه هايفضل 
يرجع لغاية ما يوصل للمرحلة النفسية اللي كان فيها وهو 
عنده كام شهرء. لما كان بيتخيل/ يهلوس حاجات مش موجودة 
يسلي بيها نفسه في غياب أمه (وإحنا نقول عليه ده بيحرك 
عينيه علشان بيشوف اللايكة).. ونسمي ده في علم المرض 
النفسي رجوع/ نكوص غاني متقدم لوع1ع010ء1ء1' عخزووءمع 20م 
0 يؤدي إلى (الفصام).. الجنون يعني.. وهو من عط 
الأمراض النفسية.. لكنه مش أعتاها ولا أصعبها على الإطلاق.. 


الأعتى والأصطعب فعلًا من الجنون ومن الاكتئاب ومن اضطراب 
الشخصية هو إن المريض يرجع لورا شوية أكتر.. آه.. يرجع كمان 
قبل الكام شهر الأولانيين في عمره. علشان حتى دول ما كانش 
حاسس فيهم بالأمان (إهمال شديد من الأم, قسوة شديدة من 
الأب أو الأم» صدمة نفسية شديدة جِدًا).. ساعتها هايقرر (بشكل 
غير واعي) إنه يرجع للرحم.. لحياة ووضع وسلوك الجنين.. 


فاكرين مسلسل (سارة).. أهو هوده اللي كان حاصل ليها.. 
سارة كانت عايشة حياة الجنين علشان دي كانت آخر مرحلة 
هي حست فيها بالأمان في حياتها.. ولمما اطمنت للعال وللناس 
عن طريق الدكتور اللي كان بيعالجها (د. حسن). كبرت شوية 
وبقت تتكلم وتتصرف زي الأطفال الصغيرين.. وتوالت أحداث 
اللسلسجل»:. 

كل ده أنا كاتبه في الحقيقة علشان أمهد وأقدم للكلام الجاي.. 


إلت عارف إن الجنين في رحم أمه بيحس وبيستقبل رسايل كتير 
من العالم الخارجي؟ بيوصله حنان أمه ومشاعرها.. بيحس هي 
مضايقة واللافرحانة. بيعرف هي مطمنة واللا قلقانة. بيوصله 
هى بتحبه واللا لأء قابلة وجوده واللارافضاه. عاوزاه واللاجه 
غلطة.. هو بيحس ويستقبل كل ده بطنرق كتير جدًا أبسطها 
الهرمونات اللي بيفرزها جسم الأم في حالاتها النفسية المختلفة 
وبتوصل للجنين من خلال المشيمة.. يعني حتى جوه الرحم 
ممكن الجنين يحس وسيب وا لمم والقبول والأمان.. أو يحس 
بالكُره والحفاء 0 وخمرم مه مصش كلام فلسفي ولا 
أسطوري.. ده كلام 5 ل اوائد لال الحديثة.. 
١‏ 3 

اللمهم.. تصور بد 5 / ' 
البلي. وصفناجهيم. 3 الا فده حادم ووو أذ 
حس فيها بأمان ما يلاقِيش» ولا قفي الرحم وهو جنين.. عارف 
هايعمل إيه ؟ عارف إيه القرار ار عقية هانا ته (بشكل غير 
واعي طبعًا) وينفذه ؟ قرار في منتهى الصعوبة والقسوة.. قرار 
إنه ينفصل عن العالم.. يخاصم الحياة.. يقفل على نفسه أبواب 
نفسه.. هو مش هاينتحر أو موت نفسه.. لا.. هو هايعمل حاجة 
أصعب.. هو هايعيش ميت.. هايبقى زيه زي أي نبات أو جماد.. 
لا ياكلء ولا يشربء ولا يتكلم.. تشيله من هنا وتحطه هنا.. ما 
يتحكمش في أعصاب وعضلات جسمه ولا حتى في دخوله الحمام.. 
لو سيبته واقف هايفضل واقف.. لو خلته قاعد هايفضل 
قاعد.. إنت قدام شخص قرر يفارق الحياة وهو عايسش.. 














نه ١‏ اباي شكل من 

بيسموا ده في الطب النفسي كتاتونيا 2260212): وهي كلمة من 
أصل لاتيني معناها جثة.. بني آدم قرّر يتحول لجثة.. علشان 
ده الوضع الوحيد اللي بيحس فيه بالأمان.. وضع الخروج من 
الحياة بكل سخافتها وضراوتها ومخاوفها.. هو مش بس بيغيب 
بوعيه زي حالات الهيستيريا والانشقاق.. لا.. ده كمان بيغيب عن 
العا بجسمه.. وبمشاعره.. وبأحاسيسه.. 


الكتاتونيا همي أصعب مرحلة من المراحل اللي ممكن يوصل 
ليها أي مريض نفسيء وعلاجها أصعب منهاء وفهمها والوصول 


في جلسة مع إحدى مريضات الكتاتونيا بعد علاجها.. قالت 
المريضة للمعالج بتاعها (الإيطالي سيلفانو آريتي) إنه من ضمن 
أسباب مرضها بعدم الحركة والانفصال عن العالم هو شعورها 
بالذنبء لأنها كانت متصورة إن أي حركة هاتعملها ولو بسيطة 
هاتلخبط موازين الكون كله.. كلام شكله غريب.. لكن في 
الحقيقة: المريضة دي وصلها طول عمرها إن كل أفعالها غلط.. 
وكل كلامها بيعمل مشاكل.. وكل تصرفاتها بتلخبط الدنيا.. اللي 
حواليها وصَلولها شعور عميق وساحق بالذنب على كل حاجة.. 
لدرجة إنها حست إن وجودها نفسه يدعو للشعور بالذنب.. 
فقرر عقلها الباطن إنه يشل هذا الوجود ويوقف نشاطه 
ويمنعه من عمل كل شيء وأي شيء.. علشان ما تغلطش وما 

الكتاتوليا هي انعدام الحياة النفسية بحثًّا عن لحظة أمان 
واحدة فيها.. 
الكتاتونيا هي قرار بوقف الوجود.. من شدة الألم والخوف.. 


الكتاتونيا هي أعمق درجة من درجات الموت النفسي.. 


لوليكم أصحاب.. قروا منهم وحبوهم واستقبلوا حبهم 
احفروا ذكرياتكم الحلوة معاهم في كل خلية فيكم.. 
لوليكم أهل.. اقعدوا معاهم واسمعوهم وكلموهم.. سامحوهم 
واعذروهم.. احضنوهم وحسوا بحضنهم.. 

وانتو بتربوا أولادكم.. خلوا فيه بينكم وبينهم لحظات حلوة 
كتير.. مواقف طسة فيها قرول وفرحة ورحمة.. 

علشان في وقت من الأوقات.. 

لحظة أمان واحدة.. ممكن تكون هي حائط الصد ضد صدمة 
موقف طيب بسيط.. ممكن يكون هو درع الحماية قصاد 
هجوم المرض النفسي وشراسته.. 

حضن دافي صغير .. ممكن يكون هو مكانك الأخير عند اختضاء 
كل الأماكن.. 


كلمة حلوة.. نظرة قرب.. ابنتسامة رضا.. ممكن تكون هي اللملجأ . 
والملاذ والمنقذ.. وقت طوفان النفس العنيف.. 

غمض عينك.. حسهم.. افتكرهمم.. استرجعهم.. وامسكهم 
بذاكرتك.. وما تفرطش فيهم أبذا.. 


ولو قليلين أو مش موجودين.. الحق اعملهم وعيشهم واستمتع 
بيهم واحتفظ بيهم جواك.. يمكن يكونوا هما الفرصة الأخيرة.. 


قبل الرجوع النفسي للخلف.. 

حكايتنا مع الماية حكاية غريبة جذًا.. 


أول علاقة لينا مع الماية كانت في الرحم.. لما كان كل واحد فينا 
غرقان في السائل الأمنيوسي وعامل زي السمكة اللي عايشة في 
البحر.. حالة جميلة من المتعة والهدوء والدفا.. الأكل والشرب 
علشان تحصل عليه.. قمة الأمان والاطمئنان والرفاهية.. ملك 
متوج على عرش الرحم.. ما فيش خوف.. ما فيش ألم.. ما فيش 


غاية ما بجي اليوم الموعؤة. واطرلزل الأرئن لتق وك ولتي 
السمامن فوقك.. وتنفجر شلالات المياه من كل ناحيةء وتنقبض 
عليك جدران الرحهم بكل قسوة. علشان تطردك من جنتك زي 
ما أبوك آدم اتطرد من جنته بالظبط.. وتنزل على الأرض.. وببداً 
الخوف. والأم» والمستولية.. 


زي ما قولنا قبل كده. كتير من الأمراض النفسية يمكن تفسيرها 
من وجهة نظر معينة على إنها رجوع للخلف «5ذووءمع16 
في تاريخ تطورنا ونهونا النفسي لغاية آخر لحظة كنا فيها في 
أمان وتوازن نفسي.. وممسن أصعب الأمراض دي مرض الفصام 
اللي المريض بيرجع فيه لغاية المرحلة الفمية من نموه النفسي 
(تبدأ من الولادة حتى سن سنتين). واللي كان فيها بيهلوس 
ويتخيل حاجات مش موجودة يسلي بيها نفسه في غياب أمه.. 
فيه مرضى قليلين جذدًا بيرجعوا أكتر شوية لغاية حياة الرحم.. 
وتصيبهم حالة نفسية وجسدية نادرة ياخدوا فيها وضع الجنين.. 
علشان ده الوضع والوقت والمكان الوحيد اللي كان فيه أمان 
بالنسبة ليهم.. 

فيه ظاهرة شهيرة جدًا في بعض المرضى النفسيين اللي عندهم 
أمراض زي الفصام., والهوس.. وهي إنهم بيحبوا الماية ويبقوا 
عاوزين يشربوا ماية كتير جدًا.. لدرجة أن بعضهم بيحصله 
مشاكل عضوية بسبب زيادة نسبة الماية في الجسم (تسمم 
المياه).. ورغم إن فيه تفسيرات كتير للظاهرة دي.. لكن من 
أهم تفسيراتها النفسية هي رغبة المرضى دول في الاتصال بالماية 
والغوص فيها زي ما كانوا زمان في الرحم. 


السؤال بقى.. هو إحنا فاكرين حياتنا في الرحم؟ 
هو عقلنا لسه محتفظ بذكرياتنا في بطون أمهاتنا؟ 
هي قدرات ذاكرتنا تقدر توصل للدرجة دي؟ 
5 5 0 2 2 ل 
والإجابة بكل وضوح ومباشرة: نعم.. ايون.. فعلا.. جدا.. 


فيه عالم نفسي شهير اسمه ستانيسلاف جروف 0204 52215127 
عمل مجموعة هائلة من الأبحاث والتجارب على كتير من الناس 
ف ستجعيئيات. وف اتيشل رت القن راشاشي- (ومناءزال.لغاية النهياردة)» 
باستخدام طريقة معينة يخليهم بيها يغيبوا عن الوعي شوية. 
ويدخلوا في حالة من الهلاوس وما يشبه الأحلام والرؤى.. 
ويسألهم لما يفوقوا هما شافوا إيه أو حسّوا بإيه.. ويخليهم 
يسجلوا أو يرسموا اللي شافوه.. كتير حِذدا من الناس كانوا 
مو صفها (-ساسهم بأنهم كانوا زي السمكة في البحر.. ونحصهم 
وصف بشكل تفصيلي إحساسه جوه مكان مغلق مليان ماية. 
داخل منها نور.. بعض الناس كمان وصفوا شعورهم بالاختناق.. 
أو بالضغط الشديد حواليهم.. أو بالزهمق والضيق.. 

(جروف) بيفسر ده بأننا كلنا عندنا -على مستوى ما من 
مستويات وعينا- مخزون هائل من ذكريات وجودنا في الرحم., 
ورغبة دانمة في العودة ليه.. والذكريات دي مش بس موجودة في 
ذاكرتنا المُخّية.. لا.. دي موجودة في جسمنا وخلايانا فيما يُعرف 
حديثًا باسم (الذاكرة الخلوية).. أو (ذكريات الخلية).. وأن الذاكرة 
دي موجود فيها كل الخبرات اللي مزينا بيها في الرحم.. اللي 
بعضها ممكن يكون جيد وجميل وممتع.. وبعضها ممكن يكون 
صعب وسيئن نتيجة رسايل نفسية بتوصل للجنين من الأم (مش 
عايزاك. إنت جيت غلطة. يا ريت تنزل) أو تغيرات كيميائية 
بتحصل في الدم الواصل ليه من خلالها مع تغير حالاتها النفسية 
أو العضوية. 


مش بس كده.. ده الكلام ده بيفسر حاجات كتير تالي.. 

عمرك حلمت أو تعرف حد حلم بالبحر؟ 

شوفت في المنام قبل كده أو حد حكالك إنه شاف نفسه (أو حد 
تاني) بيعوم أو بيغرق؟ 

بتحب أو تعرف حد بيحب ينام في وضع الجنين؟ 


اللي محتفظ بكل ثانية وكل تفصيلة من مرحلة هامة جذًا في 
وجودك.. مرحلة حياة الجنين.. اللي كنت بتعوم فيها في بحر 
الرحم بأمواجه ومده وجزره.. 


المرحلة دي بتكون (الولادة) بالنسبة لها بمثابة (النهاية).. نهاينة 
الجنة والمتعة والنعيم.. علشان كده فيه نظرية كاملة في علم 
النفس اسمها نظرية (صدمة الولادة).. 

فيه كمان حلم شهير بيتكرر عند بعض الناس.. بنسميه حلم 
نهاية العام.. بيكون فيه العام بينتهي وبيتدمر.. ساعات زلزال.. 
ساعات ماية من كل ناحية تغرق الناس والمباني.. ساعات رياح 
وعواصف ومطر.. أحد تفسيرات الحلم ده هو إنه وصف 
تفصيلي للحظة الولادة اللي انهار فيها عام الجنين وانتهت فيها 
حياة الرحم.. 


فيه علماء بيفسروا رغبة بعض الناس في الموت بأنها أحد صور 
رغبتهم الأعمق في العودة للرحم.. المكان المقفول المظلم اللي ما 
كانش فيه غير السكون والهدوء والفراغ. لكن طبعًا دي صورة 
مريضة جِدًا تستدعي العلاج النفسي المكثشف. 


فيه ناس كمان بتقول إن مجرد (النوم) هو استعادة لذكريات 
السبات العميق داخل الرحم.. وأنا شخصيًا شايف إن (الحضن) 
هوالبديل اليومي الطبيعي ال متاح لاسترجاع مشاعر حضن 
الرجم. 


واضح إن الموضوع كبير جدًا.. بس مش معناه على الإطلاق إن 
اللي بيحب البحر واماية يبقى عاوز يرجع أو ينكص.. أو إن الحنين 
للرحم ده شيء مرضي أو مستهجن.. بالعكس.. دي حاجة طبيعية 
موجودة عند كل الناس في أحد مستويات وعيهم.. وممكن تكون 
دافع للحركة وطاقة للنضج وأرضية متجددة للحباة.. 


3 
ع 
1 

إحنا في رحلة.. بدأناها مختارين أو مضطرين أو الاتنين.. رحلة 
بدأناها في الجنة.. جنة آدم.. وبنسعى في حياتنا إننا نرجع ليها 
تاني.. بالعمل والمشقة والصبر.. بالمعاملة الحسنة والأخلاق الطيبة 
والقرب الحقيقي من نفسنا ومن الناس ومن ربنا. 


بعض الناس عاوزة تستسهل وتوصل سرعة.. من خلال طرق 
مختصرة.. تبعد فيها عن الناس وتكرههم وتحكم عليهم وتسى 
معاملتهم تحت ادعاءات فارغة, وتبعد عن نفسها وتحقر من 
شأنها وتتفنن في ذلها بمسميات مغلوطة, وتتصور إن ده بيقربها 
من ربنا.. مع إنه في الحقيقة مش بيقربنا من أي حاجسة.. 

فيه صورة مصغرة للرحلة دي.. بدأناها في الرحم.. وجوانا رغبة 
دانئمة للعودة ليه.. بعض الناس برضه عاوزة تستسهل وتوصل 
بالمرض النفسي.. مرة بالرغية في الموت.. مرة بالهروب من 
الناس.. لكن ده في الآخر مش بيوصل لأي حاجة.. 


البحر حلو وجميل ومغري.. 

لكن علشان تعوم.. 

مهم تبذل شوية مجهود ومعافرة وكفاح.. 
ساعات هاتمشي عكس التيار.. 

ساعات هاتقف في وش الموج.. 


ساعات هاتقاوم بكل قوتك.. 

الاستسلام للغرق سهل.. 


بس رحلة الحياة مليانة شرف.. 


بعد ما تخلص الفصل ده.. عاوزك تشوف فيلم (جرافيتي) 
317 وتركز في ال مشهد المبدع اللي بتظهر فيه بطلة الفيلم 
في وضع الجنين داخل مركبتها الفضائية. بعد ماانتهت بيها 
جميع المحاولات.. وضاقت بيها كل السبل.. لكنها بعد دقائق.. 
تقرر إنها ما تستسلمش.. وإنها تقبل صعوبة الحياة.. وتتجاوز 
ألم الفقد.. وتغامر وتجازف وتقتحم الخطر.. وتنزل على الأرض.. 
وتخطو خطواتها الأولى نحو الحياة.. على شاطئ البحر.. وكأنها 
لسه بتتعلم المشي.. بكل إرادةء وإصرارء وشجاعة.. 


قوم بقى اشرب شوية ماية.. وكأنك بتشرب للمرة الأولى.. حس 
بيها.. استطعمها.. واكتشف معايا.. إن الماية مش زي ما كانوا 
سعلمونا ف المدرسة ما لهاش طعم ولا لون ولا رائحة.. 


الماية -على رأي د. مصطفى محمود- ليها طعم الحياة.. 
بياللا.. هنا ودلوقت.. 
جدد علاقتك بالماية.. 


جدد علاقتك بالحياة.. 

تصور لما يكون مصدر إحساسك بنفسك في الدنيا هو إن حد 


تصور لما يكون شعورك بوجودك مرهون بوجود ناس بتحسدك 
وبتراقبك وبتتآمر عليك.. 


تصور إنك ما تحسش بقيمتك وبأهميتك إلا من خلال ناس 
عاوزة تسمك وتموتك وتخلص منك.. 


زي ما قولنا.. من أصعب الأمراض النفسية على الإطلاق مرض 
(الفصام). وهو واحد من فصيلة أكبر من الأمراض اسمها 
الأمراض الذهانية.. أول وأهم عرضين في الفصام (الجنون) هما 
الضلالات والهلاوس (فيه طبعًا أعراض أخرى كتير).. ضلالات 
يعني أفكار خاطئة وصاحبها مصدّقها لدرجة لا تقبل الشكء 
وهلاوس يعني المريض يستقبل حاجات مش موجودة في 
الحقيقة.. يسمع أصوات غريبة. يشوف صور ومشاهد مش 
حقيقية. يحصس بحاجات محدش غيره يحس بيها وهكذا.. 


المهم.. كل دي أعراض مرضية. معروفة ومكتوبة بشكل أدق 
وأفضل في كتب الطب النفسي وعلم النفس.. لكن.. دي مش كل 
الحكاية.. ومش غاية المقصد.. 


الحكاية -من وجهة نظري- هي إيه اللي ورا الأعراض الغريبة 
ديء. إيه معناها وإيه سببها؟ جاية منين ورايحة فين؟ المريض 
عاوز يقول إيه من خلالها؟ 

يعني إيه حد يبقى متأكد إن الناس بتكرهه وعاوزة تموته؟ 
ليه حد يتصور إن فيه كاميرات بتراقبه أو فيه سم في الأكل؟ 


إزاي حد يشوف حاجات مش موجودة:؛ أو يسمع أصوات مش 
حقيقرة ؟ 


هه انه 


طبعًا فيه تفسيرات كتيرء. وإجابات أكتر.. منها الورائي والجيني 
والبيولوجي والكيميائي.. وكلها قائهة على نظريات علمية غاية في 
الدقة. لكن الأهم والأدق منها جميعًا هو التفسير النفسي.. اللي 


تصور حد وصلقه رسائل نفسية في طفولته وأثناء تربيته 
-وساعات في معظم فترات حياته- إنه مش مهم.. وإنه ما لهوش 
قيمة.. رسائل من نوعية (إنت ما لكش لازمة).. (يا ريتنا ما 
خلفناك).. (كان غيرك أشطر).. (إنت زي قلتك).. 


تصور حد كل اللي شافه من اللي حواليه حب بشروطء وقبول 
بشروطء. واهتمام بشروط.. 

ويدفن معاها حقيقته وتلقائيته وإبداعه.. علشان خاطر اللي 
حواليه يرضوا ويقولوله برافو.. 


الشخص ده نفسيته هاتبقى عاملة إزاي؟ 

بلاش كده.. 


حد بيتقاله بالكلام اختار مستقبلك واعمل اللي إنت عاوزه.. 
ويتقاله بالتصرفات إوعى تكون غير المشروع اللي أنا عاوزه.. 


أو واحدة يتقالها بالكلام إنتي حرة ومعززة ومكرمة.. ويتقالها 
بالتصرفات إنتي عار ووجودك جرمة وذنب.. 


كل دول هايكونوا عاملين إزاي من جوه؟ 
إحساسهم بنفسهم هايكون إيه؟ 
علاقاتهم بنفسهم وبالعام هاتاخد أي شكل؟ 


بدون الدخول في تفاصيل مؤلمة.. دول هم المادة الخام والترية 
الخصبة للمرض النفسي.. كل واحد منهم هو عبارة عن مشروع 
مريض نفسي من الدرجة الأولى.. قنبلة موقوتة مستنية لحظة 
الانفجار.. في وجود بعض العوامل الجينية والبيولوجية طبعنا.. 


الأمراض النفسية باختصار شديد جدًا هي إما جنونء أو 
دفاعات ضد الجنون (على رأي د. يحيى الرخاوي).. يعني الاي 
هايقدر منهم يستحمل واقعه ال مؤمء ويحتفظ ببعض من عقله في 
مواجهة تربيته وظروفه وجيناته. هايصاب بأمراض زي الاكتئاب 
والقلق والجسدنة واضطرابات الشخصية.. أما اللي مش هايقدر 
يستحمل الواقع والظروف والضغوط والصدمات النفسية اللي 
شافها طول عمره. فده اللي هايقرر بشكل واعي أو غير واعي 
إنه ينفصل (ينفصم) عن الواقع ده تمامّاء ويخلق الواقع بتاعه 
هو.. (علشان كده سموه فصام).. 

وهنا لينا وقفة.. عند جملة (يخلق الواقع بتاعه هو).. 


اللي شافه مريض الفصام من واقعه وحياته والناس اللي حواليه 
أصعب بكتير من تحمل قدراته النفسية والعقلية.. علشان كده 
هو بيقرر إنه يسيب العام ده كله على بعضه. ويعيش في عام 
خاص بيه هو لوحده.. فيه ناس هو اللي يصنعهم. وأحداث 
هواللي بصيغها. وتفاصيل هو وحده اللي يتحكم فيها.. 
فييدأ يخلق أشكال وألوان وبني آدمين.. ليهم صوت وصورة 
وحياة.. وينسج حكايات وروايات وسيناريوهات.. ويصدق أفكار 
ومعتقدات وشكوك.. 


طيب.. المنطقي إنه طالما اللي شافه قبل كده في حياته حاجات 
وحشة. وخبرات مؤطة.. يبقى يخلق شخصيات جميلة وطيبة. 
وأحداث هادية ولطيفة وخفيفة.. في الحقيقة ده ساعات بيحصلء. 
بس مش دايمًا.. اللي بيحصل أكتر هو العكس.. ورغم إن ده 


ليه؟ 
أقولك ليه.. 


مريض الفصام وصلته رسالة في مرحلة مافي حياته أنه مرفوض.. 
إن وجوده مش مرغوب فيه.. إن كيانه مالهوش أي قيمة ولا 
لازمة ولا أهمية حتى لأقرب الناس ليه.. يبقى في الحقيقة هو 
من جواه بيتمنى أي شكل من أشكال الوجود. وأي درجة من 
درجات القيمة والأهمية.. وهنا الغلب والوجع الحقيقي.. 

مريض الفصام بيتمنى من جواه إنه يحس بوجوده.. حتى لو 
معنى ده إن فيه حد بيكرهه.. حتى لو من خلال حد هو 
بيخلقه ويتصور إنه هايحطله السم في الأكل.. هو يعني كان 
عرف يعني إيه حب من أصله؟ هو لقى حب وقال لأ؟ هو 
العام الداخلي بتاعه فيه غير كده؟ ده يادوب بيدور على أي 
حد.. إن شالله حد يكرهه ويتأمر عليه ويبقى عاوز يموته.. ما 
هو معنى كده إنه موجود.. وإنه مهم.. وإنه ليه قيمة.. وقيمة 
كبيرة كمان.. ده بعض المرضى من غلبهم بيتصوروا إنهم أنبياء 
أو (المهدي المنتظر) من كتر احتياجهم الشديد للاهتمام والشعور 
بالقيمة والأهمية.. لا حول ولا قوة إلا بالله.. 


تصور شدة وعمق د حي ا يخلق أضصوات 
مخيفة. وأشكال ز 4 #إقبوه. وبيكرهوه. 
وعاوزين يخلصم و وده وبقيمته.. 
تصور ضعف و 7 ابعض يبقى 
بيتكلموا عليه لأئله أى حدء حتى 





لو هايتكلم عليه/. مريه موحعدكيل٠‏ << 
ويقول: أنااا ١‏ 0 


وطبعًا المصدر الأساسي والرئيسي لكل الهلاوس اللي بيخلقها وكل 
الضلالات اللي بينسجها هو العام الداخلي بتاعه. اللي مليان 
كائنات مخيفة وأشكال مرعبة وأصوات صارخة اتكونت جواه 
من خلال كل اللي وصله عن نفسه وعن الآخرين طول حياتهة. 


ولو ما نفعش كل ده.. يرجع في عمره العقلي شوية. ويهلوس 
بالمية والبحر والغرق.. اللي بيفكروه بالسائل اللي كان بيعوم 
فيه في المكان الوحيد اللي حس فيه بالأمان.. رجحم أمه.. 


للمزيد من الروايات والكتب الحصرية اد 
انضموا لجروب ساحر الكتب /60م0ع101125/52.761:.1011ج /ط1 ز 
او زيارة موقعنا 1111112.3ع1 31 ©131١‏ بنج ع 





ولوده كمان ما نفعش.. ينفصل تماما عن الحياة.. ويجيله 
كتاتونيا (تخشب) تخليه زي أي نبات أو جماد.. لا ياكل ولا 
يشرب ولا يتحرك.. 


طبعًا ده تفسير مبسط جذا ولا مكن تعميمه.. فيه تفسيرات 
كتير.. وأعراض أكتر.. 


مريض الفصام مصاب في أعمق أعماق نفسه.. 
مصاب في وجوده ومعناه وقيمته وأهميته.. 
. مصاب بشعوره الشديد بالرفض اللي وصله بشكل قاسي ومتتابع.. 


إزاي ما يتجننش يعني؟ ‏ 


نرجع هنا تاني بقى.. عندك وعندي.. وعند أصحابنا وحبايبنا 
وأولادنا وقرايينا.. ونقول ونعيد كمان.. 


الدفاع القوي الناجع ضد كل الأمراض النفسية- مهما تطور 
العلم وزادت الأبحاث. هو وجود إنسان (ولو واحد) قابلك 
ومهتم بيك وبيحبك حب حقيقي غير مشروط.. 


خط الرجعة الأخير ضد الاكتئاب والقلق واضطرابات الشخصية» 
في وجود كل أنواع الأدوية والعقاقير. هو علاقة إنسانية يوصلك 
فيها إنك من حقك تكون نفسك.. من غير ما تدفع أي تمن.. 


0 للمزيد من الروايات والكتب الحصرية 
انضموا لجروب ساحر الكتب /110/101125/52.761:,1011060 
او زيارة موقعنا .3121111112 1ه نوه 





حائط الصد الصلب ضد الذهان والفصام والجنون. بالرغم من 
نجاح بعض الطرق الأخرى. هو إنك تصدق إنك تستاهل تعيش, 
وتستاهل تفرح. وتستاهل تتحب.. وإن ده حقك.. 


تستاهل تعيبش.. 

وتستاهل تفرح.. 
وتستاهل تتحبا.. 
وده حقك.. 


جرب تقول كده: 
أنا أستاهل أعيش.. 
وأستاهل أفرح.. 
وأستاهل أتحب.. 


وده حقي.. 


للمزيد من الروايات والكتب الحصرية 
انضموا لجروب ساحر الكتب /15/1017125/52.761:.191150601 
او زيارة موقعنا 1112.13 نا تناع[ 3.1 1 © "2ه 





4 
كرباج (لازم).. (المفروض) 


ججممر الس | 

٠‏ 5 1 1 : 0 





للمزيد من الروايات والكتب الحصرية حل 


انضموا لجروب ساحر الكتب /060ع701125/52.761:1011ج /1 
او زيارة موقعنا 121111112.3 ©1١21‏ نجع 


معظم الأمراض النفسية ليها أسباب بيولوجية معروفة ومثبتة 
بدلائل علمية قوية. إلى جانب عامل وراق لا بأس بيه في كتير من 
الحالات.. لكن.. في الحقيقة الأمراض النفسية مش بتتفسر بس 
بالأسباب البيولوجية. أو بالعوامل الجينية.. ده فيه عشرات وربما 
مئات العوامل الأخرى اللي بتتداخل مع بعض علشان تؤدي 
في الآخر للإصابة بالمرض ده أو غيره من أمراض النفس.. ومن 
أهم العوامل دي طريقة التربيةء. ومعاملة الأب والأم, والرسايل 
اللي وصلت للأبناء من خلالهم.ء واللي تأثيرها تضامن مع باقي 
العوامل لغاية ما أصبح عندنا مريض نفسي.. 


زى ماعرفنا قبل كده.. كل واحد فينا بيوصله خلال تربيته 
مجموعة من الرسائل النفسية اللي مع تكرارها وتأكيدها من 
الأب والأم كل شوية تتحو ل لجزهء لا يتجزأ من التكوين النقددى 
للأبناء.. لدرجة أن الرسايل دي بعد كده تطلع من جواهم ليهم 
تلقائيًا وكأنها بتاعتهم هما شخصيًا.. يعني اللي وصلته رسايل 
من نوعية (إنت ما تستاهلش).. (إنت أقل من غيرك).. (شوف 
فلان أحسن منك إزاي).. هايكبر وتفضل الرسايل دي جواه.. 
وهايطلعله صوت من جواه كل شوية يقوله (إنت قليل).. (إنت 
وحش).. (فلان عمل وإنت ما عملتش).. وهكذا.. 


إحنا جوانا جهاز نفسي مهم زي الريكوردر متسجل فيه كل 
الرسايل اللي وصلتنا في طفولتنا وصدقناها عن نفسنا وعن العام 
وعن الآخرين.. الجهاز ده شغال 56 ساعة في اليوم.. حتى وإحنا 
نايمين. ممكن يبعتلنا رسايله في الأحلام.. الجهاز ده حتة منك.. 
مش حاجة منفصلة عنك.. ولما الرسايل دي بتطلع لوعيكء بتكون 
خلاص بقت بتاعتك.. 





تصور بقى حد وصلتله رسايل نفسية وهو صغير (عادة قبل 
سن خمس سنوات) محتواها عبارة عن (إنت ما عملتش اللي 
عليك).. (إنت دايا مقصر).. (أنا مش راضي عنك).. (فيه أحسن 
من كده).. (لسه ناقص شوية.. كمل..).. لما الرسايل دي يصدقها 
عن نفسه ويخرْنها جواه.. لدرجة إنه يبدأ بعد شوية يتعامل 


بكل بساطة الشخص ده عمره ما هايحس إنه عمل اللي عليه.. 
هايملاه الشك في كل حاجة بيعملها.. 


هايحس بالذنب والتقصير على كل خطوة بيخطيها.. لأنها دامما 


الشخص ده كل ما يعمل حاجة تطلع له فكرة ملحة من جواه 
تقوله: (لسه شوية).. (ما تعملتش صح).. (ال مفروض كانت 
تتعمل بشكل أفضل).. (لازم تعيدها تاني علشان تطلع أحسن).. 
(أنا لسه مش راضي).. (اعمل الصح).. فيعيد ويزيد اللي عمله 
علشان يهدى ويرتاح. وترجع الفكرة تتكرر تالني.. وهكذا.. 


الموضوع ده ممكن يحصل في النضافة. الوضوء. الصلاة. النظامء 
الترتيبء الأكلء الشربء الاستحمام. قفل وفتح البابء طريقة 
وتفاصيل اللبس.. أتي حاجة.. أي حاجة.. سلسلة لا نهائية من 
الشك والمراجعة وعدم الرضا.. واحد اتربى على إنه دايا مشكوك 
فيه.. دايا ما فيش رضا من أبوه أو أمه.. ما يشكش في نفسه 
وفي أفعاله ويعيدها ألف مرة كل يوم ليه يعني؟ 


؟ ١١‏ للمزيد من الروايات والكتب الحصرية 


انضموا لجروب ساحر الكتب /2101325/58.76©1:,10112060 /11 إ 
او زيارة موقعنا 11211111122نق ©131١‏ تنو ع 





اللى بنوصفه ده هو واحد من أشهر الأمراض النفسية وأكثرها ‏ 2 
انتشارا.. اسمه (الوسواس القهرى).. وساعات بيتحول إلى سمات 
وخفنائشن شخصلة 'طحيقة وطوزلة الأملداتويوبقيخ تناحبه! فتصاد 


فيه طبعًا شكل تاني من أعراض المرض ده.. وهي أفكار متلاحقة 
بتطلب من المريض إنه يشتم حد أو يسئ إلى حد.. وساعات 
كتير الحد ده بيكون ربنا.. وفي الحقيقة ربنا هنا مسش بيكون 
مقصود بيه ربنا نفسه قد ما هو رمز لكل سلطة أبوية/ والدية 
اتعامل معاها المريض في حياته ووصلت ليه رسايل قاسسية 
بالشكل اللي وصفناه.. 


ساعات كمان تتوارد على ذهن المريض أفكار أو صور جنسية 
ويحاول يقاومها ويقاوم الانسياق وراهاء وده ساعات بيكون 
برضه شكل من أشكال الاعتراض والتمرد على تربية قاسية 


مريض الوسواس القهري بيكون جواه عملاق نفسي ضخم.ء صوته 
عالي وتأثيره قوي.. عملاق جبار لا يرضى أبذا.. في إيده سلاحين 
في منتهى القسوة.. سلاح الشك.. وسلاح الشعور بالذنب.. 
بيستخدمهم علشان يسلط على المريض أفكار وخيالات وصور 
بشكل متلاحق ومتواترء لا يكل ولا يمل.. وطول الوقت بيعيد 
جواه نفس الرسايل القديمة اللي وصلته: (إنت ما عملتش اللي 
عليك).. (إنت دايا مقصر).. (أنا مش راضي عنك).. (اعمل 


للمزيد من الروايات والكتب الحصرية مو - 


انضموا لجروب ساحر الكتب /060ع701125/52.761:1011ج /ط1 
او زيارة موقعنا 1111112.13ع12 ©1١31‏ بنج ع 





العملاق ده لغته ومفرداته كلها عبارة عن مشتقات وتنويعات 
من (لازم) أو (المفروض).. مجموعة هائلة من اللوازم وال مفروضات 
اللى كل واحدة فيهم عاملة زى السيف الحاد المسلط على نفس 
صاحبها بدون راحة أو هوادة.. واللى أصلهم كلهم تربية قاسية 
وتنشتئة صعسة.. 


عاوز أقولكم بكل معاني الأمل والرجاء.. 

ارضوا من أولادكم بأقل القليل.. 

بلاش تعايروهم بالتقصير وعدم الكمال.. 

بلاش تجلدوهم بكرباج (لازم).. 

وبلاش تشنقوهم بحبل (المفروض).. 

سامحوهم واعذروهم واقبلوا خطأهم وضعفهم وفشلهم.. 


وقبلها .. 
سامحوا نفسكم.. واعذروها.. واقبلوا خطأكم وصعمكم و تسلكم.. 
إحنا بني آدمين.. 


إحنا مش ربنا.. 


١١ *‏ للمزيد من الروايات والكتب الحصرية 
انضموا لجروب ساحر الكتب /1017125/52.761:.191150601ع/1 
او زيارة موقعنا 1112.13 نا تاع[3.1 -1© "2ه 





01 
التحزن الأزرق الدافي 
عن فيلم 


111510 )011 


للمزيد من الروايات والكتب الحصرية 5 
5 2 
انضموا لجروب ساحر الكتب /0601خ11/21011135/52.761:,1011 
او زيارة موقعنا 02> . ذا ناناتاعا اد عد موجه 





باتفض جِدًا لماأشوف كتاب عنوانه: "كبف تتخلص من 
أحزانك5".. أو: "لا تقلق".. 


باتخض أكتر لما ألاقي حد عمال يطبطب على حد بشكل مبالخ 
فيه. أو يخفف عنه بطريقة سطحية مليانة اختزال لمشاعره 
بكلام من نوعية: "ما تزعلش ياراجل". ضحي بس ددهي - 
"خليك فرحان على طول".. 


يعني إيه ما تزعلش أو ما تحزنش أو ما تتألمش؟ اللي هو إزاي 
يعني ؟ 


الحزن مشاعر زيها زي الفرح بالظبط.. والألم تجربة إنسانية 
فريدة بتكبر صاحبها وتفتح عينه وتغيره.. هو ينفع أعيش بجزء 
واحد من إنسانيتي وألغي باقي الأجزاء؟ هو ينفع إني أتجاهل 
شعور من أهم وأعمق المشاعر الحية على الإطلاق وأعتبره مش 
موجود أو حتى وجوده مرفوض لمجرد إنه مؤلم شوية؟ أو بيوجع 
شويتين؟ 


فيلم 034 ©1514 بيجاوب ببساطة شديدة جدًا على الأسئلة 
دي.. ويقولنا بصوت عالي: "لاما ينفعش".. 


للمزيد من الروايات والكتب الحصرية اذو << 


انضموا لجروب ساحر الكتب /060ع101125/52.761:.1011ع /1 
او زيارة موقعنا 2112111111213 1 7'نو هك 





00 


أوك رسالة استقبلتها (رايلي) الطفلة المولودة حديثا من أبوها 

نت "ألستي قطعة من الفرح؟".. وكانت الرسالة التانية 
اللطيفة جذدًا اللي أمها بتوصلها ليها دايا وقت الشدة والحزن: 
"يجب أن نبقى مبتسمين فذلك يساعدنا".. وستلتصدهة رءء>1 
أاعذع 7(إمرمجط 


علشان كده (رايلي) الصغيرة قررت تسلم دفة عالمها الداخلي 
لنوع واحد بس من المشاعر.. النوع اللي اتربت واتعلمت إنه 
لازم يفضل موجود على طول.. حتسى في أشد الأوقات وأحلك 
الضروف: مشاعر (الفرح).. وقررت إنها تحاول بكل طريقة 
تخفي أو تنكر- وساعات تحارب - أي نوع تاني من المشاعر 
الإنسانية الطبيعية زي (الخوف) و(الغضب) و(الاشمتزاز).. وطبعًا 
وبشكل خاص جِدًا (الحزن).. (رايلي) قرّرت إنها ما تحزنش.. 
أبذا.. 


42 


تمرّالأيام وتكبر (رايلي) وتضطر إنها تواجه أول تجربة (فقد) 
في حياتها.. لما أسرتها تقرر تسيب البيت اللي عاشت فيه سنين 
طويلة وتنقل لبيت جديد في ولاية تانية.. وبالرغم من إن أي 
طفل في موقف زي ده من حقه يحزن ويتألم لفقد مكان طفولته 
وذكرياته وأهم وأجمل سنين عمره. إلا إن (رايلي) حاولت 
بكل طريقة توقف السريان الطبيعي لمشاعر الحزن جواها.. 
واستخدمت في سبيل ده كل ما أوتيت من وسائل دفاعية نفسية.. 


مدنا للمزيد من الروايات والكتب الحصرية 
انضموا لجروب ساحر الكتب /7013125/52.76©1::181120601ع/110 
او زيارة موقعنا 1 111112اع[ ارق 1ت انوع 





واستحضرت كل ذكرياتها اللمبهجة.. قرأت كتيبات الإرشاد. وكتبت 
قائمة بكل الأمور الأي بتسعدها.. وعافرت نفسها بشدة للتأقلم 
مع الوضع الجديد.. وكانت شعاراتها طول الوقت: "دايا 
هناك طريقة لقلب الأمور وإيجاد المتعة".. "كوني سعيدة".. 
"لا تقلقي".. "سنتأكد أن غذا هو بوم عظيم آخر".. "وبدوره 
سيصبح عامًا جميلاء إلى أن تصبح الحياة بأكملها جميلة".. 


(رايلي) -ببساطة- ما ديتش نفسها (حق الحزن). وحاولت 
تحجمه وتمنعه وتنكره وتحاصره في دايرة صغيرة جوه حتة 
بعيدة جواها.. (رايلي) ما سمحتش لنفسها تتأل (ألم الفقد). ولا 
حتى تحسه.. ولو في أحلامها.. زي ما شافتء وزي ما اتعلمت.. 
وزي ما وصلها من أبوها وأمها.. 


لكن.. وزي ما هو متوقع.. أي خناقة بينك وبين نفسك هاتطلع 
منها خسران.. وأي محاولة لتجزئة نفسك وتقسيمها والتخلي عن 
بعض منها لن تنتهي إلا بالفشل.. وأي إنكار أو تحجيم لجزء 
أصيل من تكوينك مش هايكون ليه أي نتيجة غير الانهيار.. 
وده الاي حصل مع (رايلي).. اللي عند لحظة فارقة, انهسارت.. 
واتلضشطت.. واتفككت.. تصرفاتها بقت غريبةء. مشاعرها بقت 

غير مناسبة. وأفكارها بقت مش طبيعية.. حتى أحلامها.. بقت 


وبدأت رحلة (رايلي) جوا نفسها.. علشان تشيوف حل.. وتدور 
على طريق للرجوع.. 


في الرحلة ديء. كان على مشاعر (الفرح) ومشاعر (الحزن) إنهم 
يقربوا من بعض أكترء. ويعرفوا بعض أحسن. ويوصلوا -بأي 
نكن - انبر الأان” 


للمزيد من الروايات والكتب الحصرية 10ج 
انضموا لجروب ساحر الكتب /25/58.761::1811050تاونتع/ 10‏ | 
او زيارة موقعنا .31121111112 ©131١‏ 3.7 5ك 

(الفرح) في الرحلة دي كانت بتمارس الدور اللي هيه عارفاه 
ومتعودة عليه ومش بتلعب غيره. وهو إنها تبذل مجهود 
رهيب في إضفاء جو البهجة على كل شيء.. والتخلص من أي 
(حزن) على الإطلاق.. لكنها في الحقيقة بتكتشف في الرحلة - 
وبنكتشف معاها- تفاصيل جديدة. ووجوه مختلفة:. وأبعاد 
أخرى.. (للحزن).. 


(الحزن) كانت مثقفة أكتر.. كانت لابسة نظارة.. من كتر شغفها 
بالقراية والمعرفة.. علشان كده كانت مليانة هدوء وحكمسة.. 
أيوه حكمة.. 


(الحزن) ضى اللي كانت عارفة طريق العودة لمقر قيبادة العام 
الداخليء. وكانت بتقوم بدور المرشد والدليل. حي ا منقذ 
بعد النظر.. 


(الحزن) هي اللي حست (الصديق الخيالي/ الفيل) وقت ما زعل 
وتعاطفت معاه وإدتله الفرصة يبكي ويتألم على (فقد) عربيته 
الجميلة. على عكس (الفرح) اللي حاولت- كعادتها- تطبطب 
عليه وتشغله عن حقيقة مشاعره.. علشان تتحول دموعه لقطع 
جميلة من الحلوى.. في مشهد رائع ينتهي بأنهم يقدروا يلحقوا 
قطار الأفكار الأخير إلى مقر القيادة . 


(الحزن) كانت صاحبة كل الأفكار الإبداعية الجديدة في حلم 
(رايلي) علشان تخليها تصحى من النوم.. ١‏ 

وفي الوقت اللي قررت (رايلي) فيه أنها ترجع لورا شوية- تنكص 
بلغة الطب النفسي- وتهرب من بيتهم الجديد. وتروح للبييت 
القديم.. في محاولة يائسة للهروب من حزن وأم (الفقد).. يجي 
أروع مشاهد الفيلم.. اللي فيه (الفرح) تسمح لنفسها أخيراً ب 
(الحزن). وتسيب نفسها تتأمم لفقد بيتها القديم. وفقد طفولتها 
اللي مش هاترجع تانيء وفقد أصدقاءها ووجودها معاهم.. 
وتكتشف (الفرح) إن (الحزن) ساعات بيكون معاه شسجن.. 
وساعات بيكون معاه ونس من القريبين.. ومساعدة من 
الآخريسن.. 


وفي درس عبقري.. يقرر (الصديق الخيالي/ الفيل) هو كمان أنه 
يقبل (الفقد). ويقبل (الحزن) ويقبل (الأم).. لما يضحي بمكانه 
في عربيته الجميلة الطائرة. علشان يخفف عنها الحملء. ويهون 
عليها الطيران.. ويزرع في (الفرح) الأمل من جديد.. أمل معجون 
(بالحزن).. 


وتتسلم (الحزن) قيادة دفة (رايلي).. علشان تديها من شجنها 
وثباتها وحكمتها.. وتصبغها بلونها الأزرق الدافي.. ويكون السماح 
بوجتودهيا هو المازيقعة. ل(موينماة اللي كيين :(رايبلق): عن فكتترة 
الهروب وترجّعها لأسرتها تاني.. 


وفي مشهد ختامي رائع.. تسمح (رايلي) لنفسها بالتعبير عن 
حزنها (لفقد) بيتهاء و(أللها) للبعد عن أصدقائهاء و(اشتياقها) 
لطفولتها وذكرياتها.. وتبكي (رايلي).. ودموعها تنهمر زي اللؤلو 
على خدها.. وتطلب من أبوها وأمها بكل صراحة إنهم يحسوا 
بيها وما يطلبوش منها تفضل (سعيدة) على طول.. وما 
يغضبوش من (حزنها).. وإنهم يدوها الحق في (الأل).. 

ولا يمدك الأبوين في اللحظة ذي غير إنهم يفتحوا ليها قلوبهم: 
وعقولهم.. وكمان حضنهم الشافي.. اللي بيجمعهم من تاني.. 
والسلي في نفس الوققت بيجمع كل أجزاء (رايلي) على بعض في 
كل واحد جديد وجميل: (الفرح).. (الخضوف).. (الغضب).. 
(الاشمئزار).. و(الحزن).. 


(الحزن).. الأزرق الدافئ.. 


4 
حق الحزن 
إليك هذه المفاحجأة.. 
إنت من حقك تحزن.. أيوه.. تصور.. 


اتربينا واتعلمنا إن الحزن عيب.. الحزن ضعف.. الحزن غلط.. 
مع إن الحزن مشاعر إنسانية ربنا خلقها فينا زيها زي الفرح 
وزي الغضب وزي الخوف.. لكننا بنهوى نكون آلهة أو أنصاف 
أالهة.. لا تضعف.. ولا تفشل.. ولا تحزن.. 


"خليك راجلء ما تعيطش".. "يابنت عيب تدمعي كده قدام 
الناس".. "'يا جدع اجمد أمال".. دي الرسايل اللي بتوصلنا عادة 
خلال التربمة.. وخلال اأبعليم.. وطبعا من خلال مجتمعنا 
اللي بيعودنا نممارس إنسانيتنا وحقيقتنا خلف الجدرانء وممهارس 
تشويهنا لنفسنا وتزييفنا ليها في الشوراع وأمام الناس.. 

إمتى آخر مرة حضرتك حزنت؟ كتير جدًا طبعًا.. 


لكن إمتى آخر مرة حضرتك سمحت لنفسك تعيش حزنك 
بجد؟ قلبيل جذا.. 


طيب إمتى آخر مرة قبلت حزنك وما خفتش منه أو حاولت 
تنكره؟ أقل بكتبسسير.. 


أنا طبعًا مش باتكلم عن الحزن اللي هو العياط والسح 
والشحتفة.. أنا باتكلم عن الحزن اللي هو حالة إنسانية عميقة 
جِدًا من الشجن والألم.. مليانة مراجعة للنفس.. وتأمل داخلي 
حقيقي.. وعودة هادئة إلى قواعدك. تلتقط فيها أنفاسك.. لتبدأ 
من جديد.. 


الحزن حق.. زي ما الفرح حق.. والخوف حق.. والغضب حق.. 


منا ينفعش أقص حتة مني بكل بساطة كده. وأرميها أو أتخلى 
عنها لمجرد إنها بتوجع.. النهاردة أقص الحزن.. بكرة أقص 
الخوف.. بعده أقص ما تبقى من إنسانيتي وطبيعتى البشرية 
الحقيقية الضعيفة.. ومش هايفضل مني غير شتات.. ورصاد.. 
ونقايا مهاهدهة.. 


من حقك تحزن.. زي ما هو من حقك تفرح.. ومن حقك 
له بعض الحزن حكمسة.. وفي بعض الحزن نور.. ومن بعض 
الحزن يولد الأمل.. 

هاتسألنى .دلوقت: يعني مطلوب مني أسيب نفسي للحزن والألم 
كل شوية؟ 


لا طبعا.. مش ده المقصود.. المقصود إنك تسمح لنفسك تعيش 
مشاعرك زي ما هيء في وقتها وبجرعتها المناسبة.. من غير ما 
تهرب منهاء أو تنكرهاء أو تعتبرها مش موجودة: أو حتى تغرق 
وحقيقتك.. من غير اختزال أو تشويه أو نقصان.. وبرضه من 
غير مبالغة أو تضخيم أو استفزاز.. 

جربت ده قبل كده؟ 

غالبًا لأ.. ' 

وما تنساش توصف- وبدقة شديدة جِذًا- النفس الطويل العميق 
اللي ها تاخده جنب أول حد يحس بيك ويونسك ويربت على 
كتفك . . 


دي مش دعوة للحزن.. 


دي دعوة لقبول (الحزن) كشعور إنساني حقيقي وأصيل.. مش 
الهروب منه.. أو تجاهله.. أو الغرق فيه وفي وحدته وسواده.. 

دعوة إنك ترجع كل حتة منك لكانها.. وتسيبهم يقربوا من 
بعض.. ويتلملموا.. ويلتحموا.. ويلتأموا.. في كل واحد صحيح.. 
وجميل.. وحكيم.. ومبدع.. 


دي دعوة للحياة.. 
ففي الفرح حياة.. 
وفي الحزن أيضًا حياة.. 


0( 
الفقد الأول.. والفقد الأخير.. 


أول تجربة (فقد) بنتعرض ليها في حياتنا هي تجربة فقد (الأم).. 
أو بألفاظ أدق: تجربة الفقد الملحتمل للأم.. 


الطفل بيعيش فترة من حياته (غالبًا أول ست شهور من عمره) 
في حالة رعب فظيع إنه يفقد أمه.. اللي هي بالنسبة له كل 
العالم وكل الناس.. ويكون جواه سيناريوهات وتخيلات كتسيرة 
جدًاعن فقدها أو اختفاءها أو موتها.. الفترة دي بالنسبة له 
فترة خوف وشك وارتياب من أي علاقة, وأي آخر.. يخاف يقرب 
من أي حد - حتى منها هي شخصيًا- أحدن يفقده.. ولو قرّبء 
يخاف ببعد.ء أحسن يفقد نفسه ويدوب في الأم.. دوامة رايحة 
جاية من القرب والبعد,ء والكر والفر.. والراحة والوجع.. فترة 
صعبة ومعقدة ومليانة مخاوف وشكوك .. لدرجة إنهم بيسموها 
(الموقف الارتيابي).. 

بس بعد شوية.. وعي الطفل بيوسع.ء وعقله بيكبر. ومداركه 
بتزيد.. ويبدأاً يكتشف إنه علشان يعيش في الدنيا دي. مهم إنه 
يقبل (الفقد).. فقد أمه.. فقد الآخر.. أي آخر يقربله ويحبه 
ويطمن له.. 
يكتشف إن لعبة الحياة لعبة مؤلمة.. وإن لو ليها قوانين.. فأول 
قوانينهاء هو قانون (الفقد).. فقد أي حد.. وأي حاجة.. 

:5 3 0 4 5 5 1 5 
وبنكون وقتها في اختيار صعب جدا.. مهكن اصعب اختيار في 
حياتنا.. 
إما أننا نرجع لورا.. لنمط علاقاتنا القديمة.. اللي فيها ياإما 
نقرب قوي لغاية ما ندوب في اللي بنقربله. يا إما نبعد قوي. 
وما نعملش علاقة حقيقية أصلا.. 
أو إننا نقبل احتمالات (الفقد).. ونستحمل (ألمه).. ونكمل.. 
حتى لو موجوعين.. 


أو نفضل مترددين بين الاختيارين.. طول عمرنا.. 

اللي بيختار الاختيار الأول بيكون مشروع مريض نفسي جاهز 
للتنفيذ في أي لحظة.. اللي بيفضل متردد برضه بيكون مشروع 
أما اللي بيقرر إنه يقبل.. ويستحمل.. ويكمل.. 

فده هو اللي قرر (يحيا)..مش بس (يعيش).. 


ودي أعلى درجة من درجات النمو النفسي.. واسمها - للمفاجأة- 
(الموقف الاكتتثابي).. 


0 للمزيد من الروايات والكتب الحصرية 


انضموا لجروب ساحر الكتب /10مع01125/52761:.1011ع /1 
او زيارة موقعنا 2 . 2:11[21111112 ©131١‏ .2م 





اسم غريب.. مش كده ؟ 

لا هو مش غريب ولا حاجة.. 

هو اسمه (اكتثابي) علشان بيكون فيه ألم.. 

ألم رؤية الحياة بجوانبها الكتير.. الخير والشر.. الأبيض والأسود.. 
الصح والغلط.. 

ألم قبول (الفقد).. وقبول (التغبير).. وقبول (الموت).. 

ألم قبول النفس بكل ما فيها.. وقبول الآخر بكل ما فيه.. 

ألم البصيرة.. ألم التأمل.. ألم الحكمة.. 

ومن وقتها.. نتعلم إن كل خطوة في حياتنا بيكون فيها (فقد).. 
وعلمنا إنا نقبله.. 

نكبر ونشتغل ونتجوز ونخلف.. 


لكن تفضل احتمالات الفقد قانمة كل يوم.. وكل ساعة.. وكل 

نفقد طفولتنا وذكرياتها.. 

نفقد لعبناء وأوضتناء وسريرنا الصغير.. 

نفقد حبايبنا وقرايبنا وأهلنا.. 

نفقد سيتنا وشارعنا.. وساعات بنهاجر.. ونفتقد بلادنا.. 

ومهما حاولنا نهرب من ده. أو ننكره. أو نستخدم شوية دفاعات ظ 
نفسية علشان ما نحسش بيه.. هاتفضل الحقيقة اللي ما فيش 
منها أي مهرب .. أي مهرب .. 

وتتحول الحياة إلى حالة من التأمل الداخلي.. المصبوغ بألم 
الرؤية.. ودرجة عالية من السكينة والهدوء.. اللي فيهم شجاعة 
الحزن وبسالته.. وقدر هائل من القبول .. لكل شيء.. وأي شيء.. 


ارجع كده بقى للفيلم.. واكتشف معايا إن العمق الحقيقي ليه 
مش هو أبدًا العبقرية في ترجمة المعلومات العلمية إلى أحداث 
وشخصيات ومشاهد. من أول المشاعر الخمسة:. والذكريات 
الأساسية. وجزر الشخصية. وقطار الأفكارء وتكوين ووظيفة 
الأحلام.. 


كل ده ممكن تقراه في أي كتاب علمي مبسط وملون للأطفال في 
أي مكتبة عامة في شوارع أي دولة غربية.. 


العمق الحقيقى للفيلم هو: (قبول الفقد).. هو لحظات ال 
50 11111385 


وراجع معايا كل المشاهد الفارقة ف الفيلم.. 
(رايلي) تعبت علشان ما قبلتش (فقد) بيتها.. 


(رايلي) قررت ترجع وتنكص وتتفكك علشان ما قبلتش فقد 
طفولتها وذكرياتها مع أهلها وأصحابها.. 


أهلها ظلموها لما كانوا مش بيسمحوا ليها تعبر عن حزنها وألمها 
لفقد أي حاجة.. وكانوا بيعلموها وبيطلبوا منها طول الوقت 
إنها تفضل سعيدة ومبسوطة وبتضحك.. 

(رايلي) اتغيرت لما قبلت فقد البيت والطفولة والأصحاب.. 


وصاحبها الخيالي (الفيل) ساعدها يما هو كمان قبل يفقدها 
ويفقد عربيته الجميلة الطائرة.. 


وأهلها قدّموا ليها أحلى هدية لما سمحوا ليها تكون نفسها 
وتحس بام وحزن (الفقد).. وحسوا بيه معاها.. 


ده الفيلم.. ودي رسالته.. 
ودي برضه رسالة الفصل ده.. 


الفقد حق.. 


الحزن حق.. 


قبول الفقد.. نجاة.. 
قبول الحزن.. حكمة.. 

طبيعي جِذدا يكون جوانا غريزة للحياة.. دافع للبقاء.. حاجة 
بتحرك كل واحد فينا للاستمرار في الدنسسا.. 


غريزة الحياة دي بتعبر عن نفسها بطرق كتير جدًا.. منها الجوع.. 
اللي بيدفعك إنك تاكل علشان تمد جسمك بشوية طاقة كل كام 
ساعة. والعطش.. اللي بيخليك تروي خلاياك بوقود الحياة طول 
الوقس. والحسس. اللي سسحك منعة جسدية وبفسية هاتلة 
تساعدك على تحمل بعض مشاق المعيشة. وفي نفس الوقت 
بيحافظ على استمرار النوع البشري على الأرض إلى ما شاء الله.. 


مش ئس كد6.. 


الحب.. هو وجه من وجوه غريزة الحياة.. لأنه بيقربك من 
الناس.. وده في صالح الحياة واستمرارها وجودتها.. 


الصداقة.. وجه تاني من وجوه غريزة الحياة.. علشان بتخلي 
حواليك صمام أمان من العلاقات الصحية اللي ممكن تحميك 
(نفسيًا) وقت اللزوم.. 

الشغل.. السفر.. الاكتشاف.. الإبداع.. النجاح.. الفرحة.. 

وغيرهم.. وغيرهم.. 


.هه وك ونه 1 ٠.‏ 
وجوه الحماة وغرائزها كتير حدا.. وكل ده طببعي ومفهوم.. 

ارييس يفك راض بنه وق كنا قله جواسا شويارة سينا ذه 
برضة جوانا غرييزة للمسوت!! 

يعني الناس اللي بتنتحر مثلاً. دول ناس انتصرت فيهم غريزة 
الموت على غريزة الحيناة.. والناض أللي بتقتلء دول قاموا بتوجينه 
غريزة اموت اللي حواهم لخارجهم.. والناس اللي بترمب غيرهم 
أو ترعبهم. دول برضه ناس بيعبروا عن غريزة الموت اللي جواهم 
بهذا الشكل الفج.. 


مش بس كده برضه.. 
أحد وجوه غريزة الل ملوت. إن حد يستعدذدب الأم.. 
كلمة صعبة ؟! 


يستعذب الألم يعني يستمتع بالأم.. وساعات يسعى البه.. وزي 
مايكون بيعمل دماغ لما يتأم.. 


هو فيه كدذن؟ 
أه فيه كده! 


نا علد يفكرض جربة مدل أل لقره تعلق ورسة ها راط 
منهاء-يدخل في تجربة زيها بالطبطء وتكون تهايقيئة ارد نه ةبراه 
أو مخيفة- على الأقل بنفس الدرجة.. ده وجه من وجوه غريزة 
اللموت اللي جواه.. 

ما واحدة تكون دخلت في علاقة حب/ صداقة/ زواج» طرفها 
التالي كان قاسي. ومهمل لمشاعرهاء وغير محترم لإنسانيتهاء وعاوز 
يفصلها على مقاسه.. وبعد ما تنتهي العلاقة.. تيجي بكل بساطة 
تدخل في علاقة جديدة. تختار فيها حد له مواصفات شبه 
الشخص اللي فات بالظبط.. وتهشي معاه نفس طريق القسوة 
والألم تاني.. وتكرر ده مرارًا وتكرارًا.. ده أحد وجوه غريزة اللموت 
اللي جواها.. 


يما واحد يقعد يلوم نفسه (بشكل مرضي مبالغخ فيه) عمال على 
بطال. مع كل خطوة. وكل فعل. وكل حركة.. يعلق لنفسه كل 


يوم مشنقة. ويجلد نفسه كل ليلة كام جلدة.. أهو ده بيمارس 
غريزة الموت كل يوم وكل ليلة.. 


ماحد يتفنن في إيلام نفسه وإيذائها (سواء نفسيًا أو جسمانيًا).. 
مرة بالشعور الزائد وال مرضي بالذنبء ومرة بإنه يظلم نفسه 
بأي شكل وبأي طريقة. ومرة بإنه يتعب نفسه ويهلك أعصابه 
ويستنزف كل وجوده وحياته؛ في شغله أو علاقاته. على حساب 
نفسه وحقوقها.. كل دي صور ووجوه كتير جدًا لغريزة الموت.. 


طبعًا فيه وجوه أقرب وأوضح وأشهر من كده بكتير.. 

اليأس وجه من وجوه الموت.. ظ 

الكره.. الغضب.. الحزن.. الاستسلام.. 

وطبعًا.. النوم.. اللي بنموت فيه كل ليلة.. ونصحى تاني يوم.. 

غالنا اتكونت عندك دلوقت فكرة عن باقي الفصل.. اللي 
المفروض أقولك فيه: حافظ على غريزة الحياة.. وتخلص من 
غريزة الموت.. أو توقع الموت في أي لحظة واستعد له.. أو يلوت 
علينا حق.. 


لكن في الحقيقة.. ده مش هايحصل.. 


مش هايحصل علشان الموت جزء منك.. جزء حي.. عايش 
جواك.. وما ينفعش تتخلص منه. رقاو 0 سد 10 
الكامنة داخلك.. 


وعلشان في نفس اللحظة اللي بتتولد في جسمك خلايا جديدة.. 
بيموت الآلاف من خلايا جلدك بمجرد الاحتكاك.. 

وعلشان إنت بتموت كل ليلة. وتصحى تالي يوم.. 

الموت جزء من تكوينك الإنسافي.. 

وجزء من تركيبك النفسي.. 

وساكن معاك في نفس الجسد.. 


حد سأل نفسه مرة ليه أفلام جيمس بوند ومهمة مستحيلة 
واللي زيهم بيحققوا أعلى دخل ومبيعات؟ الإجابة ببساطة- كما 
أعتقد- هي علشان إن النوعية دي من الأفلام بتخاطب الغريزتين 
الأساسيتين عند كل البشر: 

غريزة الحياة (البنت الحلوة اللي دايا تيجي مع البطضل)» 
وغريزة الموت (البطل اللي طول الفيلم عمال يقتل أعدائه 
ويتخلص منهم).. 


ولنفس السيب نلاقي أغاني الحزن والألم والعذاب رائجة ومشهورة 
زيها زي أغاني الفرح والبهجة والأمل (إن ما كانش أكتر).. 


وأفلام الرعب ومصاصين الدماء بتنتشر وبتزيد ويتعمل لمعظمها 
جزء تاني وتالت وحتى سابع.. لأنها بتخاطب- على مستوى 
عميق جذا- غريزة الموت اللي جوانا.. اللي جوانا كلنا.. 


أنه ذه؟ 
فيه إيه؟ 


إهدى كده.. وكمّل بالراحة.. وإنت تعرف فيه إيه! 


رم 
إحنا اتعلمنا إن الموت وحش.. رغم إنه حتة منناء وحفظنا إنه 
شر.. رغم إنه بيصحى معانا وينام معاناء وصدقنا إنه بعيد.. 
رهم إنه عايش جوا كل حد فينا.. 
تفتكر ينفع إننا نتخلص منه؟ 


ينفع إننا نقطعه ونرميه ونعتبره مش موجود؟ 

ينفع إننا نفضل نتعامل مع أحد أهم حقائق الكون على إنها 


وهم:؟ 
ما أعتقدش.. 
أمال إيه اللي ينفع؟ 


اللي ينفع بجد.. هو إننا نقبله.. 

نقبل وجود الموت فينا.. داخلنا.. 

ونشوفه على إنه الوجه الآخر من وجودناء مش نهاية وجودنا.. 
ونصدق إنه بيكمل الحياة.. مش بياخد منها.. 

وإنه إضافة.. مش نقصان.. 

يمكن ده يصالحنا شوية على الموت اللي برانا.. 

موت الأحبة والغاليين.. 

وموتنا إحنا شخصيبًا.. 


فيه فيلم رائع اسمه علك512 ع0[ 6ءعع284, في الفيلم ده بيقوم 
العبقري (أنتوني هوبكنز) بدور رجل أعمال كبير وشهير جدًا 
بيفاجأ بأن ملك الموت جاي يزوره في بيته ويقضي معاه كذا 
يوم. وبعدها هايقبض روحه.. ومن اللحظة دي بتتقلب حياته 


(أنتوني هوبكنز) طول الفيلم كان في رحلة.. رحلة قبول موته.. 
وفي اللحظة اللي قبل فيها موته.. بطل يخاف منه. وبطل يترقبه., 
وعرف يعيش/ يحيا بجد.. 

وضرب مثل عميق جِدًا (حتى لملك الموت نفسه- كما يدّعي 
الفيلم). في معنى الحياة. ومعنى الحبء. ومعنى الوجود.. 


وقفت ماجاءت النهاية.. هو شخصيًا اللي بادر بأخذ إيد ملك 
الموت (المزعوم).. وسط أجواء احتفالية تليق برحلته.. 


زي ما قبول الضعف.. قوة.. 
وقبول الفشل.. نجاح.. 
وقبول الحزن.. حكمة.. 
قبول الموت.. حياة.. 

إحعنا محتاجين.. 

لا.. 

أنا مش عاوز دلوقت أتكلم بصيغة إحنا.. ولا إنت.. 

ده مش وقت صيغة المخاطب.. ده وقت صيغة المتكلم.. 


أنا عاوز أتكلم بصيغة (أنا).. وعاوزك تقبرا الكلام اللي جاي 
بصوت عالي بنفس الصيغة.. 


صيفة (أنا).. 

أنا جوايا موتء وجوايا حياة.. ميا ينفعش أتخلص من واحدة 
منهم. أو أستغنى عنها.. 


أنا جوايا موتء وجوايا حياة.. زي ما جوايا ضلمة وجوايا نور.. 
الاتنين بيكملوا بعض.. بياخدوا من بعضء. ويدوا بعض.. 


أنا جوايا موت. وجوايا حياة.. متضفرين في بعضء ماشيين مع 
بعضء. وساعات في نفس الاتجاه.. 


اللحظة اللي هاقبل فيها الموت اللي جواياء هني نفس اللحظة 
اللي هأقبل فيها غضبي وما أسمحش له إنه يتملكني ويسيطر 


اللحظة اللي هأقبل فيها الموت اللي جواياء هي نفس اللحظة 
اللي هأقبل فيها خطأي وفشلي وضعفي وتقصيري وما قفش 


اللحظة اللي هاقبل فيها الموت اللي جواياء هي نفس اللحظة 
اللي هايلتحم فيها فجوري بتقواي.. 


هي اللحظة اللي هاسمح لنفسي فيها إني أحزن في هدوء.. وأتألم 
في حكمة.. وأصبر في ثبات.. 

هي اللحظة اللي هاقبل فيها الخوف والانكسار وساعات خيبة 
الأمل.. 


هي اللحظة اللي هاسامح فيها نفسي.. وأسامح غيري.. 

وشمال.. ويتصالح كل نقيض مع نقيضه.. 


هي لحظة إن نفسي تبقى نفسي.. كل كامل متكامل.. ملتئم 


هي لحظة إني أكون بني آدم.. أخير).. 


على فكرة أنا شخصيًا ما وصلتش لسه للحظة دي.. لأنها مش 
لحظة.. هي رحلة.. بس أعتقد إني حاليًا على نقطة مافي الرحلة 
دي.. والله المستعان.. 


إوعى تكون بطلت تقرا بصوت عالي وبصيغة (أنا).. 


طيب .. 


شه + 


اقراها تاني من الأول بصوتك.. 
وعن نفسك.. 

فيه حجوه كتير مننا حتة فاضية.. حلقة داخلية مفرغة.. بنحاول 
نملاها بحاجات كتير وبطرق مختلفة.. بس بدون فايدة.. 


حد بيحاول يلاها بنجاحات مدوية وخارقة ومبهرة.. حد بيحاول 
يملاها بشهرة ونظرات إعجاب في عيون الناس.. حد يحاول يلاها 
بنهم وشره غير مبرر للفلوس أو للنفوذ أو للأضواء أو للبس أو ' 
حتى للأكل.. حد يحاول بالدخول في قصص حب متكررة سطحية 
زائفة.. حد تاني بلبس رداء علم أو حكمة أو دين من غير عمق 
أو أصالة أو حقيقة.. وكل ده مش بيملا ولا يشبع ولا يسد هذا 
الفراغ النفسي الداخلي اللي بيكون عامل زي الثقب الأسود اللي 
بيبلع أي حاجة وأي حد بلا نهاية.. 


من الآخر.. وبكل صراحة ووضوح.. الفراغ ده مش يماي غير 
بحاجة واحدة اسيل .. هي إنك: "تصدق إنك تستاهل .. 


احتمال الجملة دي تكون مكررة في كتاباني ومحاضراتي (ومش 
هازهق ولا هابطل تكرارها وترديدها لأهميتها الشديدة).. 
أو تكون غريبة عليك أو مش متعود تسمعها أو تقراها.. بس 
هي بسيطة وبديهية جنذا.. وموجودة في تكوينك النفسي من 
يوم مااتولدت.. 


ساعات التربية أو المجتمع بيؤكد عندك الرسالة دي: "إنست 
تستاهل تتحب ".. وساعات بيشكك فيها.. وساعات بيوصلك 
عكسها.. 

يعني ممكن يوصلك من الأب والأم في بعض الأوقات إنك ما 
تستاهلش حبع م أو اضوامه م أو رعايهم أو فبواهم.. وانك 
تستاهل بس بقدر سمعانك للكلام وتنفيذك للأوامر.. 


وممكن يوصلك برضه منهم ومن المدرسة والحصص والمدرسين 
إن قيسمتك ف الحباة تساوى فقط مجموعك في الثانوية العامة.. 


وطبعا ممكن يوصلك من الشارع والشغل والمجتمع والناس إنك 
في المواقف الصعبة واللحظات الحاسمة دي.. لوإنت ما قاومتش 
وما سمعتش صوت فطرتك وطبيعتك كويس.. هاينخر الثقب 
الأسود نفسك.. وهايكبير ويكبر.. وتعبسشس عمرك كله تحاول تملاه 
بسراب ورا سراب ورا سراب.. 


إنجح وهات ألف ف الماية في الثانوية العامة.. مش هاترضى ولا 
تستاهل تنجح وتفرح.. 


عيش دونجوان عصرك وأوانك.. وادخل كل يوم في قصة حب .. 
ودوّب كل بنات العام.. مش هاتشبع ولا تقنع ولا هايستقر قلبك 
طول ماإنت مش مصدق إنك تستاهل تتحب وتتحس ويهتم 
ببنك. 


٠‏ ج» 

اجذب كل الأضواء.. وشد كل الانتباه.. وم كل البشر حواليك.. 
إن شالله تطلع لنفسك جناحات وتطير في السما.. كل ده مش 
هايكون ليه أي لازمة.. ومش هاتحس ليه بأي معنى.. لو مش 
مصدق إنك تستاهل تتشاف وتتقدر.. 


ماتسألنيش: "وإزاي أصدق إني أستاهل أتحب وأنجح وافرح 
وأتشاف واتقدر.....؟" 


علشان الإجابة عندك وف فطرتك وتكوينك.. مطلوب بس إنك 
تسمح لنفسك تشوف ده فيها.. وتصدقه.. وتقول (لأ) لأي حد 
وكل حد يحاول يوصلك غيرها.. 


للمزيد من الروايات والكتب الحصرية ينا ان]-15 


انضموا لجروب ساحر الكتب /060ع017125/52.761:1011ع/1 
او زيارة موقعنا 2:1121111112.13 1 7'نو مه 






اعحذب كل الأضواء. وشد كل الالتباه.. وم كل اليشر حواليك.. 
إن شالله تطلع لنفسك جناحات وتطير فى السما.. كل ده فش 
هايكون ليه أي لازمة.. ومش هفاتعس ليه بأي معنى.. لو مش 
فصدق إنك تستاهل تتشاف وتتقدر.. 


هات سألنيش: "وإزاي أصدق إني أستاهل أتسب وأتجح وافرح 
وأتشاف واتقدر.....؟” 


علشان الإحابة عندكت دق فطرتك وتكونتك.. مطظطلوب يس إنكٍ 
تس شخ لتشسك تشوف ذه شها . وتصدقه. وتقول ١ل‏ أي نفك 
وكثل حد يحساول يوصلك غيرها.. 

المفزيد هن الروينات والكتب الخصر يه ١6‏ 

كتير جدًا مننا عايشين حياتهم جوه صندوق.. صندوق صغير 
مصنوع من طريقة معينة في التفكير. طريقة معينة في الشعورء 
طريقة معينة في التصرف والتعامل مع الآخرين.. فرضيات معينة 
عن الدنيا والعاحم والنساس.. ردود فعل جاهزة على المواقف 
المختلفة.. وساعات نمط ثابت من المشاعر المتكررة على مدار 
الوقت. 

بعض الصناديق دي بتكون مرَضية.. واللي عايش جواها مريض 
أو مجموعة من المرضى.. وبعضها مش بيكون مَرضى.. لكنه في 
نفس الوقت مش طبيعي ومش صحيء حتى لو بدا كذلك.. 
لأنه مش الطبيعي إننا نعيش حياتنا جوه صناديق مغلقة علينا 
وبس.. 


اللى عنده شوية أفكار أو معتقدات أو مخاوف وشايف ومتصور 
ومصدق إنه هو الوحيد اللي صح وكل الناس غلط.. 


اللى حابس نفسه ف كام فكرة. ومش راضي يشوف غيرها.. 
واللى محبوس جوه مخاوفه ومش بيحرر نفسه منها.. 


واللي ساجن عقله في شوية تصورات ومعندهوش أي استعداد 
يسمع أي صوت غير صوته. ولا يشوف غير اللي في دماغه. 
ولا يحط أي احتمال غير اللي هو متأكد إنه حقيقة لا تقبل 
التشكبك.. ش 


ا 


كل دي صناديق.. 

اللي عايشة مع أولادها في دايرة مغلقة وموصلة ليهم إنها مصدر 
كل حاجة في الدنيا من حب وحنان واهتمام وعطاء (في غياب أو 
حتى في وجود أبوهم).. 


اللي بيحبوا بعض ومستغنيين ببعض عن الدنيا كلهاء وكل واحّد 
فيهم شايف إن التاني هو الماضي والحاضر والمستقبل.. 


اللي معيشة جوزها في اختبارات نفسية طول الوقت علشان 
تشوف قد إيه هو بيحبها أو قدإيه هو مستحمل. أو قدإيه 
نفسه طويل.. 


اللي بيتعامل مع ابنه أو بنته أو مراته على إنهم ملكية خاصة 
ليه.. كل دي برضه صناديق.. 


صندوق الناس وال مجتمع.. ضندوق العادات والتقاليد.. صندوق إلني 
لازم أكون الأحسن في كل حاجة وإني ما ينفعش أغلط أو أضعف 
أو أفشل.. صندوق التمسك والتعلق بحد على حساب نفسي.. 
صندوق دور الضحية أو الجاني أو المنقذ.. صندوق ال مغالاة والتطرف 
في فهم الدين السمح الرفيق.. صندوق الرفض والشك والخوف 
من الآخر طول الوقت.. صندوق الطلاق اللي حاطط يافطة 
جواز.. صندوق العيال اللي هاضحي بنفسي وبحياتي علشانهم.. 
صندوق الشغل اللي غرقان فيه وأنا أصلا ما اخترتهوش ومش 
متسس .. 


صناديق مغلقة. ودواير مقفولة, بيعيش فيها أصحابها وهما 
مغميين عنيهم وساعات عيون اللي حواليهم كمان.. وممكن 
يفضلوا كده لغاية ما مموتوا.. وهما ما يعرفوش مجرد معرفة 
إنه فيه عام تاني مختلف تماما بره صناديقهم.. وإنه فيه حياة 
كاملة بره سجتهم.. 
١6‏ 

على فكرة.. دي بس مجرد أمثلة.. لكن في الحقيقة كل. حاجة 
ممكن تبقى صندوق.. كل حاجة.. إحنا ممكن نعمل من كل 
حاجة وأي حاجة صندوق ضيق نعيش فيه ونتشبث بجدرانه 
ونرفض تخلى عنها مهما كانت هشة.. 


اللي ربنا بقى يكرمه ويخرج بره صندوقه. ويتحرر من سجنه.. 
هايحس بالظبط زي طفل صغير بيشوف العالم من أول وجديد. 
وبيكتشف نفسه. والدنياء والناس.. 


طيب إزاي نخرج بره صناديقنا.. 


اللي يخرجنا بره صناديقنا هو أولا إننا نصدق إنه فيه عام 
كامل وجديد ومختلف عن كل اللي نعرفه وكل اللي عشناه مهما 


وثانيًا إننا نتوي ونقرر نخرج بكل شجاعة حتى لو كان الخروج 
مخاطرة.. هو فيه أي حاجة مفيدة ما فيش وراها مخاطرة؟ 


وثالثّا ياريت ما تكونش لوحدك.. يكون فيه حد معاك. 
يساعدك وياخد بإيدك.. يونسك ويوريك الطريق.. ويكون رفيقك 
في رحلتك.. الحد ده ممكن يكون صديقء زوج.. زوجة:, معالج. أو 
حد قابلته صدفة.. وطبعًا لو ما فيش حد معاك.. ربنا موجود.. 


ولو مش عارف تبدأ منين وإزاي وفين.. هأقولك ما'تستعجلش. 
هون على نفسك.. مجرد إنك تشوف إنك كنت عايش جوه 
صندوق دي بداية كويسة جذا.. اصبر.. والباقي هايجي لوحده 
وفي ميعاده.. صدقنسي.. 

أول بقى ما تخرج بره الصندوق.. وتقرر تفتح عينيك وودانك 
وقلبك.. هاتكتشف الخدعة اللي كنت فيها.. وهاتشوف العام 
الاي ما كنتش سامح لنفسك تعرف عنه حاجة.. وهاتعمل 
علاقات جديدة بأفكار ومشاعر مختلفة جذدًا.. هاتشوف وتسمع 
وتحس كل حاجة وكل حد كأنك أول مرة تعيشء وأول مرة 
تتنفسء وأول مرة تتولد.. ما تستغربش من التعبير ده.. إحنا 
ممكن نتولد من جديد كل يوم.. 


كفاية بقى ضناديق.. 
وياللا تشوف الثور:. 


ياللا.. 

فيه واحداسمه (سولومون آش) عمل تجربة مهمة جذدا ف 
تاريخ العلم سنة ٠ .١90١‏ 


( آش) جاب عدد من الناس وحطهم كلهم في اختبار معين وكان 
متفق معاهم كلهم ما عدا واحد على الإجابة اللي هايقولوها. 


كرّر (آش) التجربة دي ١68‏ مرةء وكان اتفاقه مع الممثلين إنهم 
يقولوا الإجابة الصضحيحة في أول مرتين فقطء وبعد كده كلهم 
هايقولوا إجابة خطأ متفق عليها ويشوف الواحد الباقي هايقول 
إيه.. بعدها آش عمل التجربة دي مع عدد أكبر من الناس 
وبطرق مختلفة وطبعا كانت النتائج مذهلة.. 


ثلث الناس اللي اتعرضوا للتجربة قالوا نفس الرأي الخطأ اللي 
سمعوه من باقي زمايلهم في كل التجارب (كان دايا يكون دورهم 
في الرد هو الأخير بعد كل الناس).. وثلاث أرباع (يعني 5ا) من 
الناس قالوا نفس الرأي الخطأ في تجربة واحدة على الأقل.. 


الناس دي ما قالتش الرأي الخطأ بسبب خوف أو تهديد أو رغبة 
في الموافقة وخلاص.. لا.. الناس دي استقبالهم للحقيقة اتغير.. 
يعني هما كانوا شايفين ومصدقين اللي قالوه (اتعمل معاهم 
كلهم مقابلات فردية بعد كده).. هما ادأثروا فعلا برأي الممثلين 
المتفقين مع الباحث لدرجة إن رؤيتهم وقراءتهم 1 ا للي 
هما شايقينه تعنيهم اتعيرب واختلفت.. 


للمزيد من الروايات والكتب الحصرية 1 

الكلام ده معناه إيه؟ 


معناه إن حضرتك لما بتكون في وسط مجموعة من البشر.. 
ممكن بكل بساطة اللي إنت شايفه ومقتنع بيه ومصدقه ما 
يكونش إلا تأثير المجموعة عليك (ده بيسموه تأثير المجموعة 
12141112 مناه ©).. ممكن تكون شايف الشمال يمين لأن كل 
الناس شايفينه كده.. وتكون شايف اليمين شمال علشان إنت 
فعلا عينيك ومداركك وحواس استقبالك اتأثرت برؤية المجموعة 
أكتر من رؤيتك إنت الشخصية.. 


المعجموعة دي ممكن تكون شلة أصحاب.. زملاء عمل.. عيلة.. 
فريق رياضى.. وساعات مجتمع بحاله.. 


أي مجموعة ممكن تقنع أي حد بأي حاجة.. 
ما تصدقش كل حاجة إنت مصدقها.. 


اقرا بقى الفصل السابق (الصندوق) من الأول.. 
وبععده.. 

نتقابل تافى.. 

فق الفصل الجاي.. 


بيطا للمزيد من الروايات والكتب الحصرية 

عشت في إنجلترا سنتين لما كنت بحضر الدكتوراه في الطسب 
النفسي.. فوجنت بعد شوية إن أحد المشرفين عليًا كان بيشتغل 
عازف جيتار بعد الضهر.. طبعًا وقتها كنت- ما شاء الله- متحلي 
بالعقلية المجتمعية الشرقية العظيمة.. والراجل نزل من نظري. 
واكتأبت. وبقيت ببصله من فوق لتحت. وكانت حالتي حالة.. 


فكرة إن حد يشوف إنه مش بيحب شغله وإنه اتفرض عليه 
دي أصلا فكرة محتاجة قدر كبير جدًا من الشجاعة والتحمل 
والإقدام وساعات التهور.. خاصة في مجتمع زي مجتمعنا.. لكنها 
تكاد تكون حاجة عادية جذا في مجتمعات تانية زي أوروبا 
وأمريكا والدول المتقدمسة.. 


المهم.. نجيب الموضوع من الأول.. هو إحنا بنشتغل ليه؟ 


وده مش سؤال عام.. المقصود هنا هو إحنا في مجتمعنا بنختار 
شغلنا على أي أساس؟ 


خد عندك يا سيدي.. 


جزء لا بأس بيه مننا بيختار شغله بناء على الوجاهة الاجتماعية.. 
اللي كانت لفترة كبيرة من الزمن. ولا زالنت في بعض الشرائح 
تتوجه ناحية الطب والهندسة والصيدلة وما يشبههم.. 


جزء تاني بيختار بناء على مدى القوة والتأثير الاجتماعي للوظيفة 
أو المنصب. إلى جانب الوجاهة برضه. وهنا نلاقي وظائف القضاء 
والشرطة والجيش وغيرهم.. 

للمزيد من الروايات والكتب الحصرية 2-0 

وجزء تالت بيختار بناء على مدى مناسبة الشغل لبعض 
الظروف امكانية (قربه من البيت أو الأسرة) أو النوعية (وظائف 
مناسبة أكتر للبنات مثلا) أو العائلية (الإكمال في نفس مهنة الأب 
أو الأم)» وهمكذا.. 


وجزء رابع وخامس وسادس وعاشر بيختار الشغل اللي مالقاشس 
غيره .. 


وهنا بيجي السؤال الأصعب.. 
هو إحنا أصلا بنختار شغلنا؟ 
والإجابة للأسف وبالفم امليان: ١١١ اا١١١||١١|١ ١١‏ أ1ذا!ا!1ذااللا 


إحنااللي بيختار شغلنا هو مكتب التنسيقء اللي بيحدد 
مستقبلنا هو درجاتنا في الثانوية العامة, اللي بيخطط حياتنا هو 
مدى قدرتنا على حفظ بعض المعلومات واسترجاعها لمدة ثلاث 
ساعات في لجنة الامتحان.. 


ولو مكتب التنسيق إدانا بعض الاختيارات» يبقى ساعتها اللي 
هايختار برضه مش إحنا.ء اللي هايختار غالبا هايكون أهلنا.. 
الأب اللي عاوزك دكتور قد الدنياء أو وكيل نيابة مالي مركزك. 
أو محاسب تكمل المسيرة بتاعته.. والأم اللي عاوزاي صيدلانية 
علشان الصيدلية بتاعتهاء أو مدرسة علشان تقعدي وتتستتي في 
البيت. أو موظفة في الحكومة علشان غدر الزمن وحوجة الأيام.. 


واللى مش بيدخل في دوامة مكتب التنسيقء. بيشتغل اللي ربنا 

يبقى غالبًا آخر واحد ليه (فعل) الاختيار ف حكاية الشغل دي 
هوإنت.. مع إنك أول واحد ليه (حق) الاختيار فيها. 


طبعًا المنظومة دي فاشلة من أولها لآخرهاء وبتؤدي لبلاوي كتير 
جدًا.. أولها حالة السعار الرهيب للوصول إلى أعلى نقطة في 
جبل التنسيق علشان يببقى قدامك كل الأبواب مفتوحة.. السعار 
ده بيصيب الأهالي بالعته والجنون والدخول في سباق محموم 
نحو اللاثيءء. ويصيب أبناءهم بالاكتئاب والتوتر والفصام وكل 
الأمراض النفسية ال مكتوبة في الكتب. 


ملامح هذا السعار أولها حمى الدروس الخصوصية:. وآخرها 
فوضى الغش والتزوير والوسايط والرشاوىء وبينهم مدارس 
خاوية على عروشهها.. 


ثانيها.. اتفضل يا سيدي.. نجحت؟ جيبت مجموع؟ دخلت 
الكلية؟ اتخرجت؟ اشتغلت؟ حب بقى شغلك وانجح وأبدع 
فيه.. ههمهههههمهههمهه.. إزاي بقى والنبي؟ 

عندك واحد اشتغل مدرس» وكان نفسه يشتغل دكتور.. بس 
قدراته على الحفظ ما ساعدتهوش يبخ الكلام اللي حفظه كله 
في ورقة الإجابة.. 


وعندك واحد اشتغل دكتور. بس كان حلم حياته يطلع رسام 
لأنه بيحب الرسمء» بس جاب مجموع عالي وأهله استخسروه 
وأقنعوه يدخل طب.. 


عندك واحدة اشتغلت صيدلانية علشان تكمل فى صيدلية أبوهاء 
رغم إنها كانت حابة تشتغل في مجال السياحة.. 

وعندك مهندس كان عاوز يبقى ظابط... ومحاسب كان حاببب 
يكون محامي.. ومحامي كان بيحلم يبقى وكيل نيابة.. وصحفي 
كان نفسه يبقى مذيع.. وغيرهم وغيرهم.. 


الواحد وعشرين.. 


بالنسبة لي بقى كل ده مش مشكلة.. أو بكلمات أدق.. مش مشكلة 
كبيرة.. المصيبة الكبيرة بالنسبة لي هي إنك -غالبًا- هاتلبس في 
الشغلانة دي طول عمرك.. واحتمال تصدق إنك بتحبهاء رغم 





إنها مش بتعبر عنك.. والصعوحة عا رو دي كلها هي 
تعوية انك د علشَِإن ده بيمثل مخاطرة 
مادية لوإنت متجوزء 
وإحنا لسه البديلة اللي تدي 
الفرصة لأي بها وياخد فيها 
شهادة تخليه في على معبد الثانوية 


طيب حد جه واكتشف بعد شوية من شغله إنه مش بيحبه. 
حتى لو كان بيحبه فعلاً قبل كده. أو إنه اختاره في ظضروف 
نفسية أو عائلية معينة اتغيرت دلوقت. أو إنه شاف إن الشغل 
ده مش مناسب لطبيعة حياته وشخصيته في الوقت الحالي.. أو 
لقى نفسه في شغل تاني.. أو مجرد إنه حب يغير.. يعمل إبه؟! 


والله العظيم ما أعرف.. 

اللي أعرفه بجد إنك لما تشوف حد قرر يغير مهنته. اعرف إنك 
-غالبًا- قدّام شخص عنده قدر من الشجاعة والحكمة وتحمل 
الحيرة وقبول الغموض ومقاومة التوهان والصبر على عدم 
وضوح الرؤية.. شخص قرَّر يكون حقيقي وسط زيف ممكن 
يكون عاش فيه سنين طويلة جدًا.. شخص مستعد يتحمل ألم 
الانسلاخ من جلده القديم علشان يخرج منه بني أدم جديد 
تماما.. 


أناقولت غالبا علشان ممكن حد يغير مهنته لأسباب تانية 
زي اللي قولتها في الأول بالظبط (وجاهة اجتماعية أو قوة تأثير 
اجتماعي أو ظروف مكانية أو غيرها) وتكون ساعاتها الحسابات 


في يعض أنواع العلاج النفسي العميق بنتفق مع المريض شوية 
اتفاقات.. منها إنه فيه احتمال أثناء أو بعد العلاج إنه يكتشف 
إن كل الاختيارات اللي اختارها في حياته (شغله. زواجه. مكان 
معيشته. طبيعة علاقاته....) كانت اختيارات مبنية على أساسات 
هشة غير صحيحة نفسيًا.. وإنه وارد جدًا إنه بعد ما يكتشف 
ده يقرر يعمل تغييرات جذرية في حياته في كل النواحي دي.. 
لأنه ساعتها هايكون إنسان جديد. ليه رؤية مختلفة. ومن حقه 
اختبارات جديدة.. وده أحيانا بيحصل فعلاً.. 


للمزيد من ا والكتب الحصرية 





تغيير المهنة (الكاريير شيفت) مش دايا دلع وفراغ وضياع.. 
مش دايا فشل ولا تعويض فشل ولا نهايته فشل.. 


مش بالضرورة عدم فهم أو سوء تقدير.. 


ممكن يكون وراه حد سحاول يكتشف نفسه من أول وجد يدك.. 
حد بيحاول يخرج بره الصندوق.. 


حد بيحاول يخرج عن النص.. 


حد قرر يعمل اللي بيحبه.. 
مهما كان التمن.. 





١" 

انضموا لجروب ساحر الكتب /ططهغ ه1911 ندم 7ه5/ وحن ور زر ١‏ 

ولا افعو مره مرج 

ذكتور 

طيب اقلح..! 

أقلح إيه بالظبط؟ 

-.. بع و شيف 

إزاي يعني؟ 
ل 4ك 5 لت وا تمعات اك السسسم لك 
حصل 0 الطب.. أو إنك ١‏ ف في إجازة 
نعي شقنو عب ووو 70 


- وحضرتك؟ 
1 طاله في كيه آداب 
- طيب اقلع..! 
تصورإنك فجأة لقيت 
كليات الآداب 21 الكلية قفلت أو لغوا الدرا 
20 راسة في 


تيجي تجرب | 
اختفت أ بجاو 1 آ 
وأإشّك تخلينت ع تيجي تتخيل معايا إن" 
يت عنها؟ ياإن وظيفتك 
فتك ايه اللي هاوقي: 
إيه الطبقة اللي تحتها؟ 





5 للمز يبل ٠‏ 
لصيو تو 0 من الروايات والكتب | 
16 ب ساحر الكت ب الحصرية 
او زبارة موقعنا لكتب /52.7©1:.1110601/ يز اج 
الا له 0 


عيلتك؟ 


آه.. هي عيلتك.. 
مراتك وأولادك.. 
أو أبوك وأمك وإخواتك.. 


طيب تصور بقى إنهم فجأة اختفوا هما كمان.. صحيت من 
النوم ما لقيتهومش.. سافروا.. هاجروا.. ما بقوش موجودين 
معاك ولا حواليك! إيه اللي هايتبقى؟ إيه الطبقة اللي تحتهم؟ 
أصحابك.. جيرانك.. زملاء الشغل.. 


طيب دول كمان اختفوا وما بقوش موجودين.. فاضل إيه تاني؟ 


5 أحمد.. حسن.. نادين.. مها.. أي اسم؟ 

- بس ده مش إنت.. ده اسمك.. مسش بيعبر عن أي 
حاجحة نتعنيى.. 

- أنا دكتور.. مهنذد س .. مدرس.. طالب.. 


١ /ا‎ ٠ 
للمزيد من الروايات والكتب الحصرية‎ 

ماإحنااتفقناإن دول مش موجودين خلاص.. وبعدين 
دي مجرد وظيفة.. دي مش إنت.. دي وظيفتك.. 

أنا طويل وعريض وأبيضاني شوية.. 

هاباشاده شكلك.. ده مش إنت خالص.. 

د أناابن فلان.وعلان وترتان.. 

> ماهو برضه دول خلاص.. بح.. حتنى لو لسسه 
موجودين.. دول مش إنت برضه.. 

د آثاء. اتات مش عارقيى 

طيب خد نفسك بالراحة كده.. واقرا اللى جاي بهدوء.. 


هو إبه اللى بيعرفنا؟ إيه اللى بيحدد وجودنا ويوصقه ويديله 
معنى؟ إيه اللي بيقول أنا مين وإنت مين؟ 


ما أعتقدش إن فيه إجابة واحدة واضحة وقاطعة للسؤال ده.. 


اللي بنؤثره في غيرنا.. في البصمة اللي بنتركها ورانا في الأماكن 
والأزمنة.. 


أنا ممكن أحس نفسي في كلماتٍ اللي بتوصلك دلوقت.. الكلمات 
اللي بتحركك وتحررك وتخليك تشوف حاجات جديدة ما كنتش 
شايفها قبل كده.. ١‏ 


إنت ممكن تحس بوجودك في عيون صاحبك اللي بيفرح أول ما 
بيشوفك.. لأنك بالنسبة له مصدر بهجة وسعادة.. 


للمزيد من ا والكتب الحصرية 





ممكن تلاقي نفسك في نظرة الرضا اللي بينظرهالك تلميذك أو 
ابنك لما تعلمه حاجة جديدة ويبدأً يمارسها ويعرف قيمتها.. 


مراتك لماتمد إيدك وتساعدها في البيست.. 


كل ده أعمق بكتير من مجر الوظيفة والدراسة والأهل 
والأضحصاب.. ده أثرك للب .م وفيهيم كلهم.. وهو ذه- قي رأبي 
الحالي- اللي بيعرفك ويوصفك ويرسم أهم ملامح وجودك.. 
ويخلي ليه معنى واتجاه وهدف.. 


فيه حد أثره بيكون كتاب.. 
فيه حد أثره بيكؤن مقطوعة موسيقية أو عمل فني.. 


وفيه حد بيكون أثره ناس اتعلمت واتغيرت على إيده.. 


إحنا مش بس اسمنا ولا شكلنا ولا شغلنا ولا أهلنا.. 


إحنا كمان الأثر اللي بنسيبه في الناس والأشياء والأماكن.. بعد 
ما نتجرد من كل طبقات وجودنا المؤقتة.. 


إنت بقى.. 


مين ؟ 


بأدفه للمزيد من الروايات والكتب الحصرية 3 


انضموا لجروب ساحر الكتب /10/1011225/58.761:.19112060 / 
او زيارة موقعنا 2.11[2111:11192.2 -2.7©1 5ه " 








للمزيد من الروايات والكتب الحصرية ١‏ 


انضموا لجروب ساحر الكتب /60مع701125/52.761:1011ج /1 

من أحد مشاهد مسلسل (سقوط حر - رمضان :)3١١5‏ 


الطبيب النفسي: إيه اللي كان ممكن يسعدك؟ 

8 والدة المريضة: حاجات عادية.. بيت.. عيال.. زوج.. 

-الطبيب النفسي: طيب مانتي كان عندك بيت وعيال 
وزوج! 2 

والدة المريضة: بس كان عندي حاجة تخليك ما 
تشوفش معاها أي حاجة تانية.. 

اللي هيه إيه؟ 


ن! اللشوشعد 


بعض كتاباتي السابقة كانت بتركز على دور الرسايل اللي بتوصل 
من الآباء والأمهات في تكوين صعوبات وأعراض وأمراض نفسية 
عند أبناءهم. وبالرغم من إن ده مش العامل الوحيد في الإصابة 
بالمرض النفسي (فيه عوامل جينية وبيئية وغيرها كتير). لكنه- 
في رأيي- عامل مهم جدًا.. علشان الرسايل دي بتتحول بعد 
شوية لجزء لا يتجزأ من التكوين النفسي للأبناء.. وبتكون في 
قوتها وتأثيرها أقوى بكتير من الجينات والبيئة والظروف.. 


فق الحقيقة كل ده هو جزء بسيط من الصورة الكبسيرة.. اللي 
هاحاول أوضح دلوقت جزء آخر منها.. 


للمزيد من الروايات والكتب الحصرية 
انضموا لجروب ساحر الكتب /18:11201012 .12 101125/52.7ج /11 ' ١‏ 

المرة دي أنا هاتكلم عن الجانب الآخر من الحكاية.. جانب 
الآباء والأمهات اللي بيوصلوا لأبناء.هم رسايل نفسية مؤذية 
ومشوهة بدرجات مختلفة.. 


للوهلة الأولى بنشوفهم على إنهم ناس قساة جناة.. جنوا على 
أولادهم.. مقدروش يحسوا بيهم ويفهموهم ويحبوهم حب 
حقيقي غير مشروط.. ناس تفننوا في سوء المعاملة والإهانة 
والذل والبعد.. ناس ضارين مؤذيين معندهمش قلب ولا رحمة.. 


لكن.. الرؤية دي عاملة زي اللي شايف مشهد واحد من حكايبة 
طويلة عريضة.. أو بييص في صورة ثابتة ليها بعدين اتنين فقط.. 
رغم إن فيه تفاصيل كتير للحكاية.. وأبعاد أكتر للصورة.. 


باقي الحكاية موجود فيما يُسمى علمبًا بأسم عتدعع 0 دعق طدهعنداء5 
ع1 أو الآم المسييد للقصام لدى أبناءهاء واللى بتمثلها الأم 
اللى فى المشهد السابق.. 

الأم دي عندها إحساس رهيب بالخوف.. رعب مالهوش حدود.. 
فقدان عميق لأي درجة من درجات الإحساس بالأمان.. ده 
ممكن يكون نتيجة ضغوط حياتية صعبة اتعرضت ليهاً.. أو فقد 
لحد غالي جذاء أو تربية قاسية هي شخصيًا عاشتها.. أو حاجات 
تاني.. أو كل دول مع بعض.. 


الأم دي بتفضل تقاوم وتقاوم لغاية ما توصل للحظة معينة ما 
تقدرش تعافر فيها أكتر من كده. بتكون استنفدت كل طاقتهاء 
واستخدمت كل أسلحتهاء ونفّسها فعلا اتقطع.. فتضطر إنها تاخد 
قرار صعب جذًا هاتعيش بيه حياتها اللي جاية كلها.. قرار هو 
الأصعب والأقسى على الإطلاق.. قرار إنها تدفن نفسها.. 


١/5 
للمزيد من الروايات والكتب الحصرية‎ 





م 


القرار اللي بتاخده الأم هنا هو قرار معقد جدًاء تقدر تقول إنه 
تلات قرارات في بعض.. أو قرار ليه تلات مستويات أو وجوه: 


بتقرر أولاً إنها تدفن أنوثتها الفطرية الحقيقية اللي اتولدت 
وعاشت بيها (شوية). وتتحول (نفسيًا) لراجل خشن صلب قوى 
تحاول تحمى بيه نفسها وأولادهاء. راجل يقدر يعمل كل حاجة, 
ويعرف يعمل كل حاجة., راجل راجل يعني.. وطبعًا ساعات 
بتقرر تطلع أنثشى مزيفة مبهرجة مائعة., تنتقم بيها من كل 
الرجالة. 


بتقرر كمان إنها تلعب دور المنقذ للأولاد. وده دور حيات درامي 
شكله من بره لطيف جداء بتكون فيه الحارس الهمام: والناصح 
الأمين. وحامي الحمى للأولاد الضعاف من كل شيء وأي شيء.. 
وفي الحقيقة هي مش لازم تحرم أبناءها من الحب والحنان 
ولا حاجة.ء بالعكس. الأخطر إنها تديهم الحب والحنان بزيادة 
للدرجة اللي تخليهم ما يقدروش يستغنوا عنها. 


وتقرر بقى أخير إنها تبلع أولادها.. أيون.. تبلعهم.. ما تتخضش 
من التعبير.. تبلعهم بمعنى إنها تحاوطهم من كل ناحية. وتمنع 
عنهم الميه والهواء. تخلي نفسها هبي المصدر الوحيد للحسب 
والحنان والعطاء والأمان والفلوس وكل حاجة. تخليهم محتاجينها 
طول الوقتء ومعتمدين عليها في كل حاجة بدون حدود.. 
البعد خم عن كل الناس (وساعات عن أبوهم نفسه).. وتعمل 
كده بمنتهى البراعة علشان دي الحاجة الوحيدة اللي ممكن 
تحس من خلالها بالأمان (الزائف طبعًا).. 


للمزيد من الروايات والكتب الحصرية 
انضموا لجروب ساحر الكتب /05/52.7©1::10112060تا0تجع /10 /" 





او زيارة موقعنا العامة ده 7 'يو د ذ 99222 


الحاجة الأكتر والأخطر واللي ممكن تصيب الأولاد بالفصام 
في بعض الأحوال (من هنا جه الاسم العلمي للنوع ده من 
الأمهات). هو إن الأم دي دايا بتوصل لأولادها رسالتين عكس 
بعض في نفس الوقت.. يعني تقول لابنها (ياللا شد حيلك 
علشان تنجح).ء بس من جواها وبتصرفاتها بتوصله: (إوعى تنجح 
لحسن تتخلى عني). وتقول لبنتها: (إنتي كبرت واحلويتي وبقيتي 
على وش جواز). بس من تحت لتحت بتقولها: (إوعى تتجوزي 
وتسيبيني).. الأم هنا مرعوبة من الوحدة. خايفة من إحساسها 
الرهيب بعدم الأمان. هاتتجنن فعلا لو بقت لوحدها.. الأم هنا 
بجد.. أغلب من الغلب.. 


4 


د أناهمالحقتش أعيش يا دكتورء أنا ما فرحتش بحاجة. 
ما فرحتش بنفسي وأنا بنت لسه متجوزة. ولا فرحت 
بنفسي وأنا أم.. أنا ما عشتش.. أنا ضيّعت عمري كله 
علشان بناتي يطلعوا كويسين.. ودي آخرتها.. 


مشكلة القرارات ال مركبة اللي بتاخدها الأم دي (وساعات الأب بس 
بتفاصيل مختلفة). هي إنها أولاً بتحرمها من أنوثتها الحقيقية 
اللى كلها طيبة وفرحة وحياة وحنان وحب ورحمة. وثانيا.. بعد 
شوية هايتحول دور المنقذ اللي بدأت بيه. لدور الضحية اللي 
بتضحي بكل حاجة في حياتها وسنينها وعمرها علشان غيرها.. 


نا للمزيد من الروايات والكتب الحصرية 


انضموا لجروب ساحر الكتب /0501ع01105/58.761:1911 نجع /0 /) 

وده دور بانس ويائس وبيخلي صاحبه طول الوقت مستمتع 
بتعذيب نفسه وذلها وهوانها وحرمانها من كل حقوقها الإنسانية 
باسم التضحية في سبيل حد تاني (ومجتمعات زي مجتمعنا 
بتشجع وتسقف جذا للدور ده).. 


وبعد شوية كمان هايكمل السيناريو يإنها تكون هي (الجاني) 
على أولادهاء اللي هاتكتشف في آخر المشوار إنها حرمت نفسها 
من الحياة بسيبهم. وضيّعت نفسها علشانهم.. وتبدأ تخليهم 
يدفعوا تمن ده من وقتهم وجهدهم وتفكيرهم وأعصابهم. 
ونفسيتهم. وتبدأ تحسسهم بالذنب كل لحظة بكلمات زي 
(أنا ضيّعت عمري ودفنت نفسي بالحيا علشانكم) و(أنا ما 
عيشتش علشان إنتوا تعيشوا) و(أنا ما خدتش من دنيتي حاجة 
بسببكم).. وما تستغربش لما أقولك إن جسمها ساعات بيكون 
طرف في اللعبة ويجيلها ضغط وسكر وجلطات ونزيف وأورام, 
وده يخلي أولادها يدفعوا التمن أضعاف أضعاف بجد.. 


كام واحد مننا سمع الكلام ده (ببعض التنويعات طبعًا)؟ كام 
واحد شاف السيناريو ده بيتكرر قدامه؟ طيب كام واحدة أو 
واحد عاشه بنفسه؟ 


ما فيش داعي للإجابة.. 
طبعًا مش النوعية دي من الأمهات هي بس اللي بتساعد في 


وجود أمراض نفسية عند أولادهاء فيه أنواع كتير من الأمهات 
والآباء غيرها بيعملوا كده برضه.. بس دي أعقدهم وأخطرهم.. 


للمزيد من الروايات والكتب الحصرية 23051 

رع( 


فيه نوع من العلاج النفسي اسمه العلاج النفسي الدينامي 
(ص122) 257:0 عأدمدم 122 .. بيحاول امعالج يشوف فيه مع 
مريضه إيه الرسايل اللي وصلته في طفولته وإزاي أثرت فيه لغاية 
النهاردة, وإزاي علاقته بأبوه وأمه منعكسة عليه في علاقته بنفسه 
وبالآخرين وساعات بربنا (في ثقافتنا طبعًا).. في المراحل الأولى من 
العلاج بيشوف المريض قد إيه هو اتعرض لتشويه وأذى وضرر 
وإتلاف نفسي ومعنوي من والديهء وبيشوف قد إيه أرضه كانت 
مستباحة علشان بس يتحب أو يتقبل أو يُهتم بيه. وإنه حتى 
ما كان ده بيحصلء كان بيحصل بشروط وقيود وتمن غالي كان 
لازم يدفعه.. 


االمريض بيشوف ده. بيتفجر جواه طاقة هائلة من الغضب 
والعنف وساعات الانتقامء وبيقوم أحيانا بالتعبير عن ده بأشكال 
وأساليب مختلفة.. وبيكون مهم جذدًا وقتها إننا - كأطباء 
وكمعالجين- نقبلها ونحتويها.. 


لكن.. بعد شوية. بيكتشف المريض المفاجأة المذهلة.. اللي 
بتقلب موازينه رأسَا على عقب.. 


بيكتشف إن أبوه وأمه في الحقيقة أغلب منه بمراحلء. وإنهم هما 
شخصيًا اتعرضوا لتشويه وأذى وضرر نقفسي بيكون ساعات أقوى 
وأشد من اللي اتعرض ليه المريض نفسه منهم.. وبيكتشف إلهم 
قبل ما يؤذوه. كانوا ضحية للأذىء وقبل ما يقسوا عليه. كالوا 
ضحية للقسوة. وقبل ما يظلموهء هما نفسهم اتظلموا كتير.. 


م١‏ للمزيد من الروايات والكتب الحصرية 

كان هو الحاجة الوحيدة اللي شافوهاء والحاجة الوحيدة اللي 
يعرفوهاء والحاجة الوحيدة اللي اتربوا عليها واتعلموها.. 
بيكتشف أنهم بؤساء. وغلابة. ومظلومن.. وإنهم كانوا لفتراتث 


وه 


طويلة جذدا خاضعين لظروف أقسى.ء ورسايل نفسية أعنف.. 


بيكتشف المريض شوية شوية إن اللى عمله معاه أبوه وأمه 


مش بس كده.. ده بيكتشف كمان إنه ساعات بيكون مجرد 
حلقة صغيرة في سلسلة طويلة من الأجيال المتعاقبة اللي بتورث 
لأولادها وأحفادها العقد والصدمات النفسسية والسيناريوهات 
البائسة (فيه نظرية كاملة في الأمراض النفسية اسمها توريث 
الصدمات عبر الأجسال).. ظ 


بيكتشف. وبنكتشف معاه. إن فيه وجه تاني للعملة. وبعد 


© عو 


ثالث ورابع للصورة. وحكاية طويلة ورا المشهد.. 


وعنفوانه ورغبته الطفولية قِ الانتقام, ومابين إنه يشوف 
الصورة الكاملة. ويعذر. ويسامح. ويرحهم. ويكير.. 

وساعتها بيشوف بمالا يدع مجالاً للشكء إنه إذا كان أبوه وأمه 
وصلوله زمان رسايل نفسسية مؤذية. وهو صدقها مضطرًا.. فهما 
كمان وصلتهم رسايل مؤذية. وصدقوها مضطرين.. ٠‏ 

بيشوف كمان إنه هو دلوقت الشخص الوحيد المسئول عن 
الاختيار ما بين الاستمرار في تصديق الرسايل ديء أو اتخاذ قرار 
علاجي وجودي ما لهوش بديل.. وهو إنه يتغير.. ويخف.. 


أيون.. ا مريض النفسي يقدر يقرر إنه يخف.. 


للمزيد من الروايات والكتب الحصرية 

مما > ليا ٠‏ دهم 5 م ا إسعيا 
3 امه سسا . وممسطلاة جحداء لقنا بكسن قي وقتها.. 


لو كان ده وقتها بالنسبة ليك.. 

لو كنت شايفة إن ده وقتها بالنسبة ليي.. 

تيجي نعذر نفسنا ونعذرهم؟ 

تيجي نسامح نفسنا ونسامحهم؟ 

تيجي نشوف احتياجاتنا الاي اتحرمنا منهاء أو أخدناها بشروط 
ونشوف احتياجاتهم اللي اتحرموا منهاء أو أخدوها برضه بشروط؟ 


تيجى نشوف الصورة الكاملة؟ 
تيجي نكون آخر جيل هايستلم الإرث النفسي التقيل ده؟ 
تيجي ممنع توريثه لأولادنا وأحفادنا؟ 


تبح نتخير؟ 


تيجى نبدأ بنفسنا.. وبدايرتنا الصغيرة؟ 


دحي نصدق إن العصلاج هوالحب.. والترياق هو السماح.. 
والطريق هو الرحمة.. 


8م|ظ للمزيد من الروايات والكتب الحصرية 

بال مناسبة.. فيه نوع تاني من العلاج النفسي اسمه ددء2ء 1ع 102آ 
م1262 أو العلاج بالتسامحء قائم على فكرة إنه إزاي لما 
بنسامح. ده بيخلي جروحنا الداخلية تندمل.. وشروخنا النفسية 
تلتنم.. وطاقتنا تتوجه من الغضب والانتقام اللي ممكن باكلناء 
للحب والحياة اللي ممكن تساعدنا.. 


طبعًا لو ماكانش ده الوقت المناسب بالنسبة لكء أو لو ما 
كنتئش مستعد دلوقت.. أو لو كان اللي حصل أكبر من قدرتك 
على استيعابه والتعامل معاه.. ما فيش أى مشكلة.. وما فيش 
أي داعي للضغط أو الغصب أو الامستتعجال.. لا يكلف الله نفسًا 
إلا وسعها.. وكل شيء بأوان.. 


كفاية دلوقت إنك تحب نفسك وتسامحها وترحمها.. 
علشان برضه مع نفسك.. 

العلاج هو الحب.. 

والترياق هو السماح.. 

والطريق هو الرحمة.. 


للمزيد من الروايات والكتب الحصرية 

للمزيد من الروايات والكتب الحصرية ه84١‏ 


انضموا لجروب ساحر الكتب /060ع101125/52.761:1011ج /1 
او زيارة موقعنا 121111112.3 ©1١31‏ بجع 


كتب الطب بتقول إن المسرض النفسي علشان يحصل عند حد 
بيكون فيه ثلاث حاجات مهمة (علكى الأقل).. الأولى هي 
استعداده الوراتي والجيني. والتانية هي طريقة ترسته ومعاملة 
أهله ليه في طفولته. والتالتة هي تعرضه لظرف نفسي أقوى 
من قدرته على المقاومة والتحمل.. التلات حاجات دول ببؤدوا 
لاختلال كيميائي ببعض مناطق المخ.. وظهور الأعراض النفسية.. 


بس بيحصل كتير إننا نلاقي حد عنده كل ما يؤهله إنه يكون 
مريض نفسي من الدرجة الأولى.. لكنه لم مرض نفسيًا بالرغم 
من كده! 


إيه بقى الحكاية؟ 


في الحقيقة.. الحكاية دي مهمة جدً!.. وأنا كاتب الكلام الجاى ده 
كله علشان اطمنك.. واونسك.. 


أولا.. مهم نعرف إن العوامل اللي بتؤدي لحدوث مرض نفسي 
هي في الحقيقة أكتر من كده بكتير.. عشرات وربمامئات 
العوامل.. لكن اللي نعرفه منها وعنها قليل جدًا.. يا دوب هما 
التلاتة دول وممكن واحد أو اتنين تانيين.. والباقي كله الله أعلم 
بيه.. إحناما نعرفش كل حاجة عن أي حاجة.. العلم لسه 
قدامه كتير أوي.. 


ثانيًا.. مهم كمان نعرف إنه زي ما فيه عوامل تؤدي للمرض 
النفسيء. فيه كمان عوامل بتحمي من المرض النفسي مهما كانت 
الظضروف والضغوط والاستعداد الجيني.. زي مثلاً وجود حد في 
العيلة أو القرايب أو الأصحاب بيقوم بدور صمام الأمان بالنسبة 
للطفل أثناء تربيته.. الخال.. العمة.. الأب في حالة قسوة الأم.. 


للمزيد من الروايات والكتب الحصرية ا 

الأم ف حالة إهمال الأب.. صديق قريب.. جار مخلص.. وهكذا.. 
الحد ده بيقدم للطفل (غالبًا من غير ما يقصد ولا يعرف) معظم . 
اللي هو محتاجه وما كانش لاقيه من مصادره الطبيعية.. 


كمان مدة وقوة وتكرار الرسايل المرضية اللي بتوصل للطفل 
ممكن تحدد هايكون مريض نفسي واللا لأ.. يعني اللي بيتبتهدل 
كل يوم ويتشتم ويضربء غير اللي بيتقاله كلمتين كل أسبوع.. 
واللي بتتعرض لاعتداء جسدي بشكل قاسي ومتكرر غير اللي 
اتعرضت للتحرش مرة واحدة وأخدت حقها.. وهكذا.. 

ده غير إن بعض الأطفال حساسين أكتر من غيرهم.. يعني فيه 
طفل تفرق معاه كلمة أو نظرة.. وطفل تاني ما تفرقش معاه 
كل حاجة بنفس الدرجة.. 

وطبعغعا مستوى ذكاء الطفل وقدرته على الاستيعاب والتحليل 
ولو الطفل ده مبدع بأي شكل في حاجات زي الرسم أو الكتابة 
أو التصوير أو غيرهاء فده كمان ممكن ياخده بعيد شوية عن 
واقعه الضاغط اللمموؤم.. 


وحاجات تانية كتير جذا.. الملوضوع معقد ومتشابك لأقصى 


درحصضهة.. 


دنفنا للمزيد من الروايات والكتب الحصرية 





فيه عامل مهم جسد!!||!١||(١اا|اااا‏ ويفرق كتير جد!!|!|١ا‏ جا !| ااا 
في عدم حدوث المرض النفسي حتى لو اجتمعت كل العوامل 
المؤدية ليه. أو في حدوثه حتى لو اجتمعت كل العوامل الاي 
تحمي ضك©6.. 

والكلام ده موجّه ليك.. ليك إنت شخصيًا.. علشان ببساطة ما 
فيش أي حد مننا ما فيش في جيناته اللي تمتد لأجيال وأجيال 
للوراء درجة ولو بسيطة من الاستعداد للمرض النفسي.. وما 
فيش أي خد مننا ما اتعرضش لشكل من أشكال المعاملة غير 
الصحبة ولو بنظرة أو بكلمة من الأب أو الأم.. ومافيش كمان أي 
بني آدم ما اتعرضش لظرف قاسي أو صعب أو مؤم في حياته.. 


إشمعنا بقى حد يحصله مرض نفسي ومرض لأ.. ليه يبقى اتنين 
إخوات توأم عندهم نفس الجينات واتربوا بنفس طريقة التربية 
واتعرضوا لظروف حياتية متشابهة جذا.. ونلاقي واحد فيهم 
يصاب بصعوبات أو أعراض أو أمراض نفسية والتاني لأ!! 


علشان فيه حاجة اسمها ر(القرار).. والوش التانيٍ بتاعه اسمه 
(المقاومة /الصمود) ع©2ع16[ء5ع11.. ودى بقى الحاجة الوحيدة اللي 
تفدر تقاوم الجينات والتربية والظروف.. أو تنصاع ليهم.. 


وهنا السؤال الصعب والمحخير واللي ازعمل فيه كمية هائلة 
من النظريات والأبحاث والكتب واللمناظ رات العلميية والإنسانية 
والفلسفية على مدى عشرات السنين: 


هو ممكن المرض النفسي بيجي بقرار؟ 


للمزيد من الروايات والكتب الحصرية ا 

أقدر أقولك من خلال كل خبريء ودراستي جوه وبرّه مصرء. 
وقراءاتي وابحاني وابحاث غيري: أيون.. 


كتير جدًا من مدارس ونظريات تكوين الأمراض النفسية بتقول 
إن امرض النفسي ممكن بيجي بقرار.. والقرار ده ممكن يكون 
على مراحل.. وده طبعًا لا ينفي أهمية العوامل الأخرى.. ولا 
يعني التعميم على الأمراض النفسية اللي سببها (وليس نتيجتها) 
اضطراب عضوي في ال مخ أو باقي أجهزة الجسم. 


قرار إزاي يعني؟ 


الطفل اللي بيقعد كذا سنة يستقبل رسايل نفسية مؤذية 
ومشوهة. بييجي عند سن معين (الأبحاث بتقول من خمسس 
إلى لا سنين) ويقرر (ساعات بشكل واعي وساعات بشكل غير 
واعي). إنه ما يكونش نفسه تاني. ويكون زي ما أهله والاي 
حواليه عاوزين.. يعني يقرر- مضطرا- إنه يدفن نفسه الحقيقية 
اللي اتولد بيهاء ويطلّع ما نسميه بالنفس المزيفة علشان يعفي 
نفسه من الأذى ويعرف يعيش.. وبيكون بكده وضع حجر 
الأساس في بنيان المرض النفسي الضخم اللي هايتبني جواه يوم 
ورا يوم.. معذور طيعًا.. بس ده اللي حصل.. 


ساعات القرار ده يفضل متخزن جواه سنين طويلة. وفي الوقت 
ال مناسب وتحت الظروف الواتية وبالتضامن مسع الاسستعداد 
الجيني وغيره. يقرر تاني بوعي أوبدون وعي) الاستسلام للواقع, 
والتسليم للضغوط. والانحناء النفسي أمام الأحداث. وساعتها 
يظهر المرض النفسي في أوضح صوره.. 


ورا للمزيد من الروايات والكتب الحصرية 


انضموا لجروب ساحر الكتب /60مع011225/52.76©1:.1911نتع /دا1 ,. 

اللي يقرر بسبقى انطواني.. والاي يقرر ببقى اعتمادي.. والاي 
تقرر تبقى هيستيرية. واللي تقرر تكره جسمهاء والاي يقرر 
يكره نفس2.4 واللي يقرر لجسل .. وهكذا.. 


إحنا في لحظة انطلاق شرارة المرض النفسي بيكون قذامنا الاختيار.. 


اللي عذى منكم باللحظة دي هايفتكرها كويس.. اللحظة اللي 
بيكون قذّامي فيها قرار من اتنين.. إما المقاومة. وإما الاستسلام 
للأفكار وللوساوس.. إما التحملء وإما الاستسهال والدخول 
في كهف الاكتئاب المظلم.. إما التعامل مع الناس مهما كان 
ده صعبء أو الغاؤهم واختلاق صور وأصوات وأشكال وناس 
وهملاوس وضلالات.. إما الحباة. وإماالموت.. 


طبعا بعض مدارس الطب النفسي بتعترض على الكلام ده. 
وبتشوف إن ال مرض النفسي هو مجرد (لخبطة في الكيميا بتاعة 
الهخ). لكن أنا شايف إن النظرة دي (اللي بأحترمها وبأحترم 
روادها) هي نظرة قاصرة ومختزلة لكل إمكانياتنا الإنسانية 
الهائلة.. ولتكريم ربنا لينا بمنحنا الحرية.. والاختيار.. والقرار.. 


يعني إيه كل الكلام ده؟ 


أنا رأيي إن الكلام ده بيفتح باب الأمل والحياة والنور.. علشان 
ما نصدق إن المرض النفسي ممكن يبدأ بقرار.. فيبقى نصدذّق 
برضه إن مقاومة امرض النفسي والعلاج منه برضه بتحتصل 


هد 


بقرار.. 


للمزيد من الروايات والكتب الحصرية 

يعني حضرتك مهما كان عندك من جينات. ومهما اتربيت تربية 
قاسية. ومهما اتعرضت لظروف صعبة. تقدر ما تبقاش مريض 
نفسي.. لو عند اللحظة الصعبة الفاصلة.. لحظة الاختيار بين 
الاستسلام أو المقاومة. وبين الحياة النفسية أوالموت النفسي.. 
تقرر إنك تختار تقاوم. وتحيا.. 


يعني كمان إنك إنت أو أي حدّ عنده أي صعوبات أو أعراض 
أو أمراض نفسية: تقدر بقدرتك وإمكاناتك الشخصية اللي ربنا 
منحها ليك وبوجود علاقة واحدة طيبة (على الأقل) في حياتك 
تونسك وتساعدك. تقدر تقاوم وتتحدى حيناتسك وترسيتك 
وظروفك وأعراضك.. وتتغخير.. أو تخف.. آه.. تخف.. 


ده مش كلام في الهوا.. أنا شوفت الكلام ده بعنيا عشرات المرات 
على مدى كل سنين خبرتي المهنية.. وكلنا نعرف إن فيه حاجة 
اسمها التعبير الجيني 1:0156581012 22©26).. يعني أي جينات 
بتاعة أي حاجة عندك. زي ما هي ممكن تنشط وتشتغل.. 
ممكن كمان تكمسن وتتعطل.. بناء على حاجات كتير.. منها 
قراراتك النفسية والحياتية الواعية وغير الواعية. 


إحنا ربنا حط فينا بؤرة نور من يوم ولادتنا لغاية ما نموت.. 
سميها الفطرة.. سميها النفس الحقيقية. سميها قبس من روح 
الله.. سميها زي ما تسميها.. النور ده مش بينطفي أبدًا مهما 
اتعرض لرياح وأعاصير وزلازل نفسية مهما كانت عنيفة.. ممكن 
يخفت شوية. ممكن يتوهج شوية.. لكنه مش بينطفي أبذًا.. 
ولا حتى بالموت.. 


5 للمزيد من الروايات والكتب الحصرية‎ ١4 

إحنا جوانا قدرة هائلة على المقاومة.. ودوافع إنسانية فطرية 
جبارة على التغيير.. وقوة جذب رهيبة نحو الحياة.. 

في مرة واحد زميلي أول ما سمع قد إيه ممكن التربية تؤذي 
الأطفالء. راح سال أستاذي العظيم د. رفعهت محفوظ وهو 
مخضوض جدًا وقال له: طيب والاي ممكن يكون وصل لأولادنا 
غصب عنناء والأذى الاي ممكن يكونوا اتأذوه وإحنا مش واخدبين 
بالنا؟ ده كل واحد فينا ممكن يكون عمل بلاوي في أولاده.. دد 
إحنا ممكن نكون شوهناهم بكلمة أو نظرة أو رد فعل!! 

رد عليه دكتور رفعت بكل ثقة: 

ما تخافش.. فطرة ربنا مش بتتشوه بسهولة.. البني أآدمين مش 
زجاج بيتكسر مع أول خبطة.. الأطفال أقوى مما نتصور بكتير.. 


كلنا أخدنا نفسنا.. وقولنا: الحمد لله.. 


حط بقى الكلمتين دول حلقة في ودانك قبل ما تقوم.. 
إنتث تقدر تتغير.. 

إنت تقدر ما تبقاش مريض نفسي.. 

وحتى لو مريض.. إنت تقدر تخف 


إنت تقدر تقاوم جيناتك وتربيتك وظروفك.. 
تقدر تتحكم في تعبيرك الجيني.. 
للمزيد من الروايات والكتب الحصرية الح 


انضموا لجروب ساحر الكتب /050ع210/27:011225/52.761:.1811 / 

لو كان جهاد النفس لبه أشكال ومستويات.. 
فده شكل من أشكال جهاد النفس.. 
وأقدر أسميه بكل ثقة: (جهاد الجينات).. 


مطلوب بس إنت تصدق ده.. 
وتنوي.. 


جهو #* 


وتقرر.. 

وتختار ١‏ هة لحضشقة.. 
والنور.. 

والحياة.. 


ياللا بقى بصوت عالي جدا.. 
انق جم آخر الدنما.. 
قول وأنا هاردد معاك: 


أنا اخترت الحقيقة.. 
أنا اخترث النور.. 
أنا اخترت الحياة.. 


غ68 ١‏ للمزيد من الروايات والكتب الحصرية 


انضموا لجروب ساحر الكتب /0601ع701125/52.761:19811ع /دا2 
او زيارة موقعنا 12.1 11نا تاعا1.ة 1 7 ".وك 








6 
للمزيد من الروايات والكتب الحصرية 5 


انضموا لجروب ساحر الكتب /060ع101125/52.761:1011ج /1 
او زيارة موقعنا 1111112 1211© #'ج ع 


هانستعرض في الجزء ده من الكتاب ٠٠١‏ علاقة خطرة.. كل واحدة 
منهم لها ملامح ومواصفات وتفاصيل.. 


لو ما أخدتش بالك.. كل علاقة فيهم ممكن تكون مؤذية جدًا.. 
غيرك.. 


وبترسم بإيدك طريق سوي وممهد.. وخالي- إلى حد كبير- من أي 
ألغام نفسية أو عاطفية.. 


هانعرف مع بعض يعني إيه علاقة.. وأي جزء منك هواللي 
بتعمل بيه علاقاتك معاللىي حواليك.. وإيه ملامح بعض 
العلاقات في حياتنا وإيه تأثيرها علينا وعلى غيرنا.. 


وهانتكلم عن العلاقة مع حد انطواني أو حد نرجسي أو موسوس 
أو شكاك.. 


أو شخص مستغل أو حد مدمن.. 
هانستعرض علاقة التقديس وعلاقة التقمص وعلاقة التقمسص 
الإسقاطي.. 


وإيه صسى علاقة تحقيق النبوءة.. 

نفس البني ادم وإزاي بتعمل علاقة مع دورك قِ ا مجتمعء وإزاي 
بتكون في علاقة مع حدّ عايش دور الضحية أو دور الجاني أو دور 
المنقذ.. 

هاتشوف خطورة العلاقة مع مجموعة. وهاتعرف إيه هي 
العلاقة اللي تحير وإيه العلاقة الاي تجنن وإيه العلاقة اللي ما 
هانكتشف مع بعض هل الزواج أصلا علاقة.. وهانتكلم بشكل 
علمي-نفسي عن العلاقة الجنسية.. 

وف الآخر هانوضح إيه همي العلاقة الصحية الطيبة.. اللي تغير. 
وتصلح. وتعالج.. 

بعض العلاقات دي أنا وصفتها في كتاباتٍ السابقة.. بس حبيت 
أسجّلهم هنا تاني بشكل مُجِمَّعء لأهميتهم الشديدة.. وعلشسان 
يكون الفصل ده من الكتاب بالنسبة لك زى المرجع اللى ترجعله 
فى أى وقت تحس فيه إنك محتاجله.. 


للتوضيح: بعض العلاقات والأمثلة مكتوب بصيغة المذكرء وبعضها 
مكتوب بصيغة المؤنث.. دى فقط أمثلة توضيحية. ومش معناها 

دي علاقة مستهلكة ومستنزفة على كل المستويات.. 


الاسم مشتق من نارسيساس» وو كان شاب إغريقي وسيم 
وجميل 8 وكان عاجبه جماله أوي لدرجة إنه كان ببحتقر 
باقي الناس. لأنهم مش على نفس الدرجة من الوسامة والجمال.. 


حذ من أهل بلده وداه النهر وخلاه يشوف جمال وشه على 
سطح المياه.. نارسيساس انبهر وفضل يتأمل جماله لفترة طويلة 
جندا. لقابة من متو من نهعم المويص_ لتفيسة. 


في العلاقة ديء هاتلاقي نفسك مع حد بيحب نفسه جد! !!!| |!ااالاء 
هو مش عيب طبعا إن الواحد يحب نفسه.. بس ده بيحب 
نفسه وبس.. بيعبد نفسه ويقدّسها لأقصى حذء وشايف إنها 
أهم حاجة في الدنيا.. وإن هو ليه الأولوية على أي حد وأي 
حاجة مهما كانت.. 


هاتلاقي نفسك في علاقة مع حد بيتكلم عن نفسه كتير أوي.. 
شايف إن كل حاجة بيعملها مهمة.. كل خطوة بيخطيها ليها 


مستعد يرمي أي حد وراه» مستعد يدوس على أقرب وأحب 
الناس ليهء. علشان يطلع سلمة واحدة لفوقء أو خطوة واحدة 
لعدام.. 

يقاطعك في الكلام علشان هو يتكلم وإنت تسمع. ما يلتزميش 
بأي قواعد أو مواعيد أو أعراف أو قوانين.. لأنه شايف نفسه 
أكبر منها وإنها ما ينفعش تتطبق عليه.. 

ما يراعيش مشاعرك ولا أحاسيسك.. في نفس الوقت اللي يطلب 
منك تراعي ملساعرة وأحاسيسه.. 


طول الوقت شايف نفسه أحسنء وعايز ببقى (الأحسن) 
و(الأفضل) في كل حاجة.. طول الوقت.. 


أناني ومغرور ومنفوخ زي بالونة الهوا.. 


بيتباهمى كتير بكلامه ومظهره وطريقته ودماغه وقدراته.. 
وعاوزك وعاوز الناس تشوفه دايمًا فوق النشر.. 

عاوز العالم يدور حواليه. ومستني منك ومن كل الناس التقدير 
والاحترام والإعجاب.. بمبرر وبدون مبرر.. 

عنده قدرة فظيعة على الإقناع.. ممكن يحسسك إنك أميرة 
الأميرات وساحرة الساحرات.. وأول ما يوصل لغرضه. تبقى عنده 
أقل واحدة في الدنياء ويرميي تحت رجليه.. 

لو قولتيله (لأ) تبقى مصيبة. ولو ما شوفتيش اللي هو شايفه.. 


لوانتقدتيه يتضايق ويكتئب بسرعة. وممكن يغضب ويهوج 


ويكسرء لمجرد إنك ناك لدي في كلام»4.. 
ري للمزيد من الروايات والكتب الحصرية 





ممكن يستخدمك ويستخدم أي حد وأي حاجة علشان يوصل 
للي هو عاوزه.. 


لو لقيتي نفسك في علاقة مع شخص بالشكل ذه.. 
خدى ديلك في سنانك.. 


واجري.. 

ب 
العلاقفة مع شتخص اعتمادي 


نة6 بقى حد هايخلص عليك.. 


الشخص الاعتمادي- من اسمه كده- هايفضل طول الوقست 
معتمد عليك.. عاوزك تكون جنبه على طول.. وما تسسهوش 
لوحده أبذا.. 


هايفضل دايما يطلب منك المشورة والنصيحة, وحتى أخد 
القرارات مكانه. علشان ما يحملش نفسه مسئولية أي حاجة 
هايسألك يلبس إيه. وياكل إيه. ويسهر فين النهاردة.ء وساعات 
يعيش فين ويشتغل إيه.. هايسألك بطرق كتير وأشكال مختلفة, 
من أول السؤال الصريح. لغاية السؤال المتداري في هيئة طلب 
أو نصحة أو مشورة.. 

سليي جِذدًا.. خوّاف لأقصى درجة.. ويخاف جذا يعترض أو بقول 
(لآ).. 

يدور على اللي يشجعه ويلزق فيه. ممكن يوافق على حاجة 


مشكته الكبيرة هو إنه بيخاف يبقى لوحده ويعتمد على 
نفسة. لأنه حاسس دامما إنه ضعيف» وقلميل الحصيلة.. 


؟ .> 





للمزيد من الروايات والكتب الحصرية ' 
انضموا لجروب ساحر الكتب /50ه82761:.18112/صمناه ندع اكير 
او زيارة موقعنا 02 >2 . 121111112 3.1 1 © 2:7 5ك 


علشان كده مستعد يدفع أي تمن في مقابل رضا اللي معاه 
واستمرار علاقته ببيه.. 


الشخص اللي زي ذه هايتعبك وهايستنزف طاقتك وفكرك 
ومجهودك ومشاعرك.. هايكون عامل في علاقته معاك زي الطفل 
الصغير.. دايا طلباته واحتياجات,. وكأنه مش بيشيع.. 


هايخليك تفكر مكانه. وتحس بداله. ويا سلام لو تعيش بالنيابة 
عند . . 


إوعى نفسك تنقح عليك وتعجبك الحكاية وتتصور بقى إنك 
إنت حلال العقد وقاهر ال مشاكل وعبقري عصرك وزمانك, وتروح 
واقع في دور المنقذ للشخص ده.. علشان دي علاقة مرهقة مهلكة 
هاتدي فيها وبس.. من غير ما تاخد.. أي حاجة.. 

في العلاقة دي فيه حد بيقدسك.. بيعبدك.. بيتعامل معاك على 


الحكاية دي بتحصل كتير في علاقات الحب.. خاصة في أولها.. وفي 
علاقات تانية غيرها.. 


طبععا إنت نفسك ممكن تعمل الحكاية دي مع حد تالي.. يعني 
تشوف واحد أو واحدة على إنها ما فيهاش غلطة.. ملاك نازل 
من السما.. وباقي الكلام اللي إنت عارفه 2©.. 


مشكلة العلاقة دي هي إنها بتعميك عن الجوانب التانية من 
الشخص اللي إننست بتتعامل معاه.. وتخليك عايش في خيال 
ووهم.. تفوق منه على قلم محترم.. 

لو العلاقة دي اتعملت معاك.. بيكون فيه مشكلة تانية. وهي 
إن اللي بيقدسك ده هايحاول يعتمد عليك. ويخليك مصدر دائم 
للأمان والحنية والعطاء والمعرفة.. يبقى زي الطفل اللي بيدور 
على الرضعة كل شوية.. 


فيه مشكلة أكبر.. وهي إن اللي بيقدسك النهاردة.. غالبًا هاييجي 
بكره ويقلب على الوش التانيء يعني لو مالبيتش كل طلباته. 
وكنت عند كل توقعاته. أو ما كنتش متاح ليه طول الوقت» 
هايبدأ يشوفك بالشكل العكسي تمامًا.. 

فتبقى أسواأ واحد في الدنياء وما تعرفش حاجة.ء. ومش بتفهم ولا 
تقدر.. والوضع بنعكس ١86١‏ درجة.. 


هي لعبة شكلها حلو على المدى القصير.. لكن على المدى 


ما تفرحش بالتقديس.. 
وما تقدسش حد.. 
اللي يستاهل التقديس هو ربنا بس.. 

علاقة العمى 
العلاقة دي من العلاقات المؤذية جدًا بين الناس.. 


في النوع ده من العلاقات فيه طرف مش شايف الطرف التاني 
أصلا.. يعني بيكون جِوّاه مشاعر قدهة متخزنة ناحية حد تاني 
(حبيب قديم. مدرس من زمانء. صديقء ناحية حتى أبوه أو 
أمه) ويتعامل مع شريكه في العلاقة بنفس المشاعر دي. قوم 
بس نفس المشاعر.. لا ده كمان نفس ردود الفعل.. ونفس طريقة 
التفكير والاستقبال القديمة. كأنه شايف وسامع وحاسس الحد 
التاني ده بالظيط.. بس وهو مش واخد باله.. واللي معاه في 
العلاقة مش واخد باله برضه.. 


يعني واحد يشوف واحدة في الشارع ولا يعرفها ولا عمره شافها 
قبل كده ويحس ناحيتها بحب رهييييب من غير أي سبب 
وبدون أي مقدمات.. وهو مش عارف إن الحب ده قديم جذاء 
وجواه من زمان ناحية حد تاني خالص (مدرسته في ابتداتي. 
واحدة قريبته؛ أو أمه مشلا). وهو لبّس البنت المسكينة صورة 
الحد تغشث.. 


أو حد يحس بغضب شديد جِدًا ناحية حد معملش أى حاجة 
جواه ناحية حد قفا عل (واحد صاحبه. حد 57 أو أبوه 
مثلا)ء وهو برضه لبسه صورة صاحبه أو جاره أو أبوه.. 

كتير أوي من علاقاتنا بيحصل فيها كده.. الحب من أول نظرة.. 
الكره من أول كلمة.. الغضب اللي مالموش سبب.. وكتير من 
الخناقات والمشاكل الزوجية. وساعات كمان مشاعر جنسية.. 


طيب نعرف إزاي إذا كانت مشاعرنا ناحية حد مشاعر حقيقية 
ناحيته فعلاء واللا مشاعر قدممة مكبوتة. بس عملنالها إعادة 
نوجيه؟ 

أول ما تلاقي مشاعرك ناحية حد كتيرة جدًا.. وسريعة جذًا.. 
وما لهاش أي مبرر.. اعرف فورًا إنك (غالبًا) مش شايف الحد 
ده.ء ومش بتتعامل في الحقيقة معاه هو.. إنت بتتعامل مع حد 
تاني.. من خلاله.. 


ساعتها.. 
افتح عينيك.. وشوف من جديد.. 
وافتح ودانك.. واسمع من الأول.. 


وافتح إحساسك.. واستقبل صح.. 

رن 
العلاقة مع حد موسوس 
دي بقى العلاقة اللي هاتحس فيها إنك تحت السيطرة.. 


هاتلاقسي نفسك ميع حد كل حاجة عنده بالورقة والقلم.. كل 
خطوة محسوبة. كل شيء مدروس.. ما فيش أي فرصة للخطا.. 
ولو حصلت منك أو من غيرك أي غلطة.. ياويلك يا سواد ليلك.. 
لوم وعتاب وتعذيب ضمير بلا نهاية.. 


الشخص ده بيحب كل حاجة تبقى منظمة ومظبوطة وفي وقتها 
وفي مكانها.. مش بيحب اللمفاجاآت ولا الحاجات غير المتوقعة.. 
ممكن يقضي أوقات طويلة جدًا كل يوم علشان يرتب أو يظبط 
أو ينضف أي حاجة.. 


مثالي وضميره صاحي.. بس صاحي زيادة عن اللزوم.. يقفا 
على الواحدة وما يفوتش أي حاجة.. بيلتزم بالقواعد.. ويستغرق 
في التفاصيل لغاية ما يتعب. ويتعب اللي حواليه.. 


صارم وساعاب قفأني وغضصيبه صعب جذا.. مش بيعبر عن 
مشاعره وعواطفه كتير لأنه بيعتبرها ساعات نوع من الضعف... 
معندهوش أي مرونة في تفكيره ولا تصرفاته.. هي كده.. يعني 
ٍ هي كيده.. 


حريص شويةء وبخيل شويتين.. 

في الحقيقة التعامل مع حد بالشكل ده صعبء ويا سلام لو 
إنت من النوع التلقاني شوية.. لأنك هاتحس طول الوقت إنك 
مضطر تحسب حسابات كتير قبل ما تقول أي كلمة, أو تتصرف 
أي تصرف.. لأنه لو معجبهوش.. هاتقوم القيامة.. بجد.. 


وكمان هاتتعصب جدًا معاه عاطفيًاء لأنه بالرغم من كونه عنده 
مشاعر جياشة وحساس أوي.. لكنه كتوم ومش سبحب يظهر 
اللي جواه بسهولة.. 


إلى جانب إنه مش هايهتم بيك أو بيكي.. لأنه دايا فيه حاجة 
أهم هو لا|١١١١ااازم‏ يعملها.. 


بمناسبة لازم.. هو بيستخدم كلمة (لازم) وكلمة (المفروض) كتير 
أوي.. 


لو لقيت نفسك في علاقة مع حد بالشكل ده.. لو لقيتي نفسك 
في علاقة مع حد بالشكل ده. خليكوا عارفين.. إنكوا هاتخسروا 
تلقانيتكم. وهاتدفنوا إبداعكم.. وطول الوقت.. هاتشكوا في 

العلاقة مع اللاشيء 


دي بقى علاقة مع الهوا.. مع الفراغ.. 
اللي غالبًا بيكون الفراغ الإليكتروني.. 


أنا شفت كتير ناس بتعمل علاقات حب أو صداقة على الإنترنت 
مع ناس ما شافوهمش لغاية النهاردة.. كتير منها بتبقى ظريفة 
ولطيفة.. بس العلاقات اللي زي دي بيكون فيها مشكلة كبيرة في 
بعض الأوقات.. 


ا مشكلة دي هي إنك بتحط.. بتضيف.. بتسقط على الطرف 
التاني في العلاقة صفات وتخيلات وتوقعات مش بتاعته.. لا.. 
دي بتاعتك إنت.. يعني بتكمل أجزاء الصورة والشخصية اللي 
ناقصة. بمواصفات من خيالك. بحاجات ممكن تكون بعيدة 
ومش حقيقية. وممكن تكون الحقيقة عكسه تمامًا.. ويا سلام 
لو الطرف التاني عجبته الحكاية وقرر يكون (قدامك) زي ما 
إنتث عاوزه أو عاوزها.. 2 


بصراحة.. إنت هنا ممكن تكون عامل علاقة مع نفسك.. 


طبعا الأصعب والأصعب إن الطرفين يعملوا كده مع بعض.. 
يعني هو يشوف فيها الصورة اللي هو رأسمالها في دماغه.. وهي 
تتعامل معاه بالصورة اللي هي رأسمالها في دماغها.. وفي الحقيقة 


كل واحد فيهم مش عامل علاقة.. غير مع نفسه.. واللاشيء.. 





العلاقة دي فيها كتير من العمى.. 


والعلاقات اللى زي دي عمرها قصير.. 


ولو طولت من غير ما الطرفين يستكشفوا بعض كويس.. 
ممكن تكون مؤذية هدل: 

0 
العلاقة اللى تحير 


العلاقة دي من أصعب العلاقات اللي في الدنيا.. وهي العلاقة 
مع حد عنده شخصية (بينية) أو (حدية).. عدذاء85070 يعني.. 


في العلاقة دي إنت غالبا مع واحدة أو واحد كل يوم بيحال.. 
النهاردة إنت بالنسبة لها أحسن واحد في الدنياء وأجدع راجل 
في التاريخ.. ومخلصها من كل شرور العام.. وفاهمها وبتحبها 
وحاسس بيها.. أما بكرة. فأنت أسوأ بني أدم هي عرفته. وأندل 
شخص على وجه الكرة الأرضية.. ولا بتفهم ولا بتحس ولا بتعرف 
تحبء ولا تستاهل تعيش من أصله.. 


هي كمان مندفعة جدًا.. اللي بيطلع في دماغها بتعمله.. مهما 
كان. وبدون حساب لأي عواقب.. ممكن تصرف كل اللي معاها 
في ثانية واحدة. حتى لو مش هاتعرف ترجيع بيتها.. ممكن 
تدخل في علاقة عاطفية وساعات جنسية فجأة وبدون مقدمصات.. 
ممكن تسافر أي مكان في أي وقت للجرد إن الفكرة طلعت في 
دماغها.. ممكن تبقى معاك وفجأة تسيبك وتمشي وما ترجعش 
تاني. وإنت ما تعرفش هي راحت فين ولا راحت ليه.. 


الأدهى والأمر.. إنها لو طقت في دماغها تؤذي نفسها أو تؤذي 





يدلدي للمزيد من الروايات والكتب الحصرية ١‏ 
انضموا لجروب ساحر الكتب /210/2101125/52.761:,111120601: 
او زيارة موقعنا .311213111112 ده "و 5 


على فكرة. هي من جوه غلبانة جذاء وحاسة إنها فاضية تمامًاء 
رغم مشاعرها اللي بتظهر كتير وبشكل مبالخ فيه.. 

الشخصية دي غالبًا بتكون اتعرضت في صغرها لصدمة نفسية 
شديدة. فككت أجزاءها.. وخليتها على حافة أكتر من مرض 
من الأمراض النفسية.. قلق. تقلبات مزاج. لخبطة في إحساسها 
بنفسهاء اضطرابات جنسية, وحتى اضطرابات في الأكل والنوم 
والجسم.ء وغيرها.. 

أصعب حاجة في الشخصية دي هي إنها بتحطك في اختبارات 
صعبة طول الوقت,. علشان تعرف وتتأكد قد إيه إنت بتحبها 
وقد إيه هاتستحملها.. وأول ما حضرتك تتعب وتزهق وتبقى 
خلاص هاتسيبهاء ترجع وتقرب وتحن ليكء وكأنها طفلة صغيرة.. 
وبعدها بشوية»ء تحطك في اختبارات تاني.. وغالبًا بتكون أصعب.. 


لو لقيسث نفسك ف علاقة مع واحدة أو واحد بالشكل ده 


يبقى تاخدها أو تاخده على الدكتور النفسي فورا!!!!||ذااا.. 


للمزيد من الروايات والكتب الحصرية ٠‏ 1 3- 

0 
العلاقة اللى نجنن 


في العلاقة دي» إنست سوصلك منالطرف التاني رسايل عكس 


8 يمينء تعرفايه ا شمال.. قيب يجنن 7 دهم 0 ل 
في نفس ذات الوقت.. 


يعني الراجل يقول لابنه ما يهمكش يا حبيبي» ذاكر الاي تقد 
علو امف الل تيارو تكلب الب لا 1 ا 
وفي نفس الوقت. يوصله من تحت لتحت بالتضترفات وساعات 
بالكلام: إوعى تدخل غير كلية الطب!!!! 


الست تقول لبنتها ياللا بقى اكبري وشدي حيلك علشان 
تتجوزي.. وفي نفس الوقت فيه رسالة تانية بتوصلهالها بميت 
شكل وطريقة: إوعي تكبري وتسيبيني. إوعي تتجوزي وتتخلي 
عنسي.. 


بيسموا الرسايل اللى عكس بعض بالشكل ذه 2255286 120316 
وثبت علميًا إنها بتجنن.. آه بجد.. الرسايل اللي زي دي لو 
وصلت لأطفال صغيرين لفترة معينة من الوقتء بتساعد في 
إصابتهم بالفصام.. اللي هو الجنون يعني.. 


ْ للمزيد من الروايات والكتب الحصرية‎ 51١ 

بالمناسبة إحنا رسايلنا تتم بنوصلها 0 هتجرد ا و 
00١ 7‏ السوش» وتسييانة اليم ونيرة ابل نك 
وحاجحات تانية كتير أوي.. فماتستغربش لما تعرف إنك ممكن 
يعني تقول أنا متطمن.. وإنت عمال تهز في رجلك وتاكل 
ضوافرك.. 

أو تقول أنا متضايق شويةء وإنت بتضحك.. 

أو أنا كويس أهو.. ودموعك على خدك.. 


شوف بقى إحنا في علاقاتنا اليومية فيه قد إيه أمثلة بالشكل 


مه 


حاول توصل رسالة واحدة.. حاول توصل نفس الرسالة.. بكلامك 
وجسمك ووشك وأفكارك ومشاعرك.. 


مهما كانت الرسالة دي صعبة أو قاسية. و فهي فهي أرحم بكتير من 
رسالتين عكس بعض في نفس الوقت.. 





ك4 
العلاقة دي ممكن تحطمك.. 
الشخص ده بيكون جذاب جداء وكذاب جدًا في نفس الوقت.. 


رغم إنه يبدو ودود وحبوب. لكنه في الحقيقة مش بيحصس 
بيحد ومش بيتعاطف مع حد ومش بيحب حد., ولا حتسى 
بيحب نفسه.. ده عبارة عن كتلة متحركة من الأذى لنفسه وللي 
حواليه. مغلفة بغلاف سوليفان فاخر.. 


بيتلاعب بالكلام والمواقف والتصرفات.. يقدر يقنعك بالحاجة 
وعكسهاء يقدر يورطك توريطة ما تعرفش تطلع منها. ممكن 
بكل بساطة يوقع بينك وبين حد تاني وتالت وعاشر. ممكن 


كذبه مالهوش حدودء يتفنن في أساليب الخداع والكذب 
والمماطلة واملاوعة.. ممكن يؤذي أي حد بأي شكل من أشكال 
الأذى.. من أول الإهانة بالكلام لغاية القتل.. وبيعمل كل ده. من 
غير ذرة إحساس بالندم أو الأم أو الذنب.. ممكن يولع الدنياء 
من غير ما يحس بالذنب.. 


لو حاولت تلومه أو تعاتبه. يقلب الترابيزة ويطلعك إنت 
الغلطان. لغاية ما يقنعك إنك تعتذرله.. وتبوس راسه كمان.. 


5 للمزيد من الروايات والكتب الحصرية 

بيزهمق بسرعة. يبدل وينوع في العلاقات كل شوية. وفي علاقاته 
بيكون ليه دامما اليد العليا والسيطرة والتحكم في الآخرين.. 
ويقدر يعمل ده بمنتهى الهدوء وإظهار الطيبة والبراءة اللي في 
الدنسا.. 
أناني جذاء 0520 تع الأشخاص على إنهم أشياء.. يسدخد ميم 
شوية وقت ما يحبء وبعدين يرميهم في أقرب سلة مهملات. 
عنيف. وعنفه ليه أشكال كتير.ء بعضها مخفي ورا قناع الطيبة 
الزائفة. وبعضها ظاهر واضح قاسي ما يعرفش الرحمة.. 
ورغم إنه بارع في الخداع والكدب والملاوعة,. لكنه دايما بيقع 
1 
وفي الآخر يقع فيها.. 


الخطورة هناء إنه مش بيقع لوحده.. لأ.. ده ساعات بيوقع ناس 
معاه.. خلي بالك أحسن تكون منهم.. 


مش هاقولك خد ديلك في سنانك وإجرى.. 


0 الاسم عي ديلك.. واجري بكل سرعتك.. 

العلاقة.. اللى ما تتسماش 


رغم إنه عنوان غريب. لكنه هايوضح مع الكلام.. 
فيه كتير علاقات بأشوفها مش بيكون ليها اسم معينء ولا ملامح 
محددة.. وده بيكون من أكبر مشاكلها.. 
يعني علاقة بين واحد وواحدة.. 
أقولها: بتحبيه؟ 
- تقولي: بعني.. 
طيب هو بيحبك؟ 
د : + 'لنسه مشن متاكدة:: 
ووقت يضيع ومشاعر تنهك.. وإحنا حتى مش عارفين بنعمل 
إيه.. 
واحدة تانيه بتحبه وبيحبهاء طيب.. 
د هاه.. ناويين على إيه؟ 
7 لا لسه مش عارفين! 
يعني إيه مش عارفين؟ ناوي يتقدم ويخطبك إمتى؟ 
98 لا هو لسه قدامه ع سنين لغاية ما يشوف هايعمل إبه؟ 
طيب في الأربع سنين دول هاتعملوا إيه؟ 
د أدينا بنحب بعض! 





لم١1>»‏ للمزيد من الروايات والكتب الحصرية [إت 

في الحقيقة.. دي مش علاقة.. ده نزيف مشاعر.. ماساج عاطفي.. 
أو في أحسن الأحوال.. تعلق بالفراغ.. علشان بعد أربع سنين» 
غالبًا هو هايكون بني آدم تاني وهي هاتكون بني آدمة تانية.. 
حد ثالثُ.. 

ف سس يا في علاقة وتخطينا حدود كتير أوي مع بعض.. 

| طيب ما اتجوزتوش ليه؟ 

- الا.. إحنا الاتنين عندنا فير أوف كومتمنت 04 هء78 

1221 1 درم !! أو هو متجوز وعنده عيال!! 

- أيوه يعني اللي إنتوا فيه ده اسمه إيه؟ إيه الخطوة الجاية؟ 

ا يعنى!! مش عارفين لسه!! 
العلاقات دي مالهاش عنوان.. ما تعرفش تسميها إيه.. لا هي 
حبء. علشان الحب الحقيقي علاقة فيها مسئولية وووعي 
والتزام.. ولا هي خطوبة. ولا هي جوز.. ولا هي أي حاجة.. 
حاجة ما تتسماش كله.. 


مهم أوي في أي علاقة إنها تكون واضحة. وليها معال وليها 
مسمى.. ومهم أكتر إن اصحابها يكونوا عارفين أولها من اخرها.. 
يعني عارفين هانعمل إيه.. إمتى.. مش سايبينها كده زي ما 


ب 


علشان العلاقات الاي اليكل ده بتاخد من طاقتنا ومشاعرنا 
ومجهودنا ونفسنا كتير د لدرجة فعلا مخيفة.. 


كل حد فينا بسأل نفسه دلوقت.. 
العلاقة اللي أنا فيها دي.. اسمها إيه؟ 


للمزيد من الروايات والكتب الحصرية ١‏ 

علاقة الضحية والحاني والمنقد 


بعض الناس ما بتدخل في علاقة مع حد.. بيختاروا يلعبوا دور 
من" أدوار.. دور الضحية. أو دور الجاني» أو دور المنقكذ.. 


تلاقي حد في علاقاته دايا بيضحي بنفسه. يعمل كل حاجة 
علشان يسعد اللي معاه ويرضيه من غير أي مقابل.. يقدم 
الضرف التاني على نفسه طول الوقت.. يذّي باستمرار وما 
يستناش ياخد أبذدًا.. يدوب كل ليلة وكل يوم علشان غيره يتهنى 
ويرتاح.. وهو ممكن يكون بيتحرق وبينزف من جواه.. 


ذه اسمه دور الضحية.. 


حد تاني لما بيدخل في علاقة, تلاقيه يطلب طلبات ويدّي أوامر 
كتير. ويبقى دايما متوقع من الطرف التاني إنه يكون مطيع 
ويسمع الكلام وما يقولش الأ).. بيبقى شايف إنه من حقه 
يعمل أي حاجة في أي وقت. بغض النظر عن تأثير ده على غيره.. 
يستنى دايما من الآخرين العطاء والبذل والسماح بدون حدود.. 
وهو مش بيرضى أبذا.. غضبه صعب وقاسي.. محتاج اعتذار ورا 
اعتذار.. ومش بيسامح.. وإثبات ورا إثبات.. ومش بيصدق.. 
وده.. اسمه دور الجاني.. 

وفيه حد بقى بيكون لطيف وطيب وحنيّن. يساعدك بكل 
سخاء.. يقدملك حلول جاهزة.. يجاوبلك على الأسئلة.. يرميلك 
أطواق النجاة.. وياخد بإيديك لبر الأمان.. 
١‏ -- للمزيد من الروايات والكتب الحصرية 

شخص محبوب.. مرغوب.. منتظر.. بيلعب دور ال مخلص. الاي 
بيسمع للكلء ويفهم الكل. يطبطب على ده.. وبمسح دموع ذه. 
ويحن على ده.. شخص هادي وعاقل ورزين.. ناصح.. وقريب.. 


وحكيم.. 
وده بقى ما سيدى اسمه دور المنقذ.. 


طبعًا علشان تلعب دور الضحيّة.. بتدور على حد تنطبق علبه 
مواصفات دور الجاني.. وعلشان تلعب دور المنقذ.. بتدوّر على 
الاي ينفع يلعب دور الضحية.. وعلشان تلعصسب دور الجافي.. 


يعني لو حد مستبيح كرامتك. وبيدوس عليكء» ويستغلك مرة 
واتنين وتلاتة.. هو (غالبا) شاف فيك استعدادك إنك تلعب دور 
الضحية. ولعب معاك دور الجاني. وإنت سمحتله بده.. 


واللي بتموت في حبيبها وبتوصّله طول الوقت إنه فارس أحلامها 
اللي هايخلصها من كل شرور العالم وظلم الناسء وإن كل أحلامها 
وأمانيها في الدنيا إنها تعيش معاه بين أربع عيظان وبحص:. كي 
في الحقيقة بتعيش معاه دور الضحية. وبتطلع منه دور المنقذ, 
وصاحبنا طبعًا يحب الدورء ويلعبه زي الفلء ويوصّل لنفسه 
وليها إنه طيب. وجدع. وشهم.. وبعد شوية هايدّي لنفسه 
الحق في إنه يمتلكها.. 


إوعى تفتكر إن فيه دور فيهم أحسن من التالي.. بالعكس.. كل 
دور جواه كمية هائلة من المصايب والبلاوي والأذى والضرر.. 
ليك وللآخريسن.. ا 


للمزيد من الروايات والكتب الحصرية ا 

اللي بيلسب دور الضحسة بيلعبه علشان سب لنكسة ويعحس 
قدامها أنه دايا مظلوم ومغلوب وعديم الحيلة.. فيهرب من 
السبنئؤلية. والإجنفنايقنببجالدنييةوبرويودم: عباية جتيؤههن والنلي بلعب 
دور المنقذ هو في الحقيقة بيُنصب شباكه حواليك علشان يمتلكك 
بعد شوية ويخليك تعتمد عليه.. واللي بيلعب دور الجاني ده 
حد بينتقم من نفسه ومن الحياة ومن ناس تانيين في شخصك.. 
ومن خلالك.. 


أولاً.. وقف فورًا ممارسة الأدوار دي.. وعيد ترتيب حياتك. 
وعلاقاتك.. وصحجح مسارها.. وكفاية أذى لغاية كذله.. 


وثانمًا.. ما تسمحش لأي حد إنه بمارس معاك أي دور من الأدوار 
دي في علاقتك بيه. وما تسمحش كمان لحد إنه يطلع منك دور 
منهج تمارسه معاه.. 


ما تبقاش ضحية.. ولا جاني.. ولا منقذ.. 


انضموا لجروب ساحر الكتب /7011125/52.763:.1011040ع/12 

العلاقة اللي تكون فيها دايمًا متهم 
عمر الحب لوحده ما يكون كافي لنجاح أي علاقة.. إحنا هنا 
بقىء بنتكلم عن علاقة ناقص فيها حاجة مهمة جدًا.. وهي 
الثقة.. 
العلاقة دي مع شخص شكاك.. بارانويد.. 
الشخص ده هايطلع عيبنيك بجد.. 


أولّا هو بيشك- من غير أي دليل حقيقي- في تصرفاتك, يعني 
دخلتي الأوضة وطلعتي تاني؟ ليه بتبصيلي كده؟ 

ثانيًا هو مش بس بيشك في تصرفاتك أو تصرفاتك. هو كمان 
بيشك في نواياك ونوايا غيرك.. يعني لا عملت كذا كنت تقصد 
إيه؟ ده هو لما قال كذا كان يقصد كذا من تحت لتحت.. وهو 
ولا يقصد أي تحت ولا فوق حتى! 

بيوجه أصبع الاتهام للآخرين دايمّاء رغم إن باقي الأصابع موجهة 
ناحيبته هو.. 


بيفسر أي حاجة با معنى البعيد.. على إنها إساءة أو عدم تقدير.. 
سيئة. علشان كده طول الوقت بياخد كل الاحتياطاتء, علشان 

حريص في كلامه وتصرفاته جدًا.. علشان ما حدّش ياخد عليه 
غلطة. ويستخدمها ضده بعد كذده.. 


غضبه 0060 وما بيسامحش.. بالعكس» بيخزن كل كلمة. وكل 
تصرف.ء وكل رد فعل». ويفتكرهمم ويحاسبك عايهم. ولو ال#قساه 


سنين.. 


وطبعًا هايشك إنك خاين أو خاينةء. وهايكون عنده ميت دليل 
وألف برهان.. 


٠. 5‏ ءٍ. . 1 . . ضيه ٠.‏ 
الشخصية دي متعبة جذا.. ورغم إنه من جوه غلبان ومش 
واثق حتى ف نفسهكه. لكنه بيطلح دة على كل اللي حوالسه.. 


الشخص: ده محتاج علاج.. 


وما ينفعش تكون في علاقة معاه.. من غير ما يتغير.. 

العلاقة مع مدمن 


دي بقى العلاقة اللي عاملة زي خيوط العنكبوت السّام.. تقع 
فيها وتلف حواليك وما تخرجش منها إلا بمنتهى الصعوبة.. 
أنا مش هاتكلم عن الإدمان ولا عن المدمنين لأن ده مش 
إنك تكون في علاقة مع حد مستعد يعمل أي حاجة علشان 
يحصل على مادة إدمانه.. ممكن يبيع أي حاجة وأي حد.. 
ممكن يؤذي نفسه أو أي حد من اللي حواليه.. ممكن يكدب.. 
يزور.. يسرق. علشان خمس دقايق نشوة بعد جرعته.. 

اللي بيكون في علاقة مع مدمن بيتأذى أشد أنواع الأذى.. نفسيًا 
وبدنيًا وعاطفيًا وكل حاجة.. 

أكبر مشكلة شوفتها في العلاقات اللي بعض الناس- خاصة البنات- 
بيعملوها مع مدمنين هي إنها بتكون مش عاوزة تسيبه.. رغم 
كل اللي بيعمله.. 


يا ستي ده بيؤذيكي 

هاستحمل علشان خاطره 

يا ماما ده بيسرقك ويبيع دهبك علشان يدمن ٠‏ 
طيب قوللي أعمل إيه.. بحبه! 

ده بيخونك كل يوم.. 

بس لو رجعلي هاسامحه.. 

ده بالنسبة لي بيكون غريب ومستفز أكتر من الإدمان نفسه.. 
لأنها بتحاول تلعب دور المنقذ مع حد مش ناوي ينقذ نفسه 
أصلاً.. وده بيستهلك مشاعرها ووقتها وفلوسها وطاقتهاء وساعات 
حياتها كلها.. بتدخل في دوامة مش بتعرف تخرج منها فعلا.. 


المدمن مالهوش حل غير إنه يتعالج.. وما ينفعش أكمل معاه 
وهو مدمن أبذا.. أنا مش ربنا ولا أنا نبى ولا أنا منقذ.. 


يتعالج الأول.. واتأكد إنه اتعالج كويس. واطمن إنه ما رجعش 
ومش هايرجع للإدمان تاني.. وبعدين نبقى نشوف.. 


وهاتفضاي تدفعي- تمن غالي أوي.. 

العلاقة التحزتية 


في العلاقة دي حد بيعمل علاقة مع حتة منك.. مش معاك كلك 


يعني إيه؟ 


يعني حد شايف فيك الحاجات الحلوة بس.. شايفك ملاك 
نازل من السماء مش بتغلط.. تعرف كل حاجة وتفهم كل حاجة 
وتحس بكل حاجة.. يقولك إنت رهيب.. إنت فظيع.. يقولك 
إنتي ما لكيش حل.. 


أو حد تاني شايف منك حاجات وحشة بس.. إنت وحش.. مش 
شيطان مليان أخطاء.. 


الأخطر من كده إنك إنت شخصيًا تعمل علاقة مع نفسك 
بالشكل ده. يعني تشوف في نفسك الحاجات الحلوة وبسس.. 
وتحس إنك أحسن واحد في الدنيا.. أو تشوف في نفسك الحاجات 
الوحشة وبسء. وتحس إنك أسوأ واحد ف الدنيسا.. 


إحنا ساعات بنعمل كده حتى فى علاقتنا بالدين.. 


حنمي مانشوفش من الدين إلا القشور والمظاهر.. ونسيب 
الحقيقة والعمق والجوهر والأصل.. 

ساعات كمان بنعمل علاقة مع حد من خلال موقف واحد 
بس.. ونخاي الموقف ده هو كل حاجة.. يعني أحكم على حد 
من موقف واحد إنه فاشلء إنه كافر.. إنها عاهرة.. إنها ما 
تعرفش ربنا.. وننسى إن فيه مواقف كتير تانية, وإننا في رحلة 
طويلة عريضة ما ينفعش نختزلها في مشهد واحد أو في تصرف 
منفرد. 


العلاقة اللى بالشكل ده بتكون علاقة ناقصة ومختزلة ومش 
حقيقيه ولا مفيدة.. 

إحنا محتاجين نتعلم إن فيه نوعين من العلاقات.. علاقة جزتئية- 
اللي وصفناها دلوقت.. وعلاقة تانية اسمها علاقة كلية.. يعني 
أشوف الآخر كله على بعضه.. بكل حاجة فيه.. زي ما هو. من 
غير ما اختزله أو أشوهه.. سواء بالإيجاب أو بالسلب.. علشان 
إحنا كلنا فمنا ده. وفينا دذه.. 


شوف بقى إنت بتعمل علاقة مع قد إيه من اللي حواليك؟ مع 
قد إيه من صاحبك؟ مع أي حتة من نفسك؟ مع كام في المية 
من مراتك؟ 


بص للصورة الكاملة.. بالطول وبالعرض.. مش ل(حتة) صغيرة 
منهاء وتسسب الباقي.. 

علاقة التحبل السري 


العلاقة دي علاقة خادعة. شكلها حلو جدًا من برّه. ومنتشرة 
جدًاااا..لكنها في حقيقتها.. كارثة متحركة.. 


الطرفين هنا بيقرروا يعزلوا نفسهم عن العال.. ويعيشو في 
حويصلة نفسية صغيرة جدًا على مقاسهم هما الاتنين وبس.. 
والأدهى والأمرّء إنهم كمان بيشيلوا الحدود النفسية ما بينهم, 
ويلغوا أي خصوصية أو اختلاف لأي حد فيهم. ويحسوا إنهم- 
قال إيه- واحد.. 


بحي الواحد من دولء. يحب واحدة. ويتجوزها.. يبدأ ببعدها 
عن أصحابهاء وهي تبدأ تبعده عن أهله.. هو يبقى بالنسبة 
ليها المصدر الوحيد للحب والأمان والعطف والفلوسء. وهي 
بالنسبة له المصدر الوحيد للراحة والحنان والاهتمام.. وتتقفل 
عليهم دايرة الحياة.. 


يجي الشاب الظريف والشابة اللطيفة يدخلوا في علاقة حسبء» 
يقولها أنا ما ليش في الدنيا غيرك. وهي تقوله إنت مالي الدنيا 
عليا.. يقولها إنتي كل حياتي. ترد عليه: إنت كل وجودي.. 
ويعيشوا في حويصلة رومانسية خرافية خزعبلية. منفصلة تماما 
عن الواقع والحياة والعام. والكون كله.. 

علاقة شكلها مثاليء ويبدو فيها كتير من التفاهم والتلاقي 
والتطابقء اتنين قريبين لدرجة الالتحام. حاسين ببعض لدرجة 
الاختراق. بس منفصيلن عن العام لدرجة الاغتراب عن كل ثيء 


النتيجة الحتمية في العلاقة اللي زي دي هي إن الطرفين هايدوبوا 
في بعضء. وهاتختفي ملامح كل حد فيهم. ويبقوا نسخ ممسوخة 


آه.. النهاية الغالبة على النوع ده من العلاقات هي- وبكل 
صراحة- الموت.. الموت النفسي أو في بعض الأحيان الموت 
الجسدي.. ما تستغربشء تصور اتنين قفلوا عليهم دايرة الحياة. 
وربطوا بينهم وبين بعض حبل سري سميك وطويل ومتحرك 
معاهم مكان ما بيروحوا.. لو حذ منهم قرّر يبقى نفسه. ويفتح 
عينه على العام. يعرف ناسء يتحرك هنا وهناك. ويبقى ليه 
حياة ووجود وكيان.. تفتكر الطرف التاني هايعمل إيه؟ 


هايعمل- غالبًا- حاجة من اتنين.. ياإما موت نفسيًا (اكتئاب»ء 
وقلق. وساعات جنون) أو جسديًا (أمراض صعبة وما لهاش أول 
من آخر) أو يموت الطرف التاني نفسيًا أو جسدنًا برضه.. 


وخد عندك طلاق» وفشل دراسيء» وخيانات زوجبة. وأمراض 
نفسية وعقلية وجسمانية وبهدلة وحكايات أغرب من الخيال.. 


وطبعًا لو فضلوا زي ما هماء وما حدش منهم قرر يبقى نفسه 
أو يفتح عينه أو يعيش حياته. فهاتفضل العلاقة زي ما كانست» 
بالشكل اللى وصفناه.. 


لمر 

وفىي الحالتين.. دايرة الحياة اللي قفلوها على نفسهم.. بتتحول 
لدايرة موت.. والحبل السري اللي ربطوا نفسهم بيه. بيتلدف 
حوالين رقبتهم.. ويخنقهم هم الاتنين.. 


ما تعزلوش نفسكم عن الأهل والأصحاب والحبايب.. 
ما تستغنوش ببعض عن العام.. 
ما ينفعش يكون أي حد هو المصدر الوحيد لكل حاجة.. 


ما ينفعش بنتك تكون هي مصدر الأمان ليكي.. 
ما ينفعش صاحبك يكون هو كل حياتك.. 

ما ينفعش جوزك يبقى هو ربنا في الأرض.. 
إنت مش ملك حد.. ولا حد ملكك.. 


حتى أولادكم مش ملككم.. 


دول- على رأي جبران- أولاد الحياة.. 


افتحوا الدايرة.. 


برحمكم الله.. 

/01 
العلاقة ممع شتخص تمثيلي (عنتده1 1115) 


هاتلاقي نفسك مع حد كل هدفه في الدنيا إنه يكون تحت 
الأضواء ومحط الانتباه ونقطة التركيز.. ومستعد يعمل أي حاجة 
في سبيل ذة.. 


يعني يتكلم بطريقة خطابية مسرحية: أو تتكلم بطريقة لطيفة 


' 8 , 
جداء وجذابة حداء ومغوية حجدا جسدا.. 


يهتم أو تهتم بمظهرها الخارجي بشكل مبالغ فيه.. ألوان لبس 
مبهرة. موضات جديدة: إكسسورات بتلمع وتشد النظر والسمع 
وكل حاجبة.. 


الشخصية ذي في علاقاتها غريبة جسدًا.. أولّا بتحمل غلاقاتها أكتر 
مما تحتمسل» يعني تكون متصورة إنك معاها في علاقة قوية 
جذاء والحقيقة إنها بالنسبة لك شخض عاذي خالض.. 


تعبر عن مشاعرها بصورة ضخمة وكبيرة وغبر مبررة أو مناسبة: 
واو.. يا|اااة.. معقول!!! وتتصدم وتتفاجاً من أقل حاجة أو مش 


سهل تصدق أي حاجة وتمشي وراها وتقنع نفسها بيهاء من غير 
عقل ولا تفكير ولا حسسانات.. 

رغم المظهر الخارجي الفخم المبهر.. إلا إنها من جوه فاضية 
وأغلب من الغلب.. وعندها احتياج نفسي أساسي وبسيط من 
موجودة.. ووجودك مرحب بيه.. 

وعلشان الاحتياج ده ما تمش إشباعه وهي صغيرة. فهمي بتحاول 
دلوقت تحصل عليه بأي شكلء وبكل صورة.. زي العطشان اللي 
بيدور على نقطة ميه.. بس هي بتشرب من البحر.. وعمرها 
مهما حاولت توصلها إنك مهتم بيهاء هاتفضل تدور على اهتمام 
أكبرء وأضواء أكترء وعلاقات أمتع. 

هي في الحقيقة بتكون محتاجة إنك توصلها إنك بتحبها ومهتم 
بيها مش علشان مظهرها وشكلهاء وإنها تستاهل تتشاف وتتقبل 
من غير ما تدفع أي تمن.. وإن وجودها مبهج ومرحب بيه زي 
ماهو بدون تجميل.. 


ساعتها ممكن تتغير.. 
وتتحول لبني آدمة تاني.. 


يضق 

علاقة التقمص 


في العلاقة دي إنت مش إنث.. إنت لابس حد.. ويتعمل علاقة 
مع الناس بحد تاني غير نقفسك.. 

يعنى حد إنت بتحبه وعاوز تبقى زيه. أبوك. صاحبكء أستاذك» 
أي حد.. قوم تتقمصه.. تتكلم زيه. تتصرف زيه. تليس زيه.. 


كده بعني.. 
حد إنت بتحبه ومش عارف توصله.. ممثلء مغنسيء. برضه 
موي ف 5 وت 6 « ٠.‏ 3 5 3 


دي حاجة غير التقليد.. التقليد إنت بتعمله وإنت واعي بيه.. 
عارف إنك معجب بفلان وبتقلده.. إنهاالتقمص ده سحصل 
بدون وعيء. عقلك الباطن هو اللي بيعمله وإنت مش واخد 
بالك.. 


ساعات بقى- وده الأصطعب- بتتقمص حد إنت مش بتحبه.. 
بالعكس.. إنت بتكرهه. وبتكرهه جذا كمان.. وبسسموا ده 
(تقمص المعتدي).. يعني حد اتظلم مثلاً.. يبيجي بعد شوية 
يمارس نفس الظلم بالظبط مع حد أضعف منه.. مع إن المتوقع 
إنه يتعلم وما يكررش اللى حصل معاه.. طالب جامعة جه في 
لجنة امتحان الشفوي والدكتور بهدله وطلع عينه.. تلف الأيام 
ويكون في نفس مكان الدكتورء. وبدل ما يعمل العكس ويكون 
طيب وكويس وعادل.. لا.. ده يتقمص الدكتور اللي امتحنه زمان» 

يعني يكون قٍ العلاقة دي مش نفسه.. يكون حد تفي.. 


فيه طبعًا أمثلة أخرى.. تلاقي كتير من الآباء والأمهات بيعملوا 
مع أولادهم وبناتهم نفس اللي اتعمل معاهم بالظبط.. إنت 
وولتيق تكنا ا الا ل ناسين لاسو اياده أولاناء وشو اود مط 
تكتشف وتقول: ياه ده بالظبط اللي كان أبويا بيعمله معايا.. أو 
ندعل رم :انيع ليما دياو ننه بتي درور عزف د يي 
والدتك معاي.. نسخة مكررة من نفس السيناريو.. وكأني باتقمص 
أدوار الآخرين. وأعملها في علاقاتي.. 

التقمص ده ساعات بيكون مطلوب كشكل من أشكال التعلم أو 
النمو النفسي.. باتقمص حد. أتعلم منه حاجة. وبعدين خلاص.. 
زي الجاكيات كده اللي ممكن أالبسه في وقت معين وأقلعه 
بعدها بشوية وألبس غيره وهكذا.. لغاية ما تتكوّن شخصيتي» 
ويبقى ليا ملامح بتاعتي أنا.. إنها لو تحول الجاكيت ده لجاكيت 
جبس مش بيتقلع.. يبقى عمىء. وعدم وعبيء وثبات في المكان.. 
وساعات أذى للنفس أو الغير.. 


نا تعمل علاقة مع حد.. دايا اسأل نفسك. .و ف العلاةة دي .. 
أو في الموقف ده. . أنامين؟ 


أنا مين ؟ 





للمزيد من الروايات والكتب الحصرية هم - 

040 
العلاقة مع ممجموعة 
دي بقى من أخطر العلاقات بجد.. 


مبدئيًا كده أي مجموعة من البشر هايجتمعوا مع بعضء. لو 
ما كانش فيه هدف معين ليهم., أو حاجة معينة هما ناويين 
يعملوها بوعى -إن شالله يخرجوا يتفس حوا- فال مجموعة دي 
ممكن تؤذي أصحابها.. 


مجموعة يعنى شلة أصحاب.. زملاء عمل.. قسم ف شركة أو 
مستشصفى.. اتحاد ملاك في عمارة.. فريق رياضى.. أو.أي جمع 
من البسشر.. 


فيه علم كامل اسمه سيكولوجية المجموعة (1010) 
تع 1010ك:259).ء العلم ده بيدرس بكل تفصيل ودقة إيه اللي 
بيحصل بين الناس لو اتجمعوا مع بعض.. إيه اللي بيحصل على 
المستوى النفسي والعقاي والعاطفي.. لأن وجود مجموعة من 
الناس في مجموعة,. زي ما هو ممكن يطلّع أحسن ما فيهم. 


من الناس.. 


ممكن المجموعة- بشكل واعي أو غير واعي- تتعامل مع حد 
من أعضائها على إنه أحسن واحد فيهم.ء بيفهم أحسن منهم 
كلهم. عنده عقل أو علم أو إحساس أو أي حاجة أكتر عله 2 


طرفي للمزيد من الروايات والكتب الحصرية 

وبالتالي هايقدسوه ويؤلهوه ويخلوا وجود المجموعة وأفرادها 
معتمد على وجوده.. وسلامة الملجموعة ونجاحها بإيده لوحده.. 
خطورة الحكاية دي هي إنها أولًا هاتخلي كل أفراد ال مجموعة 
يخلوا مسئوليتهم عن أي حاجة تحصل.. ماهو الاي يعرف.. هو 
اللي فاهم.. إحنا ماشيين وراه» وثانيًا المجموعة هاتحمل الراجل 
ده فوق طاقته. لغاية ما ينهك ويتعب وما بقدرش يستحملء» 
ساعتها المجموعة بكل بساطة هاتبداً تهاجمه وتتكالب عليه 
وتخلص منه.. ويجسوا غيره. يلعبوا معاه نفس اللعبة.. 


كمان ممكن أي مجموعة تتحوصل حوالين نفسهاء وتنفصل عن 
العام الخارجيء. ويتصوروا إنهم تحت تهديد مستمر منه.. 
ويعيشوافي وهم الكر والفر.. يعني يبقوافي حالة كراهية 
واستنفار وحرب شرسة مع كل وأي حد غيرهم.. لأنهم متصورين 
إن الكل بيتآمر عليهم.ء وغيرهم بيكرههم.. وده طبعا بيخليهم 
ما يعملوش أي حاجة حقيقية على أرض الواقع. وما يقومش كل 
واحد فيهم بمسئوليته تجاه نفسه وتجاه ال مجموعة. ولا يشوف 
إنه شخصيًا مسئولء زيه زي غيره. 


وساعات اتنين أو أكتر من المجموعة يقرروا يعملوا مع بعض 
علاقة خارج المجموعة ويدون علمهاء وبيكون جزء من العلاقة 
دي الخروج عن القواعد العامة للمجموعة مهما كانت بسيطة.. 
وممكن العلاقة دي في بعض الأوقات تتم تحت سمع وبصر 
ومباركة الماجموعة نفبيهاء ببس دي قصة كبيرة صعييايفنا 


م 


دلوقفت.. 


للمزيد من الروايات والكتب الحصرية > 

ممكن كمان ال مجموعة ما تبقاش مجموعة.. يعني كل واحد 
فيهم يبقى أناني ومش شايف غير نفسه ومصلحته وبس.. ما 
نساعدش بعضء ما نشيلش هم بعض. ما نبقاش مسئولين عن 
بعض.. وده يبهدد بقاء وحياة ومصلحة وحتى متعة أي مجموعة.. 


الأخطر والأخطر.. هي إن المجموعة تبقى مجموعة بزيادة.. 
بمعنى إن الفوارق بين أفرادها تدوب. وما تبقاش واضحة. يبقوا 
شبه بعض. وكأنهم شخص واحد.. يتكلموا بنفس الطريقة, 
يفكروا بنفس الشكلء وساعات حتى يلبسوا زي بعض. ويبقوا 
نسخ من بعض.. وده بيلغي أي فرص ف التلقائية والإبداع والتفرد 
والاختلاف بين أعضاء المجموعة دي. 


الحاجة السادسة والأخيرة. هي إن المجموعة زي ما اختارت في 
الأول حد تقدسه وتعتمد عليه. فهي ممكن تختار حد تخليه 
(كبش فداء) وتبقى عايزة تطرده منها.. وده فيه كلام لوحده.. 


اللي منج كل ده.. اللي بمنع الست حاجات دول وغيرهم (فيه 
حاجات تانية كتير ).. هو أن كل حد فى أى مجموعة من الناس 
يبقى عارف إنه هو شخصيًا مسئول عن نجاح أو فشل المجموعة 
دى.. وإنه مطلوب منه يعمل اللى عليه بكل إخلاص وصدق 
ووعىء علشان ده فيه الفايدة والمصلحة والنجاة.. لبه.. ولكل 
محمو عنك. . 


3 2 5 . ”7 ١ 
غير كده.. العواقب ممكن تكون وخيمة.. وخيمة جذا..‎ 


4م ؟” 
للمزيد من الروايات والكتب الحصرية 

علاقة كبش القداء .. 


فيه ظاهرة شهيرة حِذا بتحصل في كتير من المجموعات.. اسمها 
(كبش الفداء).. 


الناس في ال مجموعة بيختاروا- غالبًا بشكل غير واعي- حد منهم 
ويبدأوا يشوفوه على إنه أسوأ واحد فيهم.. حدّ يقول عليه 
أناني.. حد تاني يقول عليه خاين.. حد تالت يفتش في نيته 
واللي ورا أفعاله.. وفي الحقيقة كل واحد فيهم بيرمي /بيسقط 
عليه اللي هو مش قابله في نفسه شخصيا.. 


واحد مش قابل ضعفه ومش عايز يشوفه في نفسه فيسقطه على 
(كبش الفدا) ويقولك ده الضعيف اللي فينا.. واحد مش عناوز 
يعترف قدام نفسه إنه كاره وحقود فيرمي ده على (كبش الفدا) 
ويقول ده الحقود بتاعنا.. واحد مليان نرجسية وشعور مريض 
بالعظمة ينكر ده في نفسه ويشوف (كبش فداء المجموعة) على 
إنه شخص منفوخ ومغرور وغير مبالي بالآخرين.. 


شوية شوية تتعامل المجموعة مع الشخص ده على إنه مصدر 2 
للمشاكل وسبب للمتاعب وساعتها يكون الحل الوحيد بالنسبة 
لهم هو تطفيشه والتخلص منه خارج المجموعة إلى الأبد, 
بأساليب كتير جدًا.. ودي حكاية معروفة ومشهورة وبتتكرر من 
أول التاريخ لغاية نهايته.. 


بس فيه حاجتين مهمين.. 
للمزيد من الروايات والكتب الحصرية 

الحاجة الأولى هي إن (كبش الفداء)- اللي غالبًا بيكون شخص 
طيب وساذج وحسن النية- ساعات بيصدق اللي أسقط عليه 
ويستقبل نفسه فعلا على إنه إنسان سيئ ومليان بكل العيوب 
اللي اتهموه بيها بدون وجه حق.. ويلبس اللي اترمى عليه.. 
وساعات يبقاه ويتحول ليه فعلا.. 


الحاجة التانية وهي الأهم.. إنه في أوقات كتير (كبش الفداء) 
نفسه بيكون ليه دور في إنه يكون (كبش قداء).. لأنه سكت 
على الأذىء وسمح بالضرر.ء وساب حدوده مفتوحة لكل من 
هب ودب. وخلى أرضه مستباحة لكل اللي عايز يرمي فيها 
نفايات نفسه وقاذورات حياته.. 


(كبش الفداء) مش داها ضحية.. بالعكس.. ساعات بيكون أحد 
ا مشتركين في الجريمة.. وساعات بيكون هو البادئ اللي بيستدعي 
من اللي حواليه الظلم ويغريهم بالأذى.. وبعدين يشتكي.. 
ويفضل يشتكي.. 


إذا كنت في يوم (كبش فدا).. فشوف مسئوليتك عن حدوث ده 
أو عن استمراره.. 

وإذا كنت من اللي بيستمتعوا بصنع (كبش فدا) من اللي 
حوالبهم.. 


1 -- للمزيد من الروايات والكتب الحصرية ف 
انضموا لجروب ساحر الكتب /25/5297631,18110601 تدع /0 | 
او زيارة موقعنا 2 1<2.1121111112© "روه 2 





القد 
علاقة تحقيق النبوءة 


هنا.. حد بيعمل معاك علاقة علشان يحقق نبوءة خاصة بيه. 


يعني واحدة مصدقة إن كل الرجالة وحشين وكدابين وخاينين. 
تروح تتجوز واحدء وتتعامل معاه بشكل صعب وغريبء وتطلع 
منه أسوأ ما فيه. لغاية ما يزهق منها ويبدأ يبص لغيرهاء 
وتتحقق في الآخر نبوءة (كلهم خونة زي بعض).. 

واحد مقتنع إنه فاشل وإن ما فيش أملء يقوم يشتغل شغلانة 
مش مناسبة ليه ولا لمؤهلاته ولا لقدراته.. ويعمل مشاكل في 
علاقاته بزمايله ورؤسائه.. بعد شوية يترفد من الشغلء. ويقول 
بينه بين نفسه (أهه.. أنا كنت عارف كده من الأول.. أنا أصلًا 
فاشل).. 


كتير مننا بيبقى عنده (نبوءة) داخلية,. وبيسعى طول الوقت 
في حياته وعلاقاته إنه يثبتها ويؤكدها.. علشان ده اللي وصله 
في تجارب وعلاقات قبل كده.. وده اللي اتعلمه عن نفسه. وده 
اللي ما يعرفش غييره.. . 


أشهر النبوءات دي: (أنا ما استاهلش. أنا فاشلء أنا دايا ضحية. 
الناس كلها وحشة. دول خاينين. ما فيش أمان لحد. ما حدش 


ماهير .2 وهكذا).. 

مشكلة الحكاية دي إن صاحبها بيقعد يكررها عمّال على بطالء: 
وهو مش واخد باله, ولا حتى الناس اللي في علاقة معاه واخدين 


بالهم.. 


خلي بالك إنت بقى.. 

ما تخليش حد يحقق النبوءة بتاعته على إيديك.. 

ما تخليش حد يلبسك دور مش بتاعك فى علاقته بيك.. 
شوف اللي معاك عاوز يطلع منك إيه.. 

أحسن ما فيك.. 


وائلا أسوأ ما فيك.. 


تكون اتقرصت مرة واللا اتنين.. 


اتعلم.. وفتح عينك كويس بعد كده.. 


؟*55>»" 
للمزيد من الروايات والكتب الحصرية 

6 
علاقة البلع 


فى العلاقة دى.. طرف بيحاول يخلي نفسه المصدر الوحيد لكل 
حاجة بالنسبة للطرف التانىء» اللى بيعتمد عليه اعتمادًا مطلقًا.. 


تصوروا مثلاً أم بتعزل أولادها عن العام: وتوصّلهم بكل طريقة 
إنها المصدر الوحيد لكل حاجة. يسمعوا كلامها هي وبسسء» 
يطمنوا ليها هي وبس. ما يآمنوش لأي حد في الدنيا غيرها.. 

هي بس اللي بتحميهمء يتامم بيهمء. وتحبهم.. وال مكان الوحيد 
الآمن فى الكون هو جنبها يت ا الشائق وحشة.. الأصحاب 





مش كويسين.. ما م شسشكوا هننا معايا 

تسسأت عفدت ظ 1 وفي نفس الوقتء 
تزرع فيهم خوفا, أحد تالى بحاول 
يقرب منهم 6 


و تستمد شعورها بالأمان والاطمئنان والراحة من خلال 
إحساسها إن أولادها محتاجينها طول الوقت.. فكده سقى ليها 
لازمة. ووجودها يبقى مهم وليه معنى... منتهى الغلب.. بتكون 
من جوٌّاها غندها زغبئة دفينة وغير واعيّة. إنهنا ترجَح الأؤلاد'ذول 
جوه بطنها (رحمها) تاني.. ولو طالت تبلعهم علشان تعمل 
كديع كر وو داجيا لين بي ا ل ل 
ده مش هزار.. 


للمزيد من الروايات والكتب الحصرية 

ممكن كمان زوجة تبلع جوزها.. أو زوج يبلع مراته.. محصدش 
بيحبك غيرى.. محدش بيفهمسك زيي.. قوللى على كل حاجة 
وكل شئ.. كل تفاصيل حياتك لازم تبقى عندى.. إوعى تتنفس.. 
إوعى حتى ترمش بعينيك.. ماتسيبنيش لوحدى.. وأنا برضه 
مش هاسيبك لوحدك.. 

ممكن أصحاب يبلعوا بعضء وكل واحد فيهم يعمى نفسه عن 
الحياة ومايشوفش فيها غير صاحبه. اللى لو بعد عنه.. الدنيا 
النوع ده من العلاقات بيؤدى لنتيجة واحدة حتمية مالهاش 
احتمالات أخرى.. وهى إنها من ناحية بتوقف النمو.. بتمنع 
الكبران.. بتخلى الطرف الآخر ذايها ضعيف وصغير وخاييف 
وقليل الحيلة.. داها محتاج الحماية والموافقة والاعتمادية.. عمره 
مايحس بنفسه ولا اختلاففه ولا تفرده.. عمره ما يبقى نفسه.. 
لأنه داما هايبقى نسخة ممسوخة مبلوعة مشوهة من كائن 
تالى غيره.. 

ومن الناحية التانية بيتخلق غول بشرى ضخم جعان مش 
بيشبع من بلع البنى آدميينء. وجرهم إلى أفخاخه النفسسية.. 
ومش بيكون ليه أى حل غير العلاج النفسي. 

بالمناسبة.. ساعات ده بيكون المعنى النفسى (لأمنا الغولة).. 
و(للنداهة) اللى بتنده على ضحاياها فى كل ممكان.. علشان 
حافظوا على حدودكم النفسية من الاختراق والاقتحام والاختقاء.. : 


قولوا (لأ) لأى حد يحاول يمسح وجودكم فى وجوده.. 
ماتسمحوش لحد يبلعكم.. وماتبلعوش حد.. 
*؟ للمزيد من الروايات والكتب الحصرية 

نه 
العلاكة مع شتخص انطوائي 

العلاقة دي بتحس فيها إنك لوحدك.. علشان الطرف التاني في 
ده شخص مش مهتم أصلا إنه يعمل علاقة منع حد.. هو 
لوحده. ومبسوط إنه لوحذه.. بيحب حتى يتحرك لوحده. 
ويسافر لوحذده. ويشتغل لوحده.. 

مش بيستمتع أوي بكونه في علاقة مع حد. ومش بيحب وجوده 
في وسط ناس أو مجموعة أو شلة أصحاب.. هو معندوش شلة 
أصحاب أصلا. 

مايفرقش معاه رأي حد فيه. ولا بالإيجاب ولا بالسلبء لأن أصلا 


وجود الناس معاه مش فارق.. مسش سيعير عن مشاعره أوي 


سيبك بقى من كل الكلام ده.. ده الكلام المكتوب في الكتب.. 


في الحقيقة, مهم تعرف إنه من جوه جدًاء الشخص ده حسّساس 
لأقصى درجة. وبيحس ويتفاعل مع كل حاجة. بس ده مش 


هو كمان عواطفه ومشاعره عميقة وقوية. بس بيعرف يتحكم 
فيها كويسء وما يظهرهاش.. 


للمزيد من الروايات والكتب الحصرية 

هو في أعمق أعماقه محتاج جذا لوجود الناس حواليه.. محتاج 
لوجود أي حد وكل حد.. 


واللى بعد (بس) هو ال مشكلة.. 


الشخص ده جوؤاه ألم نفسي رهيب من ناس قدهمة, مسن حدٌ 
في حياته قبل كده. الألم ده خلاه يقرر ما يقربش من أي حد 
أحسن يتجرح ويتأل تاني.. الألم ده جواه غالبا من سنين.. 

هو ساخد باله من كل حاجةء وببحس بكل حاجة. وإحساسه 


عالىي جداء ومشاعره أعصلى وأقوى.. فسنين أففه أكبر ومالهمسوشس 
حل و 2.. 


اعذره.. وقرّب منه بالرّاحة, ما تهجمش عليه وتخترقه., هاتلاقبه 
أول ما يطمنلك. يفتحلك أبواب نفسه.. ويقولك اتفضل.. 
ساعتها طُمّنه أكترء واديله المسافة والمساحة المناسبةء واقبله كله 


على بعضه من غير شروط ولا حسابات.. 


هاتكسبه. وتكسب العلاقة معاه.. 

للق 


العلاقة دي بيكون فيها ظلم شديد للي إنت عامل معاه علاقة, 
أو للى عامل معاك علاقة.. 


إنت هنا بتتعامل مع نسخة قدهة للبني آدم اللى إنست معاه.. 
يعني يكون حصل بينكم موقف زمانء. وإنت أخدت صورة 
معينة فى ذهنك عن الشخص ده.. أو يكون الشخص ده فعلا 
كانت ليه صفات وتصرفات أو طريقة تفكبير قبل كده. واتغيرت.. 
لكن إنت مازلت مثبته عند الصورة القدمة. ومسش راضي 


مع إن الحركة هي الأصل.. والتغيير هو الطبيعة.. لكن إحنا 
ساعات بنثبّت نفسناء ونثبّت غيرنا عند موقف.. أو تفاعل.. 
أو كلمة.. أو نظرة.. أو غلطة.. أو لحظة فشل.. أو حتى لحظة 
نجاح.. ونحرم نفسنا ونحرم غيرنا من فرصة جديدة.. ورؤية 


علماء مدرسة الجيشتالت في العلاج النفسي بيقولوا إن الواحد لو 
باصص لشجرة.. عينيه بتاخد ليها أول لقطة وتخزنها في الذاكرة.. 
وتبطل تستقبل منها أي صورة تانية.. لغاية ما يهب شوية رياح 
يحركوا ورقها.. ويهزوا أغصانها.. فعينيك تفوق.. وتبدأ تستقبل 
الصورة والصوت من جديد.. 

إحنا بنحب الراحة.. مدربين على الاستسهال.. مش عاوزين نبذل 
مجهود نشوف بيه أي حاجة جديدة مُمكن تلخبط تصوراتنا 
القديمة.. أو تهد بنيان بنيناه على مدار سنين أو حتى أيام.. لأن 
ده معناه إني أنا كمان أتغير طالما اللي قدامي بيتغير.. وأتحصرك 
زي اللي قدامي ما بيتحرك.. ويبقى عندي استهداد أراجصع نفسي 
في كل تصوراتي وأفكاري ومعتقداتي» وأكتشف إني غلط.. وأصحح 
نفسي.. وده صعب وعاوز مجهود ومسئولية.. 


فيبقى الأسهل إفى في علاقاتي أخلي كل واحد زي ما هو يتغير 
ويتشال ويتحط.. وأنا مش شايف تغييره. ومش باتعامل إلا مبع 
نسخته القديمة اللي في دماغى.. 


زي ما بيتعمل أب - ديت لبرامج الكمبيوتر.. 
إحنا محتاجين نعمل أب - ديت يومي لنفسنا وللآخرين.. 


في علاقاتنا مع بعض.. 

4 
علاقتك بدورك ف الممجتميع 


إحنا بنتولد وجوانا برنامج إلهسي اسمه الفطرة. بيحدد حقيقتنا 
وهو يتنا.. 


ركم 


الآباء والأمهات بعد شوية بيحطوا فينا برنامج تالي اسمه التربية, 


شوية كمان وييجبي المجتمع اللي إحنا عايشين فيه يزرع جوانا 
برنامج تالت أخطيسر.. اسمه (الدور المجتمعي).. وده بتتوارئفه 
الأجيال المتعاقبة لغاية مسا ينسوا أصله وأهدافه ومعناها 
وتوقيتها ومدى مناسبتها لكل زمان ومكان.. 


من أهم الأدوار ال مجتمعية اللي اتزرعت فينا (ولا زالت طبعًا) 
دور الرجل ودور المرأة- خاصة في مجتمعاتنا الشرقية.. 


في العادة.. أنا باتكلم عن اللي بتتعرضه الأنثشى في مجتمعاتنا 
الشرقية من قهر وظلم وتشويه واختزال.. وعن الرسايل النفسية 
السسيئة والمؤذية اللي بتوصلها عن نفسها وعسن جسسمها وعن 
أنوثتها من البيت والمدرسة والشارع.. وكل حتة.. واللي بتفضل 
تدفع تمنها بعد كده طول عمرها.. إلا من رحم رلي. 


المعادلة التاني.. عن الرجسل.. اللي يبدو للوهلة الأولى» وبالنظرة 
السطحية غير المتعمقة إنه هو الجالي. وهو الظام. 

أيها الرجل.. لقد ظلمتك أمك.. وظلمك أبوك.. وظلمك هذا 
ا مجتمع الفصامي.. 

ظلمتك أمك (مع حفظ كل الألقاب والاحترام وكل حاجة) لها 
وصلت ليك بقصد أو بدون قصد إنك أفضل من إخواتك البنات» 
وإنك من حقك تعلي صوتك على أختكء وتؤمرهاء وتتحكم 
فيهاء وتراقبهاء وفي بعض الأوقات تمد إيدك عليها. 

ظلمتك لما فضلت هي وغيرها تحمل وتولد وتحمل وتولد لغاية 
ما تخلف ولد.. راجل.. ينادوها باسمه. وتتشرف بوجوده وسط 
أهلها وقرايبها.. 


نأ تك ا فضلة ك على أختك في المعاملة, والتعليم. وحرية 
3 و 1 

الحركة. ومنحتك حقوق كتير جذا منعتها عنها.. 

ظلمتك ما خلت أختك تنضف وراكء وترتب أوضتكء وتغسلك 

هدومك. 


ظلمتك 31 وصلت لبك إن وجودك في البيتث هو المصدر الوحيد 
للأمان والحماية والقوة والستر لعف أو بدل وجود أبوك.. 


اللي ظلمك هو كمان.. 


ظلمك.. ينا علمك إن الرجولة هي الصوت العالي والخشونة 
والقسوة.. 

ظلمك.. لما كان بيمسك إيدك ويخرج معاك ويوديك كل جتتة 
هو بيروحهاء وما بيعملش كده مع إخواتك البنات.. 

ظلمك لما فهمك إن الراجل مش بيضعف ومش بيبكي ومش 
بيحن ومش بيرق ومش بيعبر عن مشاعره.. 

ظلمك دا وصلك إن الأنوثة ضعفء ومياعة» ودلع.. 

ظلمك لما قالك إن شرفك مكانه خارجك. ؛ وإلمه بسع في تيس 
هو أصلا غير جسدك.. 

وزي ما أبوك وأمك ظلموك.. فالمجتمع كان ظلمه ليك أشد 
لاش رهن الشارع لقت شعل بعل ولا صل شيطق وائر ا سل نا 
يعيبهوش غير جيبه. والكلام الجد يعني- فقط- كلام الرجالة.. 
شا لقيت نفسك بتعمل اللي إنت عاوزه؛ تعرف دي وتمشي مع 
ديء وأصحابك يصقفولك, وأهلك يفرحوا بيك. وتبقى واد جدع 
مقطع السمكة وديلها. 

خا اتعلمت إن الزوجة الشاطرة الجدعة هي ست البيت المطيعة 
اللي بتغسل ومسح وتنضف وتسحل نفسها كل ليلة وكل يوم 
علشان خاطر سمادة سعادة جنابنك.. 

دا لقيت الراجل بيمشي قدَّام مراته وأمه وإخواته البنات.. 

نا وصلك إن السبب في التحرش هو البنت ولبسها وكلامها 
ومشمتها.. 

ما وصلك إن كل وظيفة المرأة عبر التاريخ هي إنها كائن جنسي 
مخلوق لإشباعك ومتعتك. علشان حضرتك تؤدي دورك المقدس 
في الحياة.. 

خا وصلك إن الأنوثة إغواء وإغراء وانحلالء وإن الأنثشى شيطان 
رجيم بيسعى دانما لإفسادك وإفساد مجتمعك المتدين بطبعه.. 


نا وصلك إن المرأة هي أصل كل الشرور.. 


وحاجات تانية كتير أوي.. أصعبها على الإطلاق هو إن كل ده 
أو معظمه على الأقل وصلك زورا وبهتانا باسم الدين.ءاللى تم 
تسطيحه واختزاله وسوه فهمه إلى أقصى درجة. 


أنا بقول إنك مظلوم.. لكن مش بقول إنك ضحية.. لأنك 
مسئول عن تصديقك لكل الرسائل دي. وعدم مقاومتهاء. بل 
وممارستها بكل إصرار ورعونة.. 

إنت صذّقت كل ده لغاية ما بقى حتة منك. ومن تفكيركء. 
ومشاعركء. وسلوكك. وبقى أي صوت مخلش معناة هماع 
منظومة هائلة من تكوينك الداخلي. وإعادة مراجعة رهيبة 
لكتير من مسلمات حياتك. ومسئولية إنسانية كبيرة جدًا ناحية 
نفسك وناحية غييرك.. 


عزيزي الرجل.. 
ارفع الغمامة من على عينيك.. 
وشوف المصيبة اللي (إنت).. أقصد اللي (إحنا) فيها.. 

0 
العلافى مع شخص مستغل 2115617 هر 


طبعًا دي المادة الخام للعلاقات الخطرة والمؤذية: لأن ممكن أي 
حد من اللي بيعملوا العلاقات الخطرة اللي اتكلمنا عليها قبل 
كده. يتحول في علاقته إلى حد مستغل.. #ءوناط4 يعني.. 


النزجسي بيكون مستغل» النسيكوباث طنعا مستغل» المدمن.. آأهة.. 
من غير كلام, وغيرهم وغيرهم.. 


أي حد من دولء بيقدر بكل أشكال التلاعب ساعات. والضغط 
ساعاتء والحيلة ساعات. والرشوة العاطفية ساعاتء. إنه 
يستغلك ويستهلك مشاعرك ووقتك وفلوسك وطاقتكء. وحياتك 
كلهاء لغاية ما تلاقي نفسك في الآخر.. مش لاقي نفسك أصلاً.. 


أكبر وأغرب مشكلة شوفتها في العلاقات دي. مش بتكون في 
ا مستغل. لا.. بتكون في الشخص التافي.. الشخص المستغّل.. اللي 
بيخضع للاستغلال يعني.. وهي إنه د.كون اختار العلاقة دي. 
والبني آدم المؤذي ده من بين كل الد:ياء علشان يلزق فيه. 
ويرتبط بيه. ويقول ياده.. يا بلاش.. وبررخ_ض كل وجهات النظر 
والنصايح ومحاولات اللي حواليه لإنهاء العلاقة دي.. وبيفض ل 
مَصِرٌ إنه يكمل فيها.. بيكونوا عاملين زي المفتاح والقفل.. بمجرد 
ما بيلاقوا بعض. بيعرفوا بعض. ومش بيستغنوا عن بعض تاي.. 

الشخص ده (المستغّل).. بيكون جواه إحساس عميق إنه ما 
يستاهلشء إن قيمته قليلة جذداء إن وجوده مالهوش لازمة.. إنه 
آخره كده.. وأحسن ما ممكن الحصول عليه هوذه.. علشان 
كده بينتقم من نفسه بأنه يعمل علاقة مع حد مؤذي يؤكدله 
بالظبط ال معنى ده.. إنت قليل.. إنت ما تستاهلش غير الأذى.. 
ده آخرك.. وعلشان كده برضه بيكمل ف العلاقة ديء وبيرفض 
يقطعها. لأنه ما صدق لقى اللي يؤذيه بالنيابة عن نفسه.. 


حكاية صعبة ومعقدة. وبتتعب كل المعالجين وال محللين النفسيين.. 
اللى يحميك من العلاقة اللى زي دي ” حاجات.. 


الحاجة الأولى هي إن حدودك تبقى واضحة. وأي علاقة يكون 
فيها أي أذى من أي نوع تنهيها فورًا.. 
الحاجة التانية هي إنك تعرف تقول (لأ) عند اللزوم لأي حد 


مهما كان.. علشان (لأ) دي هي اللي هاتحمي بيها حدودك من 
أي اختراق.. 


الحاجسة التالتة والأهم.. هي إنك تصدق طول الوقت إنك 
تستاهلء وتعامل نفسك بكده.. وتؤكده لنفسك كل شوية.. 
تستاهل تتحب. وتستاهل تفرح. وتستاهل تعيش. وتستاهل 
تحسترم.. وطول ماإنت مصدق ده. كل اختياراتك هاتكون في 
نفس اتجاهه.. وطول ما أنت مش مصدقه. اختياراتك هاتكون 
دايمًافي اتجاه الأذى والضرر والانكسار.. 


إحنا بنختار اللي إحنا مصدّقين إننا نستاهله.. 
بنختار.. اللى إحنا مصدّقين.. إننا نستاهله.. 


ه ؟ 

اللفه 
علاقة التقمص الإسقاطي 
اسمها صعب.. مش كده؟ 
معلهش.. هانفهمه دلوقت.. 
كام مرّة حسيت إنك مستغرب مشاعرك؟ 


كام مرّة سألت نفسك السؤال ده: هو أنا حاسس كده ليه مع 
إن ما فيش حاجة حصلت تستدعي الإحساس ده؟ 


كام مرّة ظبطت نفسك وإنت متأم من غير سبب للأم.. غضبان 
من غير سبب للغضب.. كاره بدون مبرر للكره.. أو حتى بتحب 
بدون مبرر للحب..؟ 


كتير جِدًا من مشاعرنا هي في الحقيقة مش مشاعرنا.. هي 
مشاعر اتزرعت فيتا: عد تاق رماهنا من -جواة علينك.. يغتن 


ساعات بيكون فيه حد جواه مشاعر زهق أو ضيقء» وهو مش 
قابلها أو مش مستحملهاء أو أصلاً بينكرها.. تقعد سيادتك قدامه 
دقيقتين.. يقولك بص إنت زهقان.. شوف إنت متضايق.. أديك 
مش مستحمل.. عمال تبص في الساعة.. مكشر.. مالك كده 
مكتئب؟ إنت حزين ليه؟ أو حتى من غير ما يتكلم أصلا.. 
تلاقي نفسك زهقت.. وقرفت.. واكتتئبت.. ومش طايق نفسك.. 

ساعات حد يكون مليان من جواه خيانة وكدب وخداع.. ويبدأ 
يرمسي ده عليك ويحسسك إنك دايمًا مشكوك فيك ودايما موضع 
اتهام.. لغاية ما حضرتك تبدأ تعمل ده فعلا.. 


ممكن حدّ يكون مليان غضب. بس مش بيعبر عنه., أو حصب 
ومش بيعبر عنه. أو حتى كره وبرضه مش بيعبر عنه.. وبنفس 
طريقة الضغط والإقناع دي يوصلك إننت إنك تعبر عن الاي 
جواه هو.. ولا إنت واخد بالك.. ولا هو كمان واخد باله.. 


الموضوع ده اسمه (التقمص الإسقاطي).. يعني حضرتك 
(بتتقمص) اللي غيرك (بيسقطه) عليك.. وده بيحصل كتير في 
بعض العلاقات.. على مستوى الأفزاد وعلى مستوى المجموعات 
أو العائلات.. 


يعني واحد يزرع مشاعره اللي مش عارف يقبلها في نفسه أو 
يحتويهاء. جوّه واحد تاني.. أو مجموعة (أو عيلة) تزرع مشاعر 
مُعينة جؤّه واحد أو جؤه مجموعة تانية.. عيلة تزرع جوه 
واحد إنه فاشل.. إنه سيئ.. إنه ما يستاهلش.. وهو يصدق ده.: 
وممكن يعيش حياته كلها بيه.. 


وقعت في الفخ ده قبل كده؟ حسيتي قبل كده بأحاسيس غريبة 
عليكي ومش بتاعتك؟ 


طيب نعمل إيه؟! 


ضما للمزيد من الروايات والكتب الحصرية 

خلي في علاقاتك فلتر.. أيوه فلتر.. واستخدمه كل يوم. وبعد 
شويه هاتتعلم تستخدمه كل ساعة.. وكل دقيقة.. وكل ثانيسة.. 


أول ما تلاقي فيه مشاعر جواك غريبة عليك وعلى فطرتك 
وطبيعتك.. على طول استرجع إيه اللي حصل قبلها.. قابلت مين؟ 
اتصلت بمين؟ شوفت إيه في التليفزيون.. أو السينما.. أو الشارع.. 
أو الشغل؟ اتعاملت مع مين.. فين.. ليه.. إزاي؟ وابدء استخدم 
الفلتر.. ونمّسي نفسك من شوائب الآخرين اللي اتخلصوا منها 
عندك.. وارمي لكل حد حاجته اللي رماها جواك.. وابدء دورة 
جديدة من تنقية نفسك.. كل يوم.. 


دورة جديدة.. من تنقية نفسك.. كل يوم.. 

اذه 
علاقة الزواج 
هل الزواج علاقة؟ 


طبعًا علاقة الزواج من أهم العلاقات اللي ممكن نتكلم عنها.. 
بس الأول تعالوا نسأل نفسنا.. هو الزواج أصلا علاقة؟ هو 
الزواج قِ حد ذاته معناه نجاح العلاقة بين اتنين؟ هو الزواج 
ضمان لاستمراربة الحب؟ 

الحقيقة إن الزواج في حد ذاته مش علاقة أصلا.. الزواج مجرد 
إطار لعمل علاقة.. 


يعني إبه؟ 

بعدي الزواج هو بس فرصة لعمل علاقة.. وسط ملائم لعمل 
وكل اللى قبل الزواج (من حب أو استلطاف أو معرفة صالونات 
أو غيره) يستوي ويتشابه في أنه طريق يمهد لوضع الطرفين في 
المكان والظروف المناسبة لصنع وإنجاح (أو إفشال) العلاقة دي.. 
وهما وشطارتهم بقى.. 


ياإمايعملوا مع بعض علاقة حقيقية.. بمعنى إن كل واحد 
فيهم يكون نتفسه. بكله وبكامله. بدون رتوش ولا مخاوف ولا 
حسابات.. ويكون قابل الطرف التاني قبول كامل بدون شروط 
ولا تعجيبزات ولا تهديدات.. 


مه ؟ 

علاقة فيها كل واحد حرّء وفي نفس الوقت منتمي للزواج وللأسرة 
وللبيت.. 

علاقة فيها كل واحد عايش وسامح للتاني إنه يعيش.. 

علاقة فيها كل واحد راضي وسامح للتاني إنه يرضى.. 


علاقة كل واحد فيها ليه دوايره وذاتيته واستقلاله. مع كتير من 
خطوط التلاقي والتوازي والاختلاف والتماس مع الطرف الآخر.. 


أو تكون العلاقة دى مش حقيقية.. 
فيختزلوا بعض.. وكل حد فيهم يعيش مع التاني بجزء منه. 
ويدارى عنه باقى نفسه.. وأجزائه.. 


أو يخنقوا بعض.. وكل حد فيهم يلف حوالين رقبة التاني حبل 
غليظ من الهموم أو المشاكل أو الشكوك.. 

أو يعجزوا بعض.. وما حدش فيهم يقنع ولا يرضى ولا يببطل 
مطالب وشروط.. 


أو يتشعبطوا في بعض.. وكل حد فيهم يعلق حياته ووجوده 
وسعادته ورضاه على التاني.. مش على ربنا ولا على العلاقة 


الزواج هو اختبار لكونك حضقى أو مزيف.. 

الزواج هو إنك تختار ما بين إنك تكرر سيناريوهاتك القديمة. 
أو سيناريوهات أسرتك أو قرايبيك أو معارقك أو أصحابك.. أو إنك 
تكتب سيناريو جديد تماما ليك ولشريك حياتك بكامل وعيك 
وإرادتك ومسئوليتك.. 


الزواج (ونجاحه أو فشله) قرار.. بيتجدد كل يوم وكل دقيقة وكل 
لحظة.. زي التفس.. وزي نبضات القلب.. 

الزواج.. مش هو نهاية القصة زي الأفلام العربي.. 

الزواج بداية.. | 

بداية حياة..أو بداية موت.. 

الزواج إما أرض خصبة لزرع الحب.. 

أو أرض وعرة لزرع الكراهية.. 


الزواج.. إما روضة من رياض الجنة.. 
أو حفرة من حفر النار.. 


فيه كلمتين عاوزكم تحفظوهم.. وترددوهم.. وتعتبروهم قسم 
وعهد قدام نفسكم وقذام ربنا لها تيجوا تتجوزوا.. ممكن حتى 
تقولوهم بعد الصيغة الرسمية للزواج مباشرة.. الكلام ده لكل 
المقبلين على الزواج.. ولكل المتجوزين الاي عاوزين يجددوا قرار 
جوازهم مع بعض.. 

قول ورايا (وإنتى قولي بصيغة المؤنث): 
"أشهد الله وأشهدكم... 
أحوالك.. قبول لحسابك مش لحسابيء. قبول يدون شروط.. 
وإفي مش هاخنقك ولا أطبقك ولا أعجزك ولا أختزلك. ولا أسمحلك 
تعملي معايا ذه.. 
وإفى مش هامارس معاي في يوم من الأيام ولا هاسمحلك تمارسي 
معايا دور الضحية ولا دور الجاني ولا دور المنقذ.. ولا غيرهم.. 
وإني أحترمك وأقدرك وأهتم بيكي.. وأحبك وأسامحك وأعذرك 
وأديلك فرص وسماح وبراااح.. 
وإفي ما اتشعبطش فيكي ولا أسمحلك تتشعبطي فيا..وإننا نكبر 
وننضج ونتحمل المسئولية من خلال علاقتنا ببعض.. 
وإني أقبل معاي وأساعدك تقبلي معايا ضعفي وضعفك. وألمي 
وألك, ومو وموتك.. 
وإني أحيا معاي بنفسي الحقيقية, وأساعدك تحيي معايا بنفسك 
الحقيقية» في وجود الناس وفي وجود ربنا.. من غير ما نلغي أو 
وإني أفضل مصدق إني أستاهلء وأساعدك تفضلي مصدّقة إنك 
وإن حيانيٍ معاقي تكون بداية جديدة في طريق النور.. وخطوة 
جديدة في سكة الحقيقة.. 
آمين.. آمين.. 

642 
العلاق الجنسيت 


مبدئيًا مهم إننا نعرف إن الجنس حاجة. والعلاقة الجنسية 


الجنس هو فعل جسدي. ميكانيثي في معظمه. مش لازم يكون 
مرتبط بأي مشاعر أو التزامات نفسية أو معنوية بين الطرفين.. 
يعني في ثقافات مختلفة عننا. ممكن واحد هارس الجنس مع 
واحدة ما يعرفهاش. ممكن واحدة تمارس الجنس مع واحد مش 
هاتشوفه تاني. ممكن تتم ممارسة الجنس بمقابل مادي.. وفىي 
بعض الأحيان. ساعات بيحصل الجنس تحت الضغط أو الإكراه 
أو بالقوة.أو الاغتصاب.. كل ده اسمه جنس.. وبسس.. 


أما العلاقة الجنسيةء فهي علاقة بكل تفاصيل ومعاني الكلمة.. 
يعني فيها مشاعرء وأفكارء والتزامات أخلاقية ونفسية وجسدية, 
وقبلها طبعا - فى مجتمعنا وثقافتنا- دينية. والجنس فيها جزء 
مش كل.. الجنس هنا أداة للقرب وللتواصل وللتعبير.. مش 


هدف أو غاية في حد ذاته.. 


ورغم إن الاتنين من بعيد شكلهم زي بعض.. لكن تفاصيلهم 
ومحتواهم غير بعض تماما.. 

العلاقة الجنسية من أدق وأخطر وأعمق العلاقات الإنسانية, 
لأنها ممكن تكون أحد وسائل وطرق السعادة الحياتية بين 
الطرفين. وممكن تكون أحد أسباب التعاسة والبغض والكراهية 
وساعات الانفصال بينهم.. 

ممكن ترتفع بيهم وبأرواحهم لسابع سماء وممكن تنزل بيهم 
وبأجسادهم لسابع ارض.. ممكن تكون جزء من رحلة جسدية 
وروحية للجنة. وممكن كمان تكون خطوات منزلقة متسارعة 


ماينفعش أقول على علاقة جنسية إنها (علاقة) من غير ما 
طرفيها يكونوا بيحترموا احتياجات بعضء وكل طرف فيهم يكون 
مهتم بتلبية احتياجاته واحتياجات الطرف التاني على حد سواء.. 
مش حد منهم يستخدم التانى شوية دقايقء بشكل أنانى ذاتوى» 
من غير أى مراعاة أو انتباه أو اهتمام حقيقيء. وبعدين يلف 
وشه الناحية التانية. ويغوص جوه نفسه.. 


مهم كمان إن الطرفين يحترموا جسم بعض. ويتعاملوا معاه 
معاملة آدمية راقية. مش طرف فيهم يتعامل مع جسم التاني 
على إنه مكان متاح لتفريغ رغبة سريعة أو غريزة ملحة.. 
و..خلاص.. 


كمان ضرورى إن الطرفين يكونوا حابين اللي بيعملوه وموافقين 
عليه ومستمتعين بيه.. وإنه محدش منهم يعتبر جسد التاق 
ملك ليه دون صاحبه/صاحبته الأصلية؛, يعمل بيه اللى هو 
عاوزه. وقت ماهو عاوزء وزى ماهو عاوزء بدون استعداد 
وموافقة الطرف الآخر.. 


وما ينفعش طبعًا تكون (علاقة) لو أي طرف فيها مش مستعد 
لتحمل مسئوليته الأخلاقية عنهاء وانها تكون هي نفسها جزء 
من علاقة إنسانية وحياتية أكبر بين طرفيها (الزواج)..مش مجرد 
اتصال عابر مافيش قبله ولا بعده أى شكل وأى درجة من 
ا ملسئولية. 

في (العلاقة الجنسية) الحقيقية. الجنس مش بيكون ليه الأولوية: 
إنما العلاقة نفسها هي اللي بيكون ليها الأولوية.. الجنس هنا 
بيكون بس زي اللغة؛ بيوصل مغالي القب والقرب والمودة 
والرحمة بأشكال وأدوات مختلفة.. لكنه أبذا مش بيكون هو 
المضمون ولا المختوى:. لأن ذة لو حضل:. سقى العلاقة الجنسية 
اتفرغست من حقيقتهساء واختزلت في فعل خرىي مُمل.. وؤبكل 
أسف:؛ ذة الواقع فى مغظم الأحيبان:. 


فى كتير من مجتمغاتناء تم اختزال كل ما هو (علاقة جنسية) 
إلى (جنس).. وفافيش موضوع حياني يومني حصل فيه تشويه 
وتضليل وسَوء فهممْ وَسَوء تعغامل زى ما خضل ف ف الموضوع 
ده ولغاينة دلوفستء مافيبش أق ونسيلة طبيعيسة عادية مقبؤلة 
لتعليم وتنوير وتوعية العامة بخصوصه. غير بعض الاجتهادات 
الفردنسة مسن خلال مواقع انترنست أو موي أو ورش عملل.. 
وطبغاً النتجحة واضحة جسداً.. 


إخَننا عندنا هسوس شسديد (بالجنس) عتلى خساب (الغلاقة 
الجنسسية).. ونتهم غريب (لجنسنة) أى شن وأى فعلء وأق خد.: 
لدرجة إننا بننظر للمرأة مثلاً على إنها (كائن جنسى)» وبنتعتبر 
جسسمها (آداة مشيرة جنسياً)» وبنتغامل معاها على إنها (موضوع 
جنسى).. وبقى أخد أهم أهداف الارتباط أو التزواج متها (هدف 
جنسى).. 


وق الناخيسة التانية؛» كتير من الرجالة بيشوفوا إن رجولتهم 
تمدق مسن آداءقسم الجنسي, وأن ده لوحهشده هسو مفقبساشس 
أهميتهسم وتجاحهم وشساعاب؛ وجودهم كلسه:. 

ويمكن ده يكون أحد أسسباب الاستخدام الرهيسب للمنشطات 
الجنسية فى مجتمعاتناء و اننا من أكتر الناس اللى بتبحث عن 
كلمة (جنس) على الانترنت.. ده احنا حتى اقتصرنا مفهوم 
(الشرف) لمعنى جنسى.ء وتجاهلنا تماماً باقى معانيه وجوانبه.. 
اختزال (العلاقة الجنسية) إلى (جنس) جزء لا يتجزأً من اختزالنا 
لكتير من المعانى والمفاهيم لصورتها البدائية الأولى.. 

لكن يبقى فى الآخر إن (العلاقة الجنسية) أسمى وأشمل وأبقى 
بكتير من مجرد (الجنس)..وانها علاقة إنسانية ليها مواصفات 
ومراحل ودرجات وتفاصيل ومستويات.. مش مجرد لقاء جسدى 
بين اتنينء أو خيال مراهق بيتحقق على أرض الواقع., أو حبة زرقا 
توصل لبعض المتعة.. 


المفتاح فى (العلاقة الجنسية).. 
هو (العلاقة).. ومعناها.. وتفاصيلها.. 


مش الفعل.. وبدايته.. ونهايته.. 


الجنس وحده مش علاقة.. 
الجنس فقط لغة.. 

وآداة لتوصيل ال معنى.. 

بين طرفين.. 

بينهم مودة.. ورحمة.. 

الند 
إيه فيك اللي بيعمل علاقة؟ 
كل واحد فينا بيتولد وجوّاه احتياجات نفسية بسيطة جدًا.. 


احتياج إنك تتقبل.. إنك تتحب.. إنك يُهتم بيك.. إنك تحترم.. 
إنك تتشاف.. إنك تتحس.. إنك تتقذر.. إنك تقول لأ.. وغيرها.. 
وبتكون الوظيفة الأساسية للأم والأب أثناء التربية هي تلبية 
الاحتياجات دي بشكل مناسب وبقدر كافي.. علشان يحصل النمو 


لكن في الحقيقة..مش ده اللي بيحصل ذاما.. 


الطفل عادةٌ بيكتشف أثناء التربية إنه علشان تتم تلبيسة 
احتياجاته الأساسية لازم يكون فيه مُقابل.. يعني (اسمع الكلام 
علشان أحبك).. (اشرب اللبن علشان تبقى شاطر).. (ما تقولش 
لأعلشان ربنا يحبك).. كل حاجة بشروط.. كل حاجة بممقابل.. 
يعمل إيه الطفل الغلبان بقى علشان يتحب ويتقبل ويتحس 
ويُهتم ببه؟! 

يضطر يبقى زي ما هُما عاوزين.. 

لأنه.. ببساطة شديدة.. محتاج.. 

يقرر الطفل في سن مُعين (النظريات والأبحاث بتقول حولي 
خمس سنين) إنه يعمل عملية تجميل لنفسه.. آه عملية 
تجميل.. علشان يناسب الوضع المحيط بيه.. يعني يعدّل نفسه 
ويظبطها على مقاس اللي حواليه.. عاوزينه مقاس /ا١‏ يبقى /اء 
عاوزينه مقاس 79 يبقى 59.. علشان يوصله منهم بعض الحب» 
وقليل من الاهتمامء, وربما شيء من الاحترام والتقدير لإنسانيته 
واحتياجاته. 


يقرّر يدفن (نفسه الحقيقية) الفطرية الخالصة اللي خلقها ربناء 
علشان يحميها ويحافظ عليها في مكان سري عميق.. ويعيش 
ب(نفس مزيفة) مصطنعة. تعرف تتعامل مع اللى حواليه.. 


اللي يقرر يدفن تلقائيته. واللي يقرر يدفن صوته العاليء والاي 
يقرّر يدفن تفكيره وإبداعه. والاي تقرّر تدفن أنوثتهاء. واللي 
تقرر تدفن علاقتها بجسمهاء واللي تقرّر تدفن كلمة (لأ) اللي ما 
اتقبلتش واترفضت واتعاقبيت عليها.. 


طبعًا ده بيحصل في أشكال وعلاقات تانية كتير. أشهرها علاقات 
الحبء. اللي كل واحد من الطرفين بيقولك -قال إيه- هأتغير 
علشانه /اعلشانها.. 


ونكبير ونحب ونتجوز ونخلف. ونعمل علاقات مع الناس بنفس 
مزيفة هي أبعد ما تكون عن نفسنا الحقيقة.. علاقات ناقصة 
ومشوهة.. ونعبيش ونموت.. وإحنا لسه ما بقيناش نفسنا أصلا. 


يكبل 

تفتكر.. إنت في علاقاتك وحياتك وشغلك وبيتك.. 
عايش بنفسك الحقيقية.. 


واللا نفسك المزيفة؟ 


طيسب تفتكر إيه اللي يخلي (النفس الحقيقيّة) اللي اتدفنفنت 
تطمن وتتونس وتقرّر تعود للحياة من جديد؟ إيه اللي يخليني 
أبقى إنسان حقيقي كامل عايش بنفسي الحقيقيّة كلها بدون 
تشويه أو اختزال أو انتقاص.. 


إقرا معايا.. الفصل الجاي.. 


الفصل الأخير.. 

.م 
العلاقة | لعخصفيه 


بعد رحلتنا الطويلة في العلاقات الخطرة.. آن الأوان إننا نتكلم 
عن العلاقة الصحية الحقيقية.. العلاقة اللي تغيّرنا وتكبرنا 
وتخلينا أحسن.. العلاقة اللي وجودها مهم وأساسي لأي إنسان 
على وجه الأرض.. العلاقة اللي تساعدنا نبقى نفسنا الحقيقية 
مش نفسنا المزيفة.. هو مش اللي بيبوظ في الناس علاقة؟ يبقى 
اللي يصلحهم ويساعدهم ويعالجهم ويغيرهم برضه علاقة.. 


فيه دراسة اتعملت في جامعة هارفارد واتنشرت قريب.. الدراسة 
دي استمرت دلا سنة. أجيال من الباحشين وأجيال من البشر.. 
كانوا بيشوفوا هو إيه الاي فرق في حياة الناس بعد السنين 
الطويلة اللي عاشوها هما وأولادهم وأحقادهم.. معظمهم كانوا 
متصورين في الأول إن اللي هايفرق في حياتهم هو الفلوس والشهرة 
وغيرها.. ببس اكتشف الباحشون في آخر الدراسة إن أكتر حاجة 
فرقت في صحة الناس النفسية والجسدية. وطول أعمارهم ومدى 
سعادتهم وقدرتهم على مقاومة الأمراض والأحزان والشيخوخة 
قرب وحب وتراحهم وتفاهم.. علاقات كان الطرف التاني فيها 
متاح وموجود في عزالأوقات الصعبة.. وعلى العكس.. الناس 
اللي ما كانش عندهم علاقات بالشكل ده في حياتهم.. أعمارهم 
كانت أقصر.. نسبة إصابتهم بالأمراض المختلفة كانت أكتر.. 
قدرتهم على تحمل الألم النفسي والجسدي كانت أقل.. وجالهم 
كمان ألزهاهر في شيخوختهم.. 

إيه يا ترى مواصفات العلاقة اللي بالشكل ده؟ وإيه تفاصيلها؟ 
وإيه أهم ما فيها؟ 


باختصار شديد.. العلاقة الطيبة الصعحية الحقيقية المغيرة بسين 
البني آدمينء مهم يكون فيها سبع حاجات.. 


أولا.. إن الطرف التاني في العلاقة يحسسك إنه حاضر وموجود 
ومهتم. حتى لو كان مش معاك بجسمه دايممًا.. مهم تكون 
يفتكرك. يسأل علبيك.. يدعيلك.. وهكذا.. 


الحاجة التانية.. هي إنه يجيد سماعك والإصغاء ليك وقت ما 
تحتاج ده.. ويبقى متابع ومهتم ومتفاعل. مش ودانه معاك. 
ودماغه في ألف حتة تانية,. ده يوصلك قد إيه هو حاسس بيك 
وفاهمك ومهتم بوجودك ومقدره. 


الحاجة التالتة.. هي إنه يقبلك ويحترمك بدون شروط. مش 
معنسى كده إنه يوافق على كل اللي بتعمله. القبول حاجة 
والموافقة حاجة تانية خالص.. لكنه قابل وجودكء وقابل عيوبك 
وأخطاءك ومواطن ضعفك وعجزك وفشلككء. وعنده استعداد 
يساعدك علشان تتغير.ء من غير ما يضغط عليك. ولا يحسسك 
بالذنبء ولا يهددك بالبعد.. ولو .ما اتغيرتشء هايقبل ويصبر وما 


رابعًا.. مش هايحكم عليك أي حكم ديني أو أخلاقي أو قانوني 
تحت أي ظرف من الظروف.. هو هايشاورلك ببساطة وبالراحة 
على بعض الحاجات. ووو يو قي ساح لوي ارو 000 
أو مصلح اجتماعي أو رجل دين. 


و /١ا؟‏ 
للمزيد من الروايات والكتب الحصرية 

خجافاتتسا. بتفايخسط ‏ نقسقط مقا كلك+ ااا فوشن فبتة 'وتقيسك. 
ويشوف احتياجاتكء ويرجع مكانه تاني علشان يعذرك. ويسامحك. 
ويساعدك.. وفي نفس الوقت يسمحلك تعمل كده معاه.. انتوا 
اتنين في علاقة رايخة جاية, مش واحد في علاقة مع مراية.. 


الحاجة السادسة.. إنكم تكونوا حقيقيين في العلاقة. يعني كل 
واحد فيكم يكون نفسه. ما نمثلش على بعض. مش كل واحد 
فينا لابس قناع قدام التاني. يقلعه بمجرد بعده عنه.. اللي جوانا 
نفسنا نوريه لبعض.. من غير تزييف أو تلوين.. 


الحاجة السابعة والأخيرة.. هي إن العلاقة ما تكونش بين اتنين 
وبس.. علاقة مقفولة على اتنين وخلاصء والاتنين دول قرروا 
يعزلوا نفسهم عن العام والناس والعيلة والأصحاب.. وقال إيه 
بقوا مكتفيين ببعض عن كل حاجة.. وأنا وإنت ولا حد تالتنا.. 
وإنتي الدنيا وإنت الكون.. وما ليش في الدنيا غيرك.. وأنا من 
غيرك أموت.. علشان النوع ده من العلاقات بيؤذي أصحابه 
وبيخليهم بعد شوية يخنقوا بعض ويعدوا على بعض الأنفاس 
ويوقفوا نمو بعض. ومحدش فيهم يسمح للتاني بالحياة والحرية 
والحركة.. وده سيصيب أي علاقة في مقتل. 


وطبعًا قبل وبعد كل دول.. مهم ربنا يكون طرف ثابت في أي 
علاقة. نحب بعض فيه.ء. ونحس بوجوده معاناء ونتقيه في بعض.. 
السبع حاجات دول لو موجودين في أي علاقة: فهي هاتكون 
علاقة صحية مغيرة للطرفين إلى الأحسن.. علاقة صداقة. علاقة 
حبء علاقة جوازء علاقة عملء علاقة علاجية.. أى علاقة.. 

ساعتها هاتبقى نفسك.. نفسك الحقيقية.. أنت زي ما إنت.. 
بكلك وبكاملك.. بدون رتوش.. بدون تجميل.. بدون حسابات.. 
ويبدون تخوفات.. لأنك عارف إن الطرف التاني قابلك زي ما 
إنت.. وبيحبك بدون شروط.. وبيحترمك وبيحترم رحلتك.. وموقفه 
منك مش بيتغير بتغير أحوالك.. 


دي اسمها علاقة حقيقية.. 
تحس فيها إنك موجود.. ومتقدر.. 
ووجودك فارق.. وإنك تستاهل.. 


وإنك مش مُضطر تدفع أي تمن.. علشان ترضي أي حد.. 


العلاقة دي تطمنء وتفرح.» وتغير.. 
العلاقة دي تقزبنا من نفسنا ومن الناس ومن رننا.. 
العلاقة دي فيها الدوا وفيها الشفا.. 


هي المفتاح, وهي الباب, 
وهي البيت النفسي الأصيل المنور الدافي.. 


ربنا يوهبها ليكمء ويرزقكم بيها.. 

أمين.. 

أمين.. 

مف للمزيد من الروابات والكتب الحصرية 

للتواصل مع د.محمد طه 

مُمكن تكون أعقد حاجة في الدنيا هي العلاقات بين البشر.. 

مش بس أعقد.. لا.. هي كمان أخطرء وطبعًا أصعب.. 

العلاقات بين البنشر زي ما هسي أحد الأسباب المهمة للسعادة 
والبهجة والإقبال على الحياة.. ساعات بتكون أحد أهم مصادر 
التعاسة والأم.. ممكن علاقة تطلعك سابع سماء وعلاقة تانية تنزلك 
سابع أرض.. اللي بيبوظ ويشوه ويؤذي الناس علاقة.. واللي بيصلح 
ويغير ويعالج الناس برضه علاقة.. 

في كتاب (علاقات خطرة) هانتكلم عن أنواع وأشكال كتير من 
العلاقات.. بدءًا من علاقتك بنفسك.. وانتهاء بعلاقتك بكل اللي 
لع اكهم ٠.‏ 

الكتاب ده عنك.. 

وعن اللي حواليك.. 

وعن اللي بينكم.. 

الكتاب ده.. مش ها يفارقك.. 

لأنه بكل بساطة.. 

هايبقى حتة منك.. 

واحتمال تكتشف مع آخر صفحاته.. 

إنك شاركت في كتابته.. 





ر. محمر طم 





